4.  การประกอบธุรกิจของแต่ละธุรกิจ

  บริษัทฯ แบ่งการดำเนินงานออกเป็นธุรกิจหลักและกลุ่มธุรกิจ ดังนี้

1.  ธุรกิจสายการบิน เป็นธุรกิจหลักของบริษัทฯ ประกอบด้วย

-   การบริการขนส่งผู้โดยสาร

-   การบริการขนส่งสินค้า พัสดุภัณฑ์ และไปรษณียภัณฑ์

    1.  กิจการหน่วยธุรกิจที่เกี่ยวเนื่องโดยตรงกับการขนส่ง ได้แก่

-   กิจการบริการลูกค้าภาคพื้น

-   กิจการบริการลานจอดและอุปกรณ์ภาคพื้น

-   กิจการพาณิชย์สินค้าและไปรษณียภัณฑ์

-   กิจการครัวการบิน

-   กิจการซ่อมบำรุงอากาศยาน

    1.  กิจการที่สนับสนุนการขนส่ง ได้แก่

-   การให้บริการอำนวยการบิน

-   การจำหน่ายสินค้าปลอดภาษีบนเครื่องบิน

-   การจำหน่ายสินค้าที่ระลึก

    1.  ลักษณะธุรกิจหรือบริการ

ธุรกิจการขนส่งทางอากาศ

ธุรกิจการขนส่งทางอากาศเป็นธุรกิจที่สร้างความเจริญเติบโตให้กับเศรษฐกิจของประเทศอย่างต่อเนื่อง
ทั้งด้านการค้า
และการท่องเที่ยว ตลอดจนกิจกรรมที่เกี่ยวเนื่องอื่นๆ บริษัทฯ
ดำเนินกิจการในธุรกิจการขนส่งทางอากาศ
เป็นสายการบินแห่งชาติที่มีบทบาทสำคัญในการพัฒนาเศรษฐกิจและสังคมมาตลอดครึ่งศตวรรษที่ผ่านมา
โดยเฉพาะในด้านการท่องเที่ยว
ซึ่งการเติบโตแบบก้าวกระโดดของบริษัทฯ
ส่งผลให้เกิดการเติบโตอย่างรวดเร็วของอุตสาหกรรมการท่องเที่ยว ทำให้เกิดการ
จ้างงานเป็นจำนวนมากและอย่างกว้างขวาง
โดยอุตสาหกรรมการท่องเที่ยวในปัจจุบันสามารถสร้างรายได้เงินตราต่างประเทศได้มากที่สุดเป็นอันดับหนึ่งของประเทศไทย
แต่ในช่วงหนึ่งปีที่ผ่านมา ธุรกิจการขนส่งทางอากาศได้รับผลกระทบจากวิกฤติของเศรษฐกิจโลก
ราคาน้ำมันที่ผันผวน ความต้องการเดินทางและการขนส่งสินค้าน้อยลง
ทำให้เกิดสภาวะการแข่งขันทางธุรกิจ
สายการบินพาณิชย์ที่รุนแรงมากขึ้น ส่งผลกระทบอย่างรุนแรงต่อธุรกิจสายการบินทั่วโลกรวมทั้งบริษัทฯ
นอกจากนี้ บริษัทฯ
ยังได้รับผลกระทบเพิ่มมากขึ้นอีกเนื่องมาจากความไม่สงบทางการเมืองและการระบาดของโรคไข้หวัดใหญ่สายพันธุ์ใหม่
2009
ในช่วงไตรมาสที่สอง ทำให้มีผลประกอบการไม่ดี แต่อย่างไรก็ตามบริษัทฯ
ได้ดำเนินการตามแผนฟื้นฟูระยะเร่งด่วน เพื่อแก้ไข
ปัญหาการดำเนินธุรกิจและดูแลสภาพคล่องทางการเงิน โดยมีแผนปฏิบัติการ ดังนี้

-   แผนการรักษาและเพิ่มคุณภาพรายได้

-   แผนการควบคุมค่าใช้จ่ายและการลงทุน

-   แผนการดูแลสภาพคล่องทางการเงิน

ทั้งนี้ เพื่อให้ผลประกอบการของบริษัทฯ สามารถบรรลุเป้าหมาย
แผนฟื้นฟูดังกล่าวจึงได้จัดทำแผนปฏิบัติการ (Action Plan) รองรับ ดังนี้

-   แผนการปรับลดกำลังการผลิต (Production Adjustment Plan)
    เพื่อปรับลดปริมาณที่นั่งผู้โดยสาร (Available Seats Kilometre : ASK)
    ให้สอดคล้องกับความต้องการของตลาดที่ลดลง โดยที่สามารถรักษาอัตราการขนส่งผู้โดยสาร
    (Cabin Factor) ในระดับที่เหมาะสม

-   แผนการบริหารรายได้ต่อหน่วยจากผู้โดยสาร (Revenue Management Plan)
    เพื่อเพิ่มรายได้จากการขนส่งผู้โดยสาร
    โดยมีเป้าหมายในการรักษารายได้เฉลี่ยต่อหน่วยจากการขนส่งผู้โดยสาร
    (ไม่รวมค่าธรรมเนียมน้ำมัน) ให้สูงที่สุด

-   แผนการบริหารจัดการค่าธรรมเนียมน้ำมัน (Fuel Surcharge Management Plan)
    เพื่อติดตามและปรับค่าธรรมเนียมน้ำมันให้ทันกับการเปลี่ยนแปลง

-   แผนการเพิ่มรายได้จากการขนส่งสินค้าและไปรษณียภัณฑ์ (Cargo Revenue Improvement
    Plan) เพื่อเพิ่มรายได้จากการขนส่งสินค้า

-   แผนควบคุมการลดค่าใช้จ่าย (Cost Reduction Plan)
    เพื่อลดค่าใช้จ่ายจากการดำเนินงานในส่วนที่ไม่ใช่น้ำมันเชื้อเพลิง (Non-fuel Expenses)
    ของปี 2552 ลง เมื่อเทียบกับค่าใช้จ่ายของปี 2551 โดยมีการกำหนดมาตรการ
    ลดค่าใช้จ่ายอย่างเข้มงวด ประชาสัมพันธ์และรณรงค์เพื่อขอความร่วมมือจากพนักงาน

ในสิ้นปี 2552 พบว่าบริษัทฯ มีผลการดำเนินงานดีขึ้น โดยมีอัตราบรรทุกผู้โดยสารสูงกว่าเป้าหมาย
รายได้ต่อหน่วย
มีแนวโน้มสูงขึ้น การคิดค่าธรรมเนียมน้ำมันทำได้ครอบคลุมค่าใช้จ่ายน้ำมันส่วนที่เกินได้ทั้งหมด
และสามารถลดค่าใช้จ่ายที่ไม่ใช่น้ำมันเชื้อเพลิงได้ถึง 12,744 ล้านบาท
เมื่อเทียบกับค่าใช้จ่ายของปีที่ผ่านมา โดยเป็นการลดลงของค่าใช้จ่ายคงที่จำนวน 7,665 ล้านบาท
คิดเป็นลดลงร้อยละ 17.2 โดยส่วนใหญ่เป็นค่าใช้จ่ายด้านบุคลากรและค่าเช่าเครื่องบิน
และค่าใช้จ่ายผันแปรลดลงจำนวน 5,109 ล้านบาท คิดเป็นลดลงร้อยละ 9.6
โดยส่วนใหญ่เป็นค่าใช้จ่ายด้านค่าบริการทางการบิน และค่าใช้จ่ายเกี่ยวกับนักบินและลูกเรือ
จะเห็นได้ว่าบริษัทฯ สามารถลดค่าใช้จ่ายต่อหน่วยลงได้ถึงร้อยละ 9 เมื่อเทียบกับปีที่ผ่านมา

สำหรับปี 2553 เพื่อให้บริษัทฯ สามารถเติบโตอย่างแข็งแกร่ง ยั่งยืน
และสามารถแข่งขันได้ในสภาพแวดล้อมทางธุรกิจที่มีการเปลี่ยนแปลงอย่างรวดเร็ว บริษัทฯ
จำเป็นต้องพัฒนาองค์กรให้มีคุณลักษณะสำคัญ 3 ประการ ได้แก่ เป็นองค์กร
ที่มุ่งเน้นลูกค้า มีขีดความสามารถในการแข่งขันและมีความคล่องตัวสูง
รองรับสภาพแวดล้อมที่เปลี่ยนแปลงได้ทันการณ์
เพื่อบรรลุเป้าหมายหลักที่จะสร้างการบินไทยให้แข็งแกร่งและยั่งยืน
เป็นความภาคภูมิใจของประเทศไทย ด้วยการเป็นสายการบินชั้นนำอยู่ในกลุ่ม 3
อันดับแรกของเอเชีย และ 5 อันดับแรกของโลก

นอกจากนี้ บริษัทฯ ได้จัดทำแผนยุทธศาสตร์ (แผนวิสาหกิจ) ปี2553-2557 ประกอบด้วย 9
กลยุทธ์ทางธุรกิจหลัก ดังนี้

1.  กลยุทธ์การกำหนดตำแหน่งทางยุทธศาสตร์ (Strategic Positioning Strategy)
    บริษัทฯ
    มีแผนในการปรับเปลี่ยนตำแหน่งทางยุทธศาสตร์ให้สามารถให้บริการกลุ่มลูกค้าระดับพรีเมียมอย่างเต็มรูปแบบ
    (Premium Service Network Airline)
    และสำหรับกลุ่มลูกค้าที่มุ่งเน้นการเดินทางราคาประหยัด บริษัทฯ
    มีนโยบายสร้างความร่วมมือกับสายการบินนกแอร์ ตามแผนกลยุทธ์ Two-Brand Strategy
    โดยจะร่วมมือกับสายการบินนกแอร์ให้เป็น Regional Budget Airline
    ชั้นนำเพื่อเพิ่มขีดความสามารถทางการแข่งขัน

1.  กลยุทธ์การสร้างคุณค่าให้แก่ลูกค้า (Customer Value Strategy) บริษัทฯ
    มุ่งเน้นการนำเสนอผลิตภัณฑ์และบริการที่ตอบสนองต่อความต้องการที่แตกต่างกันของลูกค้าแต่ละกลุ่ม
    และปรับปรุงคุณภาพของการบริการในทุกจุดสัมผัสเพื่อเพิ่มความพึงพอใจ
    รวมถึงการพัฒนาบริการเสริมเพื่อสร้างมูลค่าเพิ่ม (Value-added) ให้ผลิตภัณฑ์และบริการ

2.  กลยุทธ์การพัฒนาเครือข่ายเส้นทางบินและฝูงบิน (Route Network and Fleet
    Strategy) บริษัทฯ มีแผนการมุ่งเน้นตลาดที่มีศักยภาพการทำกำไรสูง
    โดยเฉพาะตลาดในเส้นทางบินภูมิภาคเอเชียและตลาดยุโรป
    สร้างความร่วมมือกับสายการบินนกแอร์ในเส้นทางบินรองภายในประเทศและเส้นทางบินรองในภูมิภาคเอเชีย
    เน้นการเพิ่มความถี่ของเที่ยวบินในเส้นทางบินปัจจุบันเพื่อเพิ่มความแข็งแกร่งของตลาด
    และให้สอดคล้องกับความต้องการเดินทางของลูกค้า
    ขณะที่พิจารณาเปิดเส้นทางบินใหม่อย่างระมัดระวัง
    โดยอาศัยการร่วมมือกับพันธมิตรในการขยายเครือข่ายเส้นทางบินและร่วมมือกับพันธมิตรทางธุรกิจเพื่อเพิ่มทางเลือกให้แก่ลูกค้ามากขึ้น
    รวมทั้งปรับปรุงประสิทธิภาพของฝูงบิน
    โดยมุ่งเน้นที่ประสิทธิภาพการใช้น้ำมันเชื้อเพลิงและการลดปริมาณการปลดปล่อยก๊าซคาร์บอนไดออกไซด์
    เพื่อร่วมรักษาสิ่งแวดล้อม และวางแผนการลดจำนวนแบบของเครื่องบิน (Fleet
    Simplification) ในระยะยาว

4.  กลยุทธ์การพัฒนาผลิตภัณฑ์ (Product Strategy) บริษัทฯ
    ทำการศึกษาแนวโน้มของอุตสาหกรรมและคู่แข่ง
    และวางแผนปรับปรุงที่นั่งชั้นธุรกิจให้อยู่ในกลุ่มสายการบินชั้นนำ (Top Tier)
    และปรับปรุงที่นั่งชั้นประหยัดให้สามารถแข่งขันได้ รวมทั้งการพิจารณาทำตลาดในชั้นที่นั่ง
    Premium Economy
    เพื่อลดช่องว่างของผลิตภัณฑ์และตอบสนองความต้องการของกลุ่มลูกค้าชั้นประหยัดที่ต้องการความสะดวกสบายมากขึ้น

5.  กลยุทธ์ด้านราคา การบริหารรายได้ และการจัดจำหน่าย (Pricing Revenue
    Management and

  Distribution Strategy) ในด้านการจัดจำหน่าย บริษัทฯ
  ยังคงมุ่งเน้นการบริหารรายได้ที่สามารถปรับเปลี่ยนได้รวดเร็ว
  สอดคล้องกับราคาบัตรโดยสารของสายการบินในตลาด
  รวมทั้งเพิ่มสัดส่วนของการขายตรงและพัฒนาระบบการขายออนไลน์ให้มีประสิทธิภาพ

6.  กลยุทธ์ด้านโครงสร้างหน่วยธุรกิจ (BU Business Strategy)
    ส่วนของหน่วยธุรกิจมีแผนมุ่งเน้นให้หน่วยธุรกิจมีความรับผิดชอบต่อผลกำไร
    และเพิ่มประสิทธิภาพการบริหารจัดการต้นทุนเพื่อรักษาฐานลูกค้าปัจจุบัน
    และหาแนวทางเพิ่มลูกค้าที่ปัจจุบันยังคงให้บริการตนเอง
    โดยในระยะยาวสามารถขยายธุรกิจไปยังตลาดอื่นๆ
    เมื่อมีความพร้อมและมีโอกาสจากการเปิดเสรีทางการบิน

7.  กลยุทธ์การเพิ่มประสิทธิภาพต้นทุนและผลิตผล (Cost Efficiency and Productivity
    Strategy) บริษัทฯ มีแผนลดสัดส่วนของค่าใช้จ่ายคงที่ เพิ่มประสิทธิภาพของพนักงาน
    รวมทั้งการใช้ประโยชน์จากการจัดจ้างงานและแรงงานภายนอกให้มากขึ้น บริษัทฯ
    จะปรับเปลี่ยนกระบวนการทำงานและโครงสร้างองค์กร เพื่อลดความซ้ำซ้อน
    และนำระบบเทคโนโลยีสารสนเทศมาใช้ในการเพิ่มประสิทธิภาพการบริหารจัดการ นอกจากนี้
    จะมีการปรับปรุงการบริหารความเสี่ยงราคาน้ำมัน
    เพื่อรองรับความผันผวนของราคาน้ำมันในอนาคต

8.  กลยุทธ์การเพิ่มประสิทธิภาพการบริหารองค์กร (Organizational Effectiveness
    Strategy) บริษัทฯ มีแผนจะสร้างวัฒนธรรมการทำงานที่มุ่งเน้นผลงานและความรับผิดชอบ
    (Performance-based culture) ปรับปรุงกฎระเบียบและนโยบาย
    เพื่อลดขั้นตอนการทำงาน เพิ่มความคล่องตัว และเพิ่มการประสานงานระหว่างฝ่าย
    และการแบ่งปันข้อมูลเพื่อเพิ่มประสิทธิภาพโดยรวมขององค์กร

9.  กลยุทธ์การสร้างความแข็งแกร่งทางการเงิน (Financial Strength Strategy) บริษัทฯ
    มีแผนจะสร้างความแข็งแกร่งทางการเงิน
    โดยการสร้างศักยภาพในการลงทุนเพื่อขยายกิจการให้แข่งขันได้ในระยะยาว
    เพิ่มความสามารถในการชำระหนี้ที่ถึงกำหนด ปรับโครงสร้างเงินทุนของบริษัทฯ ให้แข็งแกร่ง
    และปรับอายุของเงินทุนให้ใกล้เคียงกับอายุสินทรัพย์มากขึ้น นอกจากนี้
    จะเพิ่มสภาพคล่องให้เหมาะสมเพื่อการมีเสถียรภาพทางการเงินที่จะดำเนินธุรกิจอย่างมั่นคง

เพื่อรองรับการแข่งขัน และสร้างความพึงพอใจของลูกค้า บริษัทฯ
ได้กำหนดมาตรการที่เริ่มดำเนินการได้ทันที (Quick-Win initiatives) ดังนี้

1)  สร้างความร่วมมือกับสายการบินนกแอร์ เพื่อเพิ่มประสิทธิภาพการดำเนินงานในตลาด
    ภายในประเทศ และกำหนดตำแหน่งในการแข่งขันของสายการบินนกแอร์ให้เป็น Regional
    Budget Airline

2)  ปรับปรุงการออกแบบอาหารและรสชาติ เพื่อเพิ่มความพึงพอใจของลูกค้า
    โดยปรับรายการอาหารและเครื่องดื่มให้ตรงกับความต้องการและรสนิยมของผู้โดยสาร
    (Route Localization)

  3) ปรับปรุงในเรื่องผ้าห่ม และของแจกผู้โดยสารบนเครื่องบินให้มีคุณภาพ
  และสร้างความพึงพอใจให้แก่ลูกค้า

  4) ลดเวลาการนำกระเป๋าผู้โดยสารลำเลียงขึ้นสายพานให้เร็วขึ้น
  เพื่อให้เป็นที่ประทับใจแก่ผู้โดยสารของบริษัทฯ และสายการบินลูกค้า

  5) ปรับปรุงช่องทางการขายออนไลน์ โดยขยายการขายผ่านสื่อต่างๆ ทางตลาดอินเทอร์เน็ต
  เพื่อเพิ่มความสะดวกให้แก่ลูกค้า

  6) บริหารจัดการด้านต้นทุนน้ำมันและจัดทำแผนประกันความเสี่ยงด้านราคาน้ำมัน
  เพื่อกระจายความเสี่ยงและลดความผันผวนทางด้านราคาน้ำมันที่อาจจะเกิดขึ้นในระยะยาว
  รวมทั้งดำเนินการให้มีการเรียกเก็บค่าธรรมเนียมน้ำมัน (Fuel Surcharge)
  ในระดับที่เหมาะสม

  7) ดำเนินการจัดทำข้อตกลงผลการดำเนินงานของฝ่ายบริหาร (Performance-Base
  Culture) สำหรับรองกรรมการผู้อำนวยการใหญ่ และกรรมการผู้จัดการ
  เพื่อเสริมสร้างความรู้สึกมีส่วนร่วมรับผิดชอบต่อองค์กร

  4.1.1 การดำเนินงานของธุรกิจหลัก

ฝูงบินของบริษัทฯ

  ------------------------------------------------------------------------
  แบบเครื่องบิน             จำนวน (ลำ)               
  ---------------------- ------------------------ ------------------------
                         ณ วันที่ 31 ธันวาคม 2552     ณ วันที่ 31 ธันวาคม 2551

                                                  

  โบอิ้ง 747-400           18                       18

  โบอิ้ง 777-300           6                        6

  โบอิ้ง 777-200           8                        8

  โบอิ้ง 777-200ER         6                        6

  โบอิ้ง 737-400¹⁾         9                        10

  แอร์บัส A340-600         6                        6

  แอร์บัส A340-500         4                        4

  แอร์บัส A330-300         15                       12

  แอร์บัส A300-600         17                       17

  เอทีอาร์ 72              2                        2

  รวม ²⁾                 91                       89
  ------------------------------------------------------------------------

  หมายเหตุ : ¹⁾ เครื่องบินแบบโบอิ้ง 737-400 จำนวน 1 ลำ
  ได้สิ้นสุดสัญญาเช่าดำเนินงานและทำการคืนแก่ผู้ให้เช่า เมื่อวันที่ 4 มิถุนายน 2552

²⁾ รวมเครื่องบิน ที่บริษัทฯ ให้บริษัท สายการบินนกแอร์ จำกัด เช่า โดย ณ
ปัจจุบันให้เช่าเครื่องบินแบบโบอิ้ง 737-400 จำนวน 3 ลำ

ในปี 2552 บริษัทฯ รับมอบเครื่องบินแบบแอร์บัส A330-300 จำนวน 3 ลำ
ซึ่งได้นำมาทำการบินในเส้นทางภูมิภาคเอเชียและออสเตรเลีย อีกทั้ง บริษัทฯ
ได้ทำการปรับปรุงที่นั่งบนเครื่องบินแบบโบอิ้ง 777-300 จำนวน 6 ลำ ให้มีความสะดวก
สบายและทันสมัยมากขึ้น ซึ่งได้ดำเนินการเสร็จเรียบร้อยแล้วจำนวน 5 ลำ
และลำสุดท้ายจะแล้วเสร็จในเดือนมกราคม 2553

นอกจากนี้ บริษัทฯ มีแผนที่จะจำหน่ายเครื่องบินแบบแอร์บัส A340-500 จำนวน 4 ลำ
ซึ่งเป็นเครื่องบินพิสัยไกล เนื่องจากการที่บริษัทฯ ยกเลิกเส้นทางบินกรุงเทพฯ-นิวยอร์ก
โดยในระหว่างรอการจำหน่ายบริษัทฯ ได้นำเครื่องบินดังกล่าว
มาบินในเส้นทางกรุงเทพฯ-ลอสแองเจลีส และออสโล

การพัฒนาเส้นทางบินและจุดบิน

ถึงแม้ว่าในปี 2552 ราคาน้ำมันจะลดต่ำลงจนเกือบเข้าสู่สภาวะปกติ แต่บริษัทฯ
ยังคงประสบสภาวะเศรษฐกิจ ชะลอตัวต่อเนื่องมาจากปีก่อน
อีกทั้งยังมีปัญหาการเมืองภายในประเทศ เกิดการจลาจล ในกรุงเทพมหานคร เมื่อเดือนเมษายน
และไข้หวัดใหญ่สายพันธุ์ใหม่ 2009 ในเดือนพฤษภาคม
ส่งผลให้จำนวนผู้โดยสารลดลงเป็นจำนวนมาก

บริษัทฯ ได้ปรับกลยุทธ์ เพื่อแก้ไขปัญหาดังกล่าว โดยการปรับโครงสร้างเครือข่ายเส้นทางบิน
ด้วยการปรับลดกำลังการผลิตในเที่ยวบินที่มีผลประกอบการไม่ดี ยกเลิกเที่ยวบินที่ขาดทุน
ทบทวนเส้นทางบินที่มีค่าใช้จ่ายสูงไม่สอดคล้องกับรายได้
ชะลอการเพิ่มเที่ยวบินในเส้นทางบินระยะไกลที่มีสัดส่วนของค่าใช้จ่ายน้ำมันเชื้อเพลิงสูง
มุ่งเน้นตลาดภูมิภาคเอเชียที่มีอัตราการเจริญเติบโตสูง มีสัดส่วนค่าใช้จ่ายน้ำมันเชื้อเพลิงต่ำกว่า
และมีกำไรต่อหน่วยสูงกว่า
รวมทั้งการปรับโครงสร้างฝูงบินและแผนการจัดหาเครื่องบินทดแทนเครื่องบินที่มีอายุเกิน 20 ปี
ปรับเปลี่ยนแบบของเครื่องบินและความถี่ของเที่ยวบินให้เหมาะสมกับโครงสร้างรายได้ ค่าใช้จ่าย
และความต้องการเดินทางของผู้โดยสารที่เปลี่ยนแปลงไปในแต่ละเส้นทางบิน
โดยเพิ่มการใช้งานเครื่องบินสองเครื่องยนต์ในเส้นทางบินระยะไกลมากขึ้น
เพื่อลดผลกระทบจากราคาน้ำมันทั้งในเส้นทางหลักและเส้นทางรอง
อีกทั้ง ยังใช้กลยุทธ์การลดขนาดของเครื่องบิน (Aircraft Downsizing Strategy)
ในเส้นทางบินที่มีความต้องการเดินทางลดลง
เป็นต้น

บริษัทฯ ได้พัฒนาเครือข่ายการบินโดยพิจารณาเปิดเส้นทางบินใหม่ เพิ่มหรือลดจำนวนเที่ยวบิน
และยกเลิกเส้นทางบินบางเส้นทาง ให้สอดคล้องกับแผนการตลาด
โดยพิจารณาจากจำนวนเครื่องบินที่มีอยู่ การคาดการณ์อัตราส่วน
การขนส่งผู้โดยสาร ความสามารถในการทำกำไร
และความเกื้อหนุนของเส้นทางแต่ละเส้นทางต่อเส้นทางอื่นๆ

บริษัทฯ มีเป้าหมายที่จะพัฒนาให้กรุงเทพฯ เป็นศูนย์กลางการบินสู่ประเทศต่างๆ ในแถบเอเชียใต้
อินโดจีน
ลุ่มแม่น้ำโขง จีนตอนใต้ โดยจะให้บริการเที่ยวบินตรงระหว่างกรุงเทพฯ และจุดบินต่างๆ ดังกล่าว
รวมถึงการพัฒนาให้กรุงเทพฯ
เป็นจุดเชื่อมโยงของเที่ยวบินระหว่างจุดบินในยุโรปและอเมริกาเหนือกับจุดบินในเอเชียตะวันออกเฉียงใต้และออสเตรเลีย
บริษัทฯ มีแผนจะเพิ่มความถี่และจำนวนที่นั่งของเที่ยวบินในเส้นทางที่มีความต้องการเดินทางสูง
หรือมีศักยภาพในการเติบโตในอนาคต

บริษัทฯ ได้จัดทำตารางบินเป็นสองฤดู ประกอบด้วย ตารางการบินฤดูร้อนและฤดูหนาว
ซึ่งเป็นไปตามข้อกำหนดของสมาคมขนส่งทางอากาศระหว่างประเทศ (International Air
Transport Association : IATA) โดยทั่วไปแล้ว บริษัทฯ
จะจัดทำตารางการบินล่วงหน้าเป็นเวลา 6 เดือน ก่อนการประกาศใช้ ได้แก่ ตารางบินฤดูร้อน
(Summer Schedule) เริ่มจากวันอาทิตย์สุดท้ายของเดือนมีนาคม
ถึงวันเสาร์สุดท้ายของเดือนตุลาคมของแต่ละปี และตารางบินฤดูหนาว (Winter Schedule)
เริ่มจากวันอาทิตย์สุดท้ายของเดือนตุลาคมถึงวันเสาร์สุดท้ายของเดือนมีนาคมของแต่ละปี ทั้งนี้
ในแต่ละฤดูจะมีการกำหนดความถี่ของเที่ยวบิน ชนิดเครื่องบิน และตารางการบินไปยังจุดบินต่างๆ
ที่อาจแตกต่างกันตามการเปลี่ยนแปลง
ของความต้องการในแต่ละช่วงเวลา

ทั้งนี้ ณ วันที่ 31 ธันวาคม 2552 บริษัทฯ มีเครือข่ายเส้นทางบินให้บริการครอบคลุม 61 จุดบิน ใน
34 ประเทศทั่วโลก และ 12 จุดบินภายในประเทศ

เส้นทางบินภายในประเทศ

ถือเป็นตลาดที่มีศักยภาพสูง บริษัทฯ ได้พัฒนาเที่ยวบินในประเทศ โดยให้ความสำคัญต่อจุดบินหลัก
ส่วนจุดบินรองและจุดบินย่อยบางจุด บริษัทฯ
จะร่วมมือกับสายการบินพันธมิตรในประเทศเพื่อรักษาส่วนแบ่งการตลาด

ทั้งนี้ ณ วันที่ 31 ธันวาคม 2552 บริษัทฯ ทำการบินจากกรุงเทพฯ ไปยัง 12
จุดบินหลักภายในประเทศ ด้วยความถี่ 346 เที่ยวบินต่อสัปดาห์ ดังนี้ ภาคเหนือ ได้แก่ เชียงใหม่
เชียงราย แม่ฮ่องสอน พิษณุโลก ภาคตะวันออกเฉียงเหนือ ได้แก่ อุดรธานี อุบลราชธานี ขอนแก่น
ภาคใต้ ได้แก่ ภูเก็ต กระบี่ หาดใหญ่ สุราษฎร์ธานี เกาะสมุย และทำการบินระหว่าง
เชียงใหม่-ภูเก็ต และเชียงใหม่-แม่ฮ่องสอน

นอกจากนี้ บริษัทฯ ยังมีเที่ยวบินรหัสร่วม (Code Sharing) กับสายการบิน พี บี แอร์
ให้บริการในเส้นทางบินต่างๆ อีก 6 จุดบิน ได้แก่ ลำปาง น่าน สกลนคร นครพนม ร้อยเอ็ด
และบุรีรัมย์ ส่งผลให้บริษัทฯ
สามารถจัดส่งผู้โดยสารที่เดินทางจากต่างประเทศเข้ามาท่องเที่ยวในประเทศได้อย่างต่อเนื่อง
และครอบคลุมเมืองสำคัญในภูมิภาคได้อย่างทั่วถึง

  ข้อมูลเส้นทางภายในประเทศ

+--------------------------+--------+---------+-----------+------------+
| เส้นทางภายในประเทศ        | ปี 2552 | ปี 25    | ปี 2550 (ม | ปี          |
|                          |  (ม.ค. | 51 (ม.ค | .ค.-ธ.ค.) | 2549 (ต.ค. |
|                          | -ธ.ค.) | .-ธ.ค.) |           | 48-ก.ย.49) |
+==========================+========+=========+===========+============+
| รายได้ (ล้านบาท)           | 11,953 | 11,775  | 11,372    | 10,369     |
|                          |        |         |           |            |
| (Passenger Revenues      |        |         |           |            |
| (Baht Million))          |        |         |           |            |
+--------------------------+--------+---------+-----------+------------+
| สัดส่วนต่อรายได้ค่าโดยสารรวม  | 11.1   | 9.2     | 8.2       | 8.3        |
| (%)                      |        |         |           |            |
|                          |        |         |           |            |
| (Percentage of Total     |        |         |           |            |
| Passenger Revenues (%))  |        |         |           |            |
+--------------------------+--------+---------+-----------+------------+
| ปริมาณการขนส่งผู้โดยสาร      | 3      | 3,393.9 | 3,127.2   | 2,705.2    |
| (ล้านคน-กม.)              | ,794.5 |         |           |            |
|                          |        |         |           |            |
| (Revenue                 |        |         |           |            |
| Passenger-Kilometer      |        |         |           |            |
| (Million))               |        |         |           |            |
+--------------------------+--------+---------+-----------+------------+
| ปริมาณที่นั่ง (ล้านที่นั่ง-กม.)    | 4      | 4,206.4 | 4,231.4   | 3,899.7    |
|                          | ,760.1 |         |           |            |
| (Available               |        |         |           |            |
| Seat-Kilometer           |        |         |           |            |
| (Million))               |        |         |           |            |
+--------------------------+--------+---------+-----------+------------+
| อัตราส่วนการขนส่งผู้โดยสาร    | 79.7   | 80.7    | 73.9      | 69.4       |
| (%)                      |        |         |           |            |
|                          |        |         |           |            |
| (Cabin Factor (%))       |        |         |           |            |
+--------------------------+--------+---------+-----------+------------+
| ร                        | 3.15   | 3.47    | 3.64      | 3.83       |
| ายได้จากผู้โดยสารเฉลี่ยต่อหน่วย |        |         |           |            |
| (บาท/คน-กม.)             |        |         |           |            |
|                          |        |         |           |            |
| (Passenger Yield         |        |         |           |            |
| (Baht/RPK))              |        |         |           |            |
+--------------------------+--------+---------+-----------+------------+

หมายเหตุ : 1. เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
ให้เปรียบเทียบได้กับรอบปีระยะเวลาที่เปลี่ยนแปลงใหม่
ซึ่งเริ่มตั้งแต่วันที่ 1 มกราคม – 31 ธันวาคม

  2. รายได้ไม่รวมเที่ยวบินพิเศษ เงินประกันภัย (War Risk Surcharge)
  และค่าธรรมเนียมน้ำมัน (Fuel Surcharge) เรียกเก็บจากผู้โดยสาร

เส้นทางบินระหว่างประเทศ

บริษัทฯ ทำการบินเส้นทางระหว่างประเทศทั้งสิ้น 547 เที่ยวบินต่อสัปดาห์ โดยแบ่งเป็น 2
เส้นทางหลัก ได้แก่ เส้นทางภูมิภาคเอเชีย 402 เที่ยวบินต่อสัปดาห์ 42 จุดบิน 20 ประเทศ
และเส้นทางข้ามทวีป 145 เที่ยวบินต่อสัปดาห์ 19 จุดบิน
14 ประเทศ ซึ่งมีรายละเอียด ดังนี้

  เส้นทางภูมิภาคเอเชีย

บริษัทฯ
ได้ปรับแผนเครือข่ายการบินให้สอดคล้องกับยุทธศาสตร์การพัฒนาเครือข่ายการบินเพื่อเชื่อมโยงให้ประเทศไทย
เป็นศูนย์กลางการบินในภูมิภาคเอเชีย ครอบคลุม 42 จุดบินหลัก

ปัจจุบัน บริษัทฯ ได้แบ่งเส้นทางภูมิภาคเอเชียเป็น 5 เส้นทาง ได้แก่ เส้นทางสายเหนือ
เส้นทางสายใต้ เส้นทางสายตะวันตก เส้นทางสายตะวันออกกลาง และเส้นทางสายอินโดจีน

  เส้นทางสายเหนือ

เป็นเส้นทางที่มีปริมาณผู้โดยสารหนาแน่นและทำกำไรสูงให้กับบริษัทฯ อย่างต่อเนื่อง บริษัทฯ
มีจุดบินให้บริการ 5 ประเทศ 15 เมือง ได้แก่ ฮ่องกง โตเกียว โอซากา นาโกยา ฟูกูโอกะ
ไทเป โซล มะนิลา ปักกิ่ง ปูซาน เซี่ยงไฮ้ กวางโจว คุนหมิง เซี๊ยะเหมิน และเฉิงตู ด้วยความถี่
163 เที่ยวบินต่อสัปดาห์

เส้นทางสายใต้

เป็นเส้นทางที่มีสายการบินต้นทุนต่ำเข้ามาแข่งขันมาก ได้แก่ ไทยแอร์เอเชีย เจ็ทสตาร์เอเชีย
และไทเกอร์แอร์ บริษัทฯ มีจุดบินให้บริการ 5 เมือง 3 ประเทศ ได้แก่ สิงคโปร์ กัวลาลัมเปอร์
ปีนัง เดนปาซาร์ และจาการ์ตา ด้วยความถี่ 65 เที่ยวบินต่อสัปดาห์

เส้นทางสายตะวันตก

เป็นเส้นทางที่มีปริมาณผู้โดยสารหนาแน่นสูง และมีการเจริญเติบโตที่ดี โดยเฉพาะตลาดหลัก ได้แก่
อินเดีย
บริษัทฯ มีจุดบินให้บริการ 16 เมือง 6 ประเทศ ได้แก่ เดลี มุมไบ กัลกัตตา ไฮเดอราบาด
บังคาลอร์ ธากา โคลัมโบกาฐมาณฑุ ย่างกุ้ง จิตตะกอง เจนไน การาจี อิสลามาบัด ลาฮอร์
พาราณสี และพุทธคยา ด้วยความถี่ 102 เที่ยวบินต่อสัปดาห์

เส้นทางสายตะวันออกกลาง

บริษัทฯ มีจุดบินให้บริการไปยัง 3 เมืองใน 3 ประเทศ ได้แก่ มัสกัต ดูไบ และคูเวต ด้วยความถี่
13 เที่ยวบินต่อสัปดาห์

  เส้นทางสายอินโดจีน

เป็นเส้นทางที่มีการเจริญเติบโตที่ดี เป็นจุดแข็งของเครือข่ายเส้นทางบินภูมิภาค
และมีศักยภาพในการทำกำไรสูง
แต่มีการแข่งขันโดยสายการบินต้นทุนต่ำ บริษัทฯ มีจุดบินให้บริการ 4 เมือง 3 ประเทศ ได้แก่
เวียงจันทน์ พนมเปญ ฮานอย และไซ่ง่อน ด้วยความถี่ 56 เที่ยวบินต่อสัปดาห์

  ข้อมูลเส้นทางภูมิภาคเอเชีย

+--------------------------+--------+---------+-----------+-----------+
| เส้นทางภูมิภาคเอเชีย         | ปี 2552 | ปี 25    | ปี 2550 (ม | ปี 25      |
|                          |  (ม.ค. | 51 (ม.ค | .ค.-ธ.ค.) | 49 (ต.ค.4 |
|                          | -ธ.ค.) | .-ธ.ค.) |           | 8-ก.ย.49) |
+==========================+========+=========+===========+===========+
| รายได้ (ล้านบาท)           | 45,557 | 51,957  | 58,392    | 58,350    |
|                          |        |         |           |           |
| (Passenger Revenues      |        |         |           |           |
| (Baht Million))          |        |         |           |           |
+--------------------------+--------+---------+-----------+-----------+
| สัดส่วนต่อรายได้ค่าโดยสารรวม  | 42.2   | 40.5    | 42.1      | 46.8      |
| (%)                      |        |         |           |           |
|                          |        |         |           |           |
| (Percentage of Total     |        |         |           |           |
| Passenger Revenues %)    |        |         |           |           |
+--------------------------+--------+---------+-----------+-----------+
| ปริมาณการขนส่งผู้โดยสาร      | 19     | 2       | 23,283.3  | 22,164.1  |
| (ล้านคน-กม.)              | ,701.7 | 0,886.6 |           |           |
|                          |        |         |           |           |
| (Revenue                 |        |         |           |           |
| Passenger-Kilometer      |        |         |           |           |
| (Million))               |        |         |           |           |
+--------------------------+--------+---------+-----------+-----------+
| ปริมาณที่นั่ง (ล้านที่นั่ง-กม.)    | 28     | 3       | 31,299.9  | 30,298.9  |
|                          | ,360.6 | 0,012.6 |           |           |
| (Available               |        |         |           |           |
| Seat-Kilometer           |        |         |           |           |
| (Million))               |        |         |           |           |
+--------------------------+--------+---------+-----------+-----------+
| อัตราส่วนการขนส่งผู้โดยสาร    | 69.5   | 69.6    | 74.4      | 73.2      |
| (%)                      |        |         |           |           |
|                          |        |         |           |           |
| (Cabin Factor (%))       |        |         |           |           |
+--------------------------+--------+---------+-----------+-----------+
| ร                        | 2.31   | 2.49    | 2.51      | 2.63      |
| ายได้จากผู้โดยสารเฉลี่ยต่อหน่วย |        |         |           |           |
| (บาท/คน-กม.)             |        |         |           |           |
|                          |        |         |           |           |
| (Passenger Yield         |        |         |           |           |
| (Baht/RPK))              |        |         |           |           |
+--------------------------+--------+---------+-----------+-----------+

 

เส้นทางข้ามทวีป

เส้นทางอเมริกาเหนือ

เป็นตลาดที่มีขนาดใหญ่ และมีการแข่งขันสูงมาก
การให้บริการเส้นทางบินขึ้นอยู่กับการเชื่อมโยงกับเครือข่ายภายในประเทศสหรัฐอเมริกา
และแคนาดา ปัจจุบันบริษัทฯ ให้บริการเที่ยวบินตรงไปยังลอสแองเจลีส จำนวน 7
เที่ยวบินต่อสัปดาห์

นอกจากนั้น บริษัทฯ ได้ร่วมมือกับกลุ่มพันธมิตรการบิน สตาร์ อัลไลแอนซ์ ได้แก่
สายการบินยูไนเต็ดแอร์ไลน์และลุฟท์ฮันซา ทำเที่ยวบินรหัสร่วมไปยังจุดบินอื่นๆ อีก อาทิ
เส้นทางข้ามแปซิฟิก บริษัทฯ ได้ทำการบินรหัสร่วมกับสายการบินยูไนเต็ดแอร์ไลน์
โดยมีลอสแองเจลีสเป็นศูนย์กลางไปยังชิคาโก ซานฟรานซิสโก นิวยอร์ก เดนเวอร์ ซีแอตเติล
และวอชิงตัน ดี.ซี. เป็นต้น ส่วนเส้นทางข้ามแอตแลนติค บริษัทฯ
ได้ทำการบินรหัสร่วมกับสายการบินลุฟท์ฮันซา โดยมีแฟรงค์เฟิร์ตเป็นศูนย์กลางไปยังนิวยอร์ก
แอตแลนตา ไมอามี ชิคาโก และวอชิงตัน ดี.ซี. เป็นต้น

ข้อมูลเส้นทางอเมริกาเหนือ

+------------------------+---------+---------+------------+-----------+
| เส้นทางอเมริกาเหนือ       | ปี 25    | ปี 25    | ปี 2550 (   | ปี 25      |
|                        | 52 (ม.ค | 51 (ม.ค | ม.ค.-ธ.ค.) | 49 (ต.ค.4 |
|                        | .-ธ.ค.) | .-ธ.ค.) |            | 8-ก.ย.49) |
+========================+=========+=========+============+===========+
| รายได้ (ล้านบาท)         | 1,956.8 | 4,439   | 6,308      | 4,005     |
|                        |         |         |            |           |
| (Passenger Revenues    |         |         |            |           |
| (Baht Million))        |         |         |            |           |
+------------------------+---------+---------+------------+-----------+
| ส                      | 1.8     | 3.5     | 4.6        | 3.2       |
| ัดส่วนต่อรายได้ค่าโดยสารรวม |         |         |            |           |
| (%)                    |         |         |            |           |
|                        |         |         |            |           |
| (Percentage of Total   |         |         |            |           |
| Passenger Revenues     |         |         |            |           |
| (%))                   |         |         |            |           |
+------------------------+---------+---------+------------+-----------+
| ปริมาณการขนส่งผู้โดยสาร    | 1,063.1 | 2,124.1 | 3,002.4    | 1,903     |
| (ล้านคน-กม.)            |         |         |            |           |
|                        |         |         |            |           |
| (Revenue               |         |         |            |           |
| Passenger-Kilometer    |         |         |            |           |
| (Million))             |         |         |            |           |
+------------------------+---------+---------+------------+-----------+
| ปริมาณที่นั่ง (ล้านที่นั่ง-กม.)  | 1,406.2 | 2,905.9 | 3,903.1    | 2,496.0   |
|                        |         |         |            |           |
| (Available             |         |         |            |           |
| Seat-Kilometer         |         |         |            |           |
| (Million))             |         |         |            |           |
+------------------------+---------+---------+------------+-----------+
| อัตราส่วนการขนส่งผู้โดยสาร  | 75.6    | 73.1    | 76.9       | 76.3      |
| (%)                    |         |         |            |           |
|                        |         |         |            |           |
| (Cabin Factor (%))     |         |         |            |           |
+------------------------+---------+---------+------------+-----------+
| ราย                    | 1.8     | 2.1     | 2.1        | 2.1       |
| ได้จากผู้โดยสารเฉลี่ยต่อหน่วย |         |         |            |           |
| (บาท/คน-กม.)(Passenger |         |         |            |           |
| Yield (Baht/RPK))      |         |         |            |           |
+------------------------+---------+---------+------------+-----------+

เส้นทางยุโรป 

ปัจจุบันบริษัทฯ มีบริการเที่ยวบินไปยัง 13 เมืองใน 11 ประเทศของทวีปยุโรป ได้แก่ ลอนดอน
แฟรงค์เฟิร์ต ปารีส โรม โคเปนเฮเกน สตอกโฮล์ม ซูริก มิวนิก เอเธนส์ มิลาน มาดริด มอสโก
และออสโล ด้วยความถี่รวม 87 เที่ยวบินต่อสัปดาห์ ในปีนี้ บริษัทฯ ได้เพิ่มจุดบินใหม่ไปยังออสโล
ประเทศนอร์เวย์ และจะบินด้วยความถี่ 7 เที่ยวบินต่อสัปดาห์
ในตารางการบินฤดูหนาว 2552/53

สำหรับตลาดที่บริษัทฯ ไม่ได้เปิดทำการบินโดยตรง ทั้งในยุโรปและสหราชอาณาจักร บริษัทฯ
ได้ทำความร่วมมือกับกลุ่มสายการบินพันธมิตรในการให้บริการเส้นทางบินโดยใช้รหัสร่วม (Code
Sharing) ซึ่งครอบคลุม 54 เมือง ใน 19 ประเทศ

ข้อมูลเส้นทางยุโรป

+---------------------------+-------+-------+-----------+------------+
| เส้นทางยุโรป                | ปี 2   | ปี 2   | ป         | ปี          |
|                           | 552 ( | 551 ( | ี 2550 (ม. | 2549 (ต.ค. |
|                           | ม.ค.- | ม.ค.- | ค.-ธ.ค.)) | 48-ก.ย.49) |
|                           | ธ.ค.) | ธ.ค.) |           |            |
+===========================+=======+=======+===========+============+
| รายได้ (ล้านบาท)            | 35,   | 4     | 45,169    | 41,104     |
|                           | 881.9 | 3,388 |           |            |
| (Passenger Revenues (Baht |       |       |           |            |
| Million))                 |       |       |           |            |
+---------------------------+-------+-------+-----------+------------+
| สัดส่วนต่อรายได้ค่าโดยสารรวม   | 33.2  | 33.8  | 32.6      | 33.0       |
| (%)                       |       |       |           |            |
|                           |       |       |           |            |
| (Percentage of Total      |       |       |           |            |
| Passenger Revenues (%))   |       |       |           |            |
+---------------------------+-------+-------+-----------+------------+
| ปริมาณการขนส่งผู้โดยสาร       | 20,   | 20,   | 22,613.7  | 20,905.7   |
| (ล้านคน-กม.)               | 184.8 | 870.3 |           |            |
|                           |       |       |           |            |
| (Revenue                  |       |       |           |            |
| Passenger-Kilometer       |       |       |           |            |
| (Million))                |       |       |           |            |
+---------------------------+-------+-------+-----------+------------+
| ปริมาณที่นั่ง (ล้านที่นั่ง-กม.)     | 26,   | 26,   | 26,556.9  | 25,837.9   |
|                           | 337.5 | 196.8 |           |            |
| (Available Seat-Kilometer |       |       |           |            |
| (Million))                |       |       |           |            |
+---------------------------+-------+-------+-----------+------------+
|                           |       |       |           |            |
+---------------------------+-------+-------+-----------+------------+
| อัตราส่วนการขนส่งผู้โดยสาร (%) | 76.6  | 79.7  | 85.2      | 80.9       |
|                           |       |       |           |            |
| (Cabin Factor (%))        |       |       |           |            |
+---------------------------+-------+-------+-----------+------------+
| รายได้จากผู้โดยสารเฉลี่ยต่อหน่วย | 1.78  | 2.08  | 2.00      | 1.97       |
| (บาท/คน-กม.)              |       |       |           |            |
|                           |       |       |           |            |
| (Passenger Yield          |       |       |           |            |
| (Baht/RPK))               |       |       |           |            |
+---------------------------+-------+-------+-----------+------------+

 

เส้นทางออสเตรเลีย และนิวซีแลนด์

บริษัทฯ ให้บริการ 5 เมืองใน 2 ประเทศ ได้แก่ ซิดนีย์ เมลเบิร์น บริสเบน และเพิร์ท
ในออสเตรเลีย และโอ๊คแลนด์ในนิวซีแลนด์ ด้วยความถี่รวม 51 เที่ยวบินต่อสัปดาห์

นอกจากนี้ บริษัทฯ ได้จัดเที่ยวบินรหัสร่วม (Code Sharing) กับกลุ่มพันธมิตรการบิน
สายการบินแอร์นิวซีแลนด์ ในการเชื่อมโยงเครือข่ายการบินของบริษัทฯ
เข้ากับเที่ยวบินระหว่างเมืองท่องเที่ยวต่างๆ ของประเทศนิวซีแลนด์

  ข้อมูลเส้นทางออสเตรเลียและนิวซีแลนด์

+---------------------------+--------+--------+-----------+-----------+
| เส้นทางออสเตรเลียและนิวซีแลนด์ | ปี 2552 | ปี 2551 | ปี 2550    | ปี 2549    |
|                           | (ม.ค.  | (ม.ค.  | (ม        | (ต.ค.4    |
|                           | -ธ.ค.) | -ธ.ค.) | .ค.-ธ.ค.) | 8-ก.ย.49) |
+===========================+========+========+===========+===========+
| รายได้ (ล้านบาท)            | 12     | 14,949 | 15,721.4  | 10,922    |
|                           | ,088.3 |        |           |           |
| (Passenger Revenues (Baht |        |        |           |           |
| Million))                 |        |        |           |           |
+---------------------------+--------+--------+-----------+-----------+
| สัดส่วนต่อรายได้ค่าโดยสารรวม   | 11.2   | 11.7   | 11.3      | 8.8       |
| (%)                       |        |        |           |           |
|                           |        |        |           |           |
| (Percentage of Total      |        |        |           |           |
| Passenger Revenues (%))   |        |        |           |           |
+---------------------------+--------+--------+-----------+-----------+
| ปริมาณการขนส่งผู้โดยสาร       | 7      | 8      | 8,789.4   | 6,049.7   |
| (ล้านคน-กม.)               | ,682.9 | ,332.7 |           |           |
|                           |        |        |           |           |
| (Revenue                  |        |        |           |           |
| Passenger-Kilometer       |        |        |           |           |
| (Million))                |        |        |           |           |
+---------------------------+--------+--------+-----------+-----------+
| ปริมาณที่นั่ง (ล้านที่นั่ง-กม.)     | 10     | 10     | 10.824.2  | 8,618.6   |
|                           | ,864.0 | ,795.7 |           |           |
| (Available Seat-Kilometer |        |        |           |           |
| (Million))                |        |        |           |           |
+---------------------------+--------+--------+-----------+-----------+
| อัตราส่วนการขนส่งผู้โดยสาร (%) | 70.7   | 77.2   | 81.2      | 70.2      |
|                           |        |        |           |           |
| (Cabin Factor (%))        |        |        |           |           |
+---------------------------+--------+--------+-----------+-----------+
| รายได้จากผู้โดยสารเฉลี่ยต่อหน่วย | 1.57   | 1.79   | 1.79      | 1.81      |
| (บาท/คน-กม.)              |        |        |           |           |
|                           |        |        |           |           |
| (Passenger Yield          |        |        |           |           |
| (Baht/RPK))               |        |        |           |           |
+---------------------------+--------+--------+-----------+-----------+

  หมายเหตุ : 1. เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยนแปลงใหม่
  ซึ่งเริ่มตั้งแต่วันที่ 1 มกราคม - 31 ธันวาคม
  2. รายได้ไม่รวมเที่ยวบินพิเศษ เงินประกันภัย (Insurance Surcharge)
  และค่าธรรมเนียมน้ำมัน ( Fuel Surcharge) เรียกเก็บจากผู้โดยสาร

เส้นทางแอฟริกา

ตั้งแต่เดือนกุมภาพันธ์ 2552 เป็นต้นไป บริษัทฯ ได้หยุดทำการบินจากกรุงเทพฯ ไปโจฮันเนสเบิร์ก
สาธารณรัฐแอฟริกาใต้ชั่วคราว
เนื่องจากผลกระทบจากสภาวะเศรษฐกิจโลกและจำนวนผู้โดยสารที่ลดลง
และอยู่ระหว่างการพิจารณากลับมาทำการบินใหม่เมื่อสภาวะเศรษฐกิจดีขึ้น

ข้อมูลเส้นทางแอฟริกา

+---------------------------+--------+--------+-----------+-----------+
| เส้นทางแอฟริกา              | ปี 2552 | ปี 2551 | ปี 2550    | ปี 2549    |
|                           | (ม.ค.  | (ม.ค.  | (ม        | (ต.ค.4    |
|                           | -ธ.ค.) | -ธ.ค.) | .ค.-ธ.ค.) | 8-ก.ย.49) |
+===========================+========+========+===========+===========+
| รายได้ (ล้านบาท)            | 39.8   | 929    | 1,067.1   | -         |
|                           |        |        |           |           |
| (Passenger Revenues (Baht |        |        |           |           |
| Million))                 |        |        |           |           |
+---------------------------+--------+--------+-----------+-----------+
| สัดส่วนต่อรายได้ค่าโดยสารรวม   | 0.0    | 0.7    | 0.8       | -         |
| (%)                       |        |        |           |           |
|                           |        |        |           |           |
| (Percentage of Total      |        |        |           |           |
| Passenger Revenues (%))   |        |        |           |           |
+---------------------------+--------+--------+-----------+-----------+
| ปริมาณการขนส่งผู้โดยสาร       | 22     | 484.5  | 554.4     | -         |
| (ล้านคน-กม.)               | ,606.3 |        |           |           |
|                           |        |        |           |           |
| (Revenue                  |        |        |           |           |
| Passenger-Kilometer       |        |        |           |           |
| (Million))                |        |        |           |           |
+---------------------------+--------+--------+-----------+-----------+
| ปริมาณที่นั่ง (ล้านที่นั่ง-กม.)     | 32     | 730.4  | 748.1     | -         |
|                           | ,651.5 |        |           |           |
| (Available Seat-Kilometer |        |        |           |           |
| (Million))                |        |        |           |           |
+---------------------------+--------+--------+-----------+-----------+
| อัตราส่วนการขนส่งผู้โดยสาร (%) | 69.2   | 66.3   | 74.1      | -         |
|                           |        |        |           |           |
| (Cabin Factor (%))        |        |        |           |           |
+---------------------------+--------+--------+-----------+-----------+
| รายได้จากผู้โดยสารเฉลี่ยต่อหน่วย | 1.8    | 1.92   | 1.92      | -         |
| (บาท/คน-กม.)              |        |        |           |           |
|                           |        |        |           |           |
| (Passenger Yield          |        |        |           |           |
| (Baht/RPK))               |        |        |           |           |
+---------------------------+--------+--------+-----------+-----------+

  หมายเหตุ : 1.เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยนแปลงใหม่
  ซึ่งเริ่มตั้งแต่วันที่ 1 มกราคม – 31 ธันวาคม

  2.รายได้ไม่รวมเที่ยวบินพิเศษ เงินประกันภัย (Insurance Surcharge)
  และค่าธรรมเนียมน้ำมัน ( Fuel Surcharge) เรียกเก็บจากผู้โดยสาร

พันธมิตรการบิน

ในปี 2552 กลุ่มพันธมิตรการบิน สตาร์ อัลไลแอนซ์ ได้ต้อนรับสมาชิกใหม่เพิ่มขึ้นอีก 2 สายการบิน
ได้แก่ สายการบิน
คอนติเนนตัล (Continental Airlines) เข้าเป็นสมาชิกลำดับที่ 25
เพื่อขยายเครือข่ายการบินในทวีปอเมริกาเหนือ ประเทศในแถบลาตินอเมริกา
และในเส้นทางบินข้ามมหาสมุทรแอตแลนติกเหนือและแปซิฟิก และสายการบินบรัสเซลส์ (Brussels
Airlines) เป็นสมาชิกลำดับที่ 26
เพื่อเพิ่มความเข้มแข็งของเส้นทางบินในทวีปยุโรปตอนกลางและทวีปแอฟริกา ทำให้ สตาร์
อัลไลแอนซ์ สามารถขยายเครือข่ายการบินรอบโลกครอบคลุมกว้างขวางยิ่งขึ้นถึง 1,077 สนามบิน
ใน 175 ประเทศ ด้วยเที่ยวบินมากกว่า 19,700 เที่ยวบินต่อวัน สตาร์ อัลไลแอนซ์
จึงยังคงครองความเป็นที่หนึ่งด้านเครือข่ายการบินที่มีคุณภาพ
และสามารถครอบครองส่วนแบ่งผู้โดยสารทั่วโลก (Global Passenger Share) สูงถึงร้อยละ
24.6 ซึ่งมากกว่าคู่แข่งพันธมิตรการบินอื่น นอกจากนี้ สตาร์ อัลไลแอนซ์
ยังได้เชิญสายการบินอีเจียน ของประเทศกรีก เข้าเป็นสมาชิกใหม่ต่อจากสายการบินแทม
ของประเทศบราซิล และสายการบินอินเดีย
ซึ่งขณะนี้อยู่ระหว่างดำเนินการเพื่อเข้าเป็นสมาชิกใหม่ในปี 2553

จากสภาวะเศรษฐกิจตกต่ำทั่วโลก (Global Recession)
ทำให้การแข่งขันด้านราคาในภาคธุรกิจการบินทวีความรุนแรงขึ้น
ความร่วมมือกับพันธมิตรการบินจึงเป็นกลยุทธ์สำคัญที่สุดอย่างหนึ่งที่สายการบินใช้เพื่อเพิ่มปริมาณการขนส่งผู้โดยสารให้แก่กัน
(Network Traffic Feeding) ในระหว่างเดือนมกราคม-กันยายน 2552
การบินไทยรับขนผู้โดยสาร (Interline Sales Received) จากพันธมิตรการบิน สตาร์
อัลไลแอนซ์ เป็นจำนวนเงินสูงถึง 109 ล้านเหรียญสหรัฐฯ อีกทั้ง
ยังได้ใช้กลยุทธ์ทางความร่วมมือเป็นช่องทางในการคิดค้น
ตลอดจนนำเสนอสินค้าและการให้บริการใหม่ๆ ให้กับลูกค้าอย่างต่อเนื่อง เช่น
การใช้ไมล์สะสมในการเลื่อนชั้นที่นั่งในเครื่องบิน (Mileage Upgrade Award) และอื่นๆ

อนึ่ง เพื่อตอบสนองความต้องการของลูกค้าในทศวรรษนี้
ที่ต้องการความสะดวกโดยไม่จำกัดเวลาในการจองและ
ซื้อบัตรโดยสาร ในเดือนกรกฎาคม 2552 การบินไทยและพันธมิตร สตาร์ อัลไลแอนซ์
ได้เปิดตัวการขายบัตรโดยสารรอบโลก (Round-the-World Fare) ผ่านทางเว็บไซต์ของ สตาร์
อัลไลแอนซ์ (www.staralliance.com) ที่สามารถสื่อสารกับลูกค้าได้หลายภาษา อาทิ อังกฤษ
ฝรั่งเศส เยอรมัน เกาหลี ญี่ปุ่น สเปน โปตุเกส และจีน ซึ่งได้รับการตอบรับจากลูกค้าอย่างมาก
โดยระหว่างเดือนกรกฎาคม-กันยายน 2552 มีมูลค่าการขายสูงถึง 1 ล้านดอลลาร์สหรัฐฯ ทั้งนี้
การขายบัตรโดยสารผ่านทางอินเทอร์เน็ตยังช่วยลดขั้นตอนการทำงานและประหยัดเวลาของพนักงานของสายการบินสมาชิกอีกด้วย

  โครงการ Move Under One Roof (MUOR) ที่ริเริ่มโดย สตาร์ อัลไลแอนซ์
  และประสบความสำเร็จมาแล้ว มีแผนการจะดำเนินการในปีต่อๆ ไป คือ
  การรวมตัวกันของสายการบินสมาชิกที่สนามบิน
  เพื่อสร้างเสริมประสบการณ์การเดินทางที่ราบรื่นและสะดวกสบาย (Seamless Travel)
  ให้กับผู้โดยสาร และยังช่วยลดค่าใช้จ่ายให้กับสายการบินสมาชิกจากการใช้พื้นที่และอุปกรณ์ร่วมกัน
  ตัวอย่างสำคัญของโครงการนี้ในปีที่ผ่านมา ได้แก่ สนามบินฮีทโรว์ ลอนดอน
  และสนามบินเมืองไคโร ทั้งนี้ รวมถึงโครงการบริการด้านสัมภาระร่วมกัน (Common Baggage
  Service Facility : CBSF) ณ สนามบินสำคัญที่มีการเชื่อมต่อเที่ยวบินของสายการบินสมาชิก
  เช่น สนามบินในเมืองเม็กซิโก เมืองบาร์เซโลนา เมืองฮ่องกง เมืองชาร์ลอต ในสหรัฐอเมริกา
  และสนามบินฮีทโรว์ เป็นต้น

การจัดซื้อร่วมกันระหว่างสายการบินสมาชิก (Joint Purchasing / Sourcing)
เป็นอีกวิธีการหนึ่งที่ช่วยลดค่าใช้จ่ายโดยรวมจำนวนมากให้กับสายการบินสมาชิก
ตัวอย่างการจัดซื้อสำคัญๆ ในปีที่ผ่านมา ได้แก่ โครงการจัดหาน้ำมัน ณ เมืองต่างๆ
โครงการจัดซื้อของฝ่ายขายและการตลาด และโครงการจัดซื้ออุปกรณ์ที่สนามบินและบนเครื่องบิน
ซึ่งมีมูลค่ากว่า 39 ล้านดอลลาร์สหรัฐฯ 16 ล้านดอลลาร์สหรัฐฯ และ 8 ล้านดอลลาร์สหรัฐฯ
ตามลำดับ

นอกจากนี้ สตาร์ อัลไลแอนซ์
ยังได้พัฒนากระบวนการสอบถามความพึงพอใจของลูกค้าสู่ระบบออนไลน์ (On-line Survey)
เพื่อให้ได้ผลการสำรวจที่รวดเร็วและมีคุณภาพมากขึ้น
ช่วยประหยัดเวลาและลดขั้นตอนการดำเนินการสำหรับผู้โดยสารและพนักงานสายการบิน
ทำให้ต้นทุนในการสำรวจลดลงต่ำกว่าครึ่ง
อันจะนำไปสู่การพัฒนาสินค้าและการให้บริการที่ตรงกับความต้องการของลูกค้าและเป็นมาตรฐานเดียวกันยิ่งขึ้น
ได้แก่ การปรับปรุงการให้บริการแก่สมาชิกบัตรทองของสตาร์ อัลไลแอนซ์
ในเรื่องสิทธิประโยชน์จากการสะสมไมล์ (FFP Recognition) การบริการด้านสัมภาระที่รวดเร็ว
(Priority Baggage Delivery) เป็นต้น

การพาณิชย์

เพื่อให้บริษัทฯ ดำเนินธุรกิจได้อย่างแข็งแกร่งและยั่งยืน
ภายใต้สภาวะการแข่งขันที่รุนแรงของธุรกิจการบินพาณิชย์ และผลกระทบจากปัจจัยภายนอกต่างๆ
ที่ไม่สามารถควบคุมได้ เช่น ความไม่แน่นอนของภาวะเศรษฐกิจโลก
ราคาน้ำมันในตลาดโลกที่ผันผวน และปัจจัยทางการเมืองของประเทศไทย เป็นต้น ดังนั้น ในปี
2552 บริษัทฯ ได้กำหนดแผนยุทธศาสตร์การพาณิชย์ โดยเน้นการตลาดเชิงรุกอย่างต่อเนื่อง
เพื่อเพิ่มรายได้และส่วนแบ่งตลาดให้มากขึ้น ด้วยการรักษาฐานลูกค้าเดิม และแสวงหาฐานลูกค้าใหม่
โดยเฉพาะกลุ่มลูกค้าระดับบน ได้แก่ ผู้โดยสารชั้นหนึ่งและชั้นธุรกิจ (Premium Passenger)
รวมถึงกลุ่มลูกค้าองค์กร (Corporate Client) และผู้โดยสารชั้นประหยัด

นอกเหนือจากการพัฒนาฝูงบินให้ทันสมัย บริษัทฯ
มีการปรับเพิ่ม-ลดความถี่เที่ยวบินให้เหมาะสมกับสภาวะตลาด
เพื่อสนับสนุนการบริหารรายได้และค่าใช้จ่ายให้มีประสิทธิภาพสูงสุด
มีการดำเนินกลยุทธ์เครือข่ายการตลาด โดยการขายแบบเครือข่าย (Network Sales)
ด้วยความเป็นสายการบินที่มีเครือข่ายครอบคลุมอย่างกว้างขวาง (Full Network Airline)
ผ่านเครือข่ายพันธมิตร สตาร์ อัลไลแอนซ์ (Star Alliance) และสายการบินคู่ค้าอื่นๆ
(Partner Airline) ตลอดจนตัวแทนจำหน่ายทั่วโลก

บริษัทฯ ได้จัดรายการส่งเสริมการขายให้ตรงกับความต้องการของลูกค้าเป้าหมายอย่างต่อเนื่อง
เพื่อเพิ่มรายได้และจำนวนผู้โดยสาร กระตุ้นตลาดในช่วงที่การท่องเที่ยวชะลอตัว
และปกป้องส่วนแบ่งตลาดจากการขยายตลาดของสายการบินคู่แข่งอื่นๆ
รวมถึงสายการบินต้นทุนต่ำต่างๆ เช่น การจัดแคมเปญ “เติมสุขทั่วไทย” และ “เติมสุขทั่วโลก”
แคมเปญ “แลก 1 บิน 2” เพื่อเป็นการสมนาคุณพิเศษแก่สมาชิกรอยัล ออร์คิด พลัส (Royal
Orchid Plus : ROP) การสานต่อโครงการไมล์สร้างบุญ 2552
โดยนำไมล์สะสมที่ได้รับบริจาคจากสมาชิก ROP มาสนับสนุนโครงการ “เผยแผ่พระไตรปิฎกสากล”
ชุด 40 เล่ม ฉบับสมบูรณ์แบบตามรอยปณิธานสมเด็จพระพี่นางเธอ
เจ้าฟ้ากรมหลวงนราธิวาสราชนครินทร์ เป็นต้น

ด้านการเพิ่มคุณค่าสินค้าและบริการ บริษัทฯ
ได้พัฒนารายการท่องเที่ยวทั้งในประเทศและต่างประเทศของ รอยัล ออร์คิด ฮอลิเดย์ (Royal
Orchid Holidays : ROH) ให้มีความหลากหลาย เพื่อตอบสนองความต้องการของลูกค้ามากขึ้น
ในปี 2552 รอยัล ออร์คิด ฮอลิเดย์ มีแพ็กเกจประมาณ 800 แพ็กเกจ ไปยัง 127 เมือง ใน 34
ประเทศ และมีรายการส่งเสริมการขาย เช่น ทัวร์เอื้องหลวงกับโปรโมชั่น “Thailand Plus &
More” ด้วยบัตรโดยสารราคาพิเศษ พร้อมเที่ยวบินภายในประเทศและที่พัก 1 คืน จาก 100
โรงแรมชั้นนำของประเทศไทย

ด้านระบบพาณิชย์อิเล็กทรอนิกส์ (e-Commerce)
ได้มีการพัฒนาปรับปรุงระบบการขายผ่านอินเทอร์เน็ต ให้มี
ขั้นตอนที่ง่ายและสะดวกรวดเร็วยิ่งขึ้น เพื่อเพิ่มยอดขายผ่านทางอินเทอร์เน็ต (Royal
e-Booking) เพิ่มประสิทธิภาพด้าน
การลดค่าใช้จ่าย และเป็นการพัฒนาการบริการให้ทัดเทียมกับสายการบินอื่นๆ
โดยมีการกระตุ้นให้ผู้ใช้ผ่านระบบนี้มากขึ้นด้วยการจัดแคมเปญ “Click 2 Fly”
ที่เสนอราคาพิเศษให้ลูกค้า

บริษัทฯ ได้มีการพัฒนาระบบเทคโนโลยีสารสนเทศให้ทันสมัย
เพื่อให้การดำเนินการมีประสิทธิภาพและประสิทธิผลมากขึ้น เช่น การปรับปรุงต่อเนื่องในระบบ
Centralized Intelligent Fares System (CIF) ระบบ CIF On-Line Fare Filing
การศึกษาหาระบบใหม่เพื่อช่วยในการสร้างอัตราค่าโดยสารและบรรจุข้อมูลค่าโดยสารเข้าสู่ระบบแบบอัตโนมัติ
การนำเทคโนโลยีต่างๆ
มาใช้นี้เพื่อช่วยตัวแทนจำหน่ายทั่วโลกในการกระจายราคาขายได้อย่างถูกต้องและรวดเร็วทันต่อเหตุการณ์ที่เปลี่ยนแปลงตลอดเวลา
และกำลังดำเนินการในขั้นตอนการหาระบบที่สนับสนุนการเก็บรวบรวมข้อมูลทั้งหมดไว้ที่ส่วนกลาง
เป็นฐานข้อมูลรวมของบริษัทฯ (Data Warehouse Enterprise) ซึ่งหน่วยงานต่างๆ
สามารถนำข้อมูลไปใช้วิเคราะห์ ในรูปแบบต่างๆ เพื่อประกอบการตัดสินใจ
การพัฒนาด้านเทคโนโลยีต่างๆเหล่านี้เพื่อสนับสนุนให้บริษัทฯ มีผลประกอบการ
ที่ดีสามารถแข่งขันกับคู่แข่งสายการบินต่างๆ และมีการเติบโตอย่างยั่งยืนในที่สุด

การเงิน

ในปี 2552 ภาวะเศรษฐกิจโลกยังคงชะลอตัว
ประกอบกับการเกิดวิกฤติไข้หวัดใหญ่สายพันธุ์ใหม่ซึ่งส่งผลกระทบ
ต่อความต้องการเดินทางทางอากาศโดยรวม นอกจากนี้
ปัญหาทางสังคมและการเมืองภายในประเทศยังคงส่งผลกระทบต่อธุรกิจการบินและมีผลกระทบต่อผลการดำเนินงานของบริษัทฯ
อย่างต่อเนื่อง บริษัทฯ ได้จัดทำแผนฟื้นฟูธุรกิจและได้ดำเนินการอย่างเคร่งครัด
โดยนอกเหนือจากการที่ บริษัทฯ สามารถลดค่าใช้จ่ายได้เป็นไปตามแผนฯ แล้ว บริษัทฯ
ยังได้ดำเนินการปรับปรุงโครงสร้างหนี้โดยการจัดหาเงินกู้ระยะยาวเพื่อมาทดแทนหนี้ระยะสั้น
และมีการกู้เงินระยะยาวเพื่อรองรับการลงทุน และเพื่อให้บริษัทฯ
มีสภาพคล่องในการดำเนินงานอย่างเพียงพอ บริษัทฯ
ได้เบิกรับเงินกู้ระยะยาวจากสถาบันการเงินภายในประเทศ รวมไปถึงการออกหุ้นกู้
เป็นจำนวนเงินรวมทั้งสิ้น 35,290 ล้านบาท นอกจากนี้ ในปีที่ผ่านมา บริษัทฯ
ได้ดำเนินการจัดหาเงินกู้เพื่อชำระค่าเครื่องบินแบบ แอร์บัส A330-300 จำนวน 6 ลำ โดย 2
ลำเป็นเงินกู้สกุลเยนจำนวน 14,664.2 ล้านเยน และอีก 4 ลำเป็นเงินกู้สกุลยูโร โดยมี
European Export Credit Agencies (ECA) เป็นผู้ค้ำประกันเงินกู้ จำนวน 235.3 ล้านยูโร
ในส่วนของการชำระคืนหนี้ บริษัทฯ
ได้มีการชำระคืนเงินต้นของหนี้ระยะสั้นและระยะยาวรวมเป็นจำนวน 41,548 ล้านบาท
ทำให้ยอดหนี้เงินกู้และหนี้สินภายใต้เงื่อนไขสัญญาเช่าเครื่องบิน (รวมหนี้ที่ถึงกำหนดชำระภายใน 1
ปี) ของบริษัทฯ เพิ่มจาก 147,181 ล้านบาท ณ สิ้นปี 2551 มาเป็น 156,016 ล้านบาท ณ สิ้นปี
2552

สำหรับในอนาคต บริษัทฯ
ยังมีความจำเป็นที่จะต้องลงทุนจัดหาเครื่องบินใหม่และปรับปรุงผลิตภัณฑ์ให้เหมาะสมกับความต้องการของลูกค้าและสภาวะการแข่งขัน
รวมไปถึงการปรับปรุงระบบสารสนเทศของบริษัทฯ เพื่อเพิ่มศักยภาพในการแข่งขัน ดังนั้น
เพื่อให้บริษัทฯ มีขีดความสามารถในการแข่งขันได้อย่างยั่งยืนในระยะยาว บริษัทฯ
จึงได้กำหนดแผนกลยุทธ์ทางการเงิน โดยมีวัตถุประสงค์ที่สำคัญ ได้แก่

1.  เพื่อให้บริษัทฯ มีศักยภาพที่จะลงทุนในการขยายกิจการให้แข่งขันได้ในระยะยาว

2.  เพื่อให้บริษัทฯ มีเงินสดที่จะใช้คืนหนี้ที่ถึงกำหนดชำระในอนาคตอันใกล้

3.  เพื่อปรับโครงสร้างเงินทุนของบริษัทฯ ให้แข็งแกร่ง อยู่ในระดับที่เหมาะสมสำหรับการแข่งขัน
    และการก้าวขึ้นมาเป็นสายการบินชั้นนำของโลกอีกครั้ง
    และปรับอายุของเงินทุนให้ใกล้เคียงกับอายุสินทรัพย์มากขึ้น (matched funding)

4.  เพื่อเพิ่มสภาพคล่องทางการเงินที่เหมาะสม
    มีเสถียรภาพทางการเงินที่จะดำเนินธุรกิจอย่างมั่นคงในภาวะที่ธุรกิจสายการบินมีความผันผวนสูง

ทั้งนี้ บริษัทฯ
ได้จัดทำแผนการปรับโครงสร้างทางการเงินร่วมกับที่ปรึกษาทางการเงินเพื่อให้บรรลุวัตถุประสงค์ข้างต้น
โดยได้รับความเห็นชอบจากคณะกรรมการบริษัทฯ แล้ว และจะเริ่มดำเนินการตามแผนในปี 2553

ในด้านการบริหารความเสี่ยงจากความผันผวนของอัตราแลกเปลี่ยนนั้น บริษัทฯ บริหารโดยการกู้เงินในสกุลที่มีกระแสเงินสดสุทธิส่วนเกิน เพื่อรองรับภาระการชำระคืนหนี้ตามหลักการ Natural hedging และมีการระดมทุนสกุลบาทด้วยส่วนหนึ่ง เพื่อลดผลกระทบที่จะมีต่องบการเงินของบริษัทฯ โดยตลอดปีที่ผ่านมาบริษัทฯ ยังไม่มีการเข้าทำธุรกรรม Cross Currency Swap โดย ณ วันที่ 31 ธันวาคม 2552 บริษัทฯ มีสัดส่วนหนี้ใน 4 สกุลหลัก ได้แก่ USD : EUR : JPY : THB = 2 : 39 : 11 : 48 ส่วนการบริหารความเสี่ยงจากความผันผวนของอัตราดอกเบี้ยนั้น บริษัทฯ ได้ ติดตามตลาดเงินอย่างใกล้ชิด และเตรียมความพร้อมเพื่อเข้าทำธุรกรรม IRS โดยปีที่ผ่านมา บริษัทฯ ยังไม่มีการเข้าทำธุรกรรม Interest Rate Swap เพิ่มเติม ทั้งนี้ สัดส่วนหนี้ของบริษัทฯ ที่มีอัตราดอกเบี้ยคงที่ต่อหนี้ที่มีอัตราดอกเบี้ยลอยตัว ณ 31 ธันวาคม 2552 เท่ากับ 50 : 50

ในปี 2552 บริษัทฯ ได้รับการจัดอันดับเครดิตองค์กรและตราสารหนี้จากบริษัท ทริส เรทติ้ง จำกัด
ในระดับ A ซึ่งเป็นระดับที่แสดงว่าตราสารหนี้ของบริษัทฯ เป็นตราสารหนี้ที่น่าลงทุน มีความเสี่ยงต่ำ
และบริษัทฯ มีความสามารถในการชำระดอกเบี้ย และคืนเงินกู้ในเกณฑ์ที่สูง

ปัจจุบันบริษัทฯ อยู่ระหว่างการพัฒนาระบบ Enterprise Resource Planning
ซึ่งเป็นระบบที่นำข้อมูลทางธุรกิจด้านการเงินและการบัญชีมาใช้ให้เกิดประโยชน์
สามารถนำมาใช้ในการบริหารจัดการทางธุรกิจได้อย่างมีประสิทธิภาพ
เพื่อประกอบการตัดสินใจของฝ่ายบริหารบนพื้นฐานที่เป็นปัจจุบันนั้น คณะกรรมการบริษัทฯ
ได้มีมติให้ดำเนินการติดตั้งระบบ SAP ของบริษัทฯ (Corporate SAP)
ซึ่งจะเป็นส่วนที่เชื่อมโยงระบบ SAP ทั้งหมดของบริษัทฯ ให้เป็นระบบเดียวกัน (Integrated
System) และจัดทำระบบข้อมูลบริหารกลาง (Corporate MIS System) ได้อย่างสมบูรณ์
โดยคณะกรรมการบริษัทฯ ได้เร่งรัดให้ดำเนินการติดตั้งระบบ SAP Corporate Financial and
Accounting เป็นลำดับแรก
ซึ่งขณะนี้การดำเนินงานอยู่ระหว่างการจัดหาที่ปรึกษาเพื่อดำเนินงานติดตั้งระบบดังกล่าว

การบริการลูกค้า

บริษัทฯ ตระหนักถึงความสำคัญของการบริการลูกค้า
ซึ่งเป็นปัจจัยหลักสู่ความสำเร็จของภารกิจการให้บริการ
การขนส่งทางอากาศของบริษัทฯ
โดยเฉพาะอย่างยิ่งภายใต้สภาวะวิกฤติการณ์การแข่งขันที่ทวีความรุนแรงของสายการบินพาณิชย์ในปัจจุบัน
ในขณะที่ความต้องการในการเดินทางของผู้โดยสารลดลง บริษัทฯ จึงมุ่งมั่นพัฒนาและปรับปรุงคุณภาพ
การบริการลูกค้าอย่างสม่ำเสมอและต่อเนื่อง
ภายใต้นโยบายเชิงรุกซึ่งสอดคล้องกับเป้าหมายและกลยุทธ์ของบริษัทฯ
ที่มุ่งปรับเปลี่ยนวัฒนธรรมการทำงานให้เอื้ออำนวยต่อการแข่งขัน
ด้วยการปลูกฝังวัฒนธรรมของการมุ่งเน้นลูกค้า (Customer Oriented Culture) บริษัทฯ
ได้จัดโครงการรณรงค์ให้พนักงานทุกคนตระหนักถึงความสำคัญของการเพิ่มคุณค่าของ “การบินไทย
บริการจากใจ” (Service from the Heart) โดยเน้นการบริการด้วยความใส่ใจและผูกพัน
ภายใต้เอกลักษณ์ความเป็นไทยและเสน่ห์ไทยทุกจุดบริการแบบครบวงจร (Magic Service Ring)
เพื่อนำไปสู่ความเป็นเลิศและความสม่ำเสมอในการบริการ (Service Excellence and
Consistency) และตอบสนองความต้องการของลูกค้า เพิ่มความสะดวกสบาย
ความราบรื่นและรวดเร็ว รวมทั้งสร้างความแตกต่างตลอดการใช้บริการของลูกค้า
อันจะนำมาซึ่งความประทับใจและกลับมาใช้บริการของ
บริษัทฯ อีก ส่งผลให้บริษัทฯ สามารถบรรลุถึงวิสัยทัศน์การเป็นสายการบินที่ลูกค้าเลือกเป็นลำดับแรก

ด้านการบริการบนเครื่องบิน บริษัทฯ
ได้พัฒนาการบริการอาหารและเครื่องดื่มให้เป็นเลิศอย่างต่อเนื่อง
เพิ่มความแตกต่างและความหลากหลายของการบริการ
และความหลากหลายของรายการอาหารบนเครื่องบินอย่างสม่ำเสมอ อาทิ
อาหารยอดนิยมของแต่ละท้องถิ่น อาหารฮาลาล และอาหารไทย ที่คัดสรรคุณภาพวัตถุดิบที่ใช้ผลิต
โดยผ่านการจัดเตรียมอย่างมีคุณภาพ
เน้นความสะอาดถูกต้องตามสุขลักษณะและความปลอดภัยตามมาตรฐานสากล

บริษัทฯ มุ่งเน้นพัฒนาการบริการในทุกจุดสัมผัสของลูกค้า ตั้งแต่การสำรองที่นั่ง
การปรับปรุงเก้าอี้บนเครื่องบิน ตลอดจนอุปกรณ์และระบบสาระบันเทิงในเที่ยวบิน
เพื่อให้ผู้โดยสารได้รับสิ่งที่ดีที่สุด
โดยในการพัฒนาและปรับปรุงผลิตภัณฑ์และคุณภาพการบริการด้านต่างๆ นั้น บริษัทฯ
ได้ดำเนินการสำรวจความพึงพอใจของผู้โดยสาร (THAI Customer Satisfaction Survey)
เป็นรายไตรมาส ด้วยการประเมินความพึงพอใจของผู้โดยสารต่อจุดบริการหลักต่างๆ
อย่างครบวงจร นอกจากนี้ ยังมีการสำรวจความต้องการ พฤติกรรม และทัศนคติของลูกค้า
ส่งผลให้การพัฒนาและปรับปรุงผลิตภัณฑ์และคุณภาพการบริการเป็นไปอย่างต่อเนื่อง ทั้งนี้ บริษัทฯ
ได้ใช้ข้อมูลจากระบบ Customer Feedback Management System (CFMS)
มาทำการวิเคราะห์เพื่อปรับปรุงแก้ไขผลิตภัณฑ์และคุณภาพการบริการ ตลอดจนพัฒนา
ให้การบริการเป็นไปตามความคาดหวังของลูกค้าในทุกจุดบริการ อนึ่ง ในการสนับสนุนให้บริษัทฯ
บรรลุเป้าหมายหลัก ในการเป็นสายการบินชั้นนำ 1 ใน 3 ของเอเชีย และ 1 ใน 5 ของโลกนั้น
บริษัทฯ ยังได้ทำการศึกษาเปรียบเทียบการบริการกับสายการบินคู่แข่ง (Benchmarking)
ร่วมกับผลการวิเคราะห์อื่นๆ เพื่อชิงความได้เปรียบเชิงแข่งขัน
จากการที่มีผลิตภัณฑ์และการบริการที่แตกต่างและเป็นไปตามความต้องการของลูกค้าอย่างแท้จริง

การปฏิบัติการบิน

ภารกิจหลักของบริษัทฯ ที่เป็นหัวใจสำคัญของธุรกิจการบิน คือ
การปฏิบัติการบินเพื่อนำผู้โดยสารและพัสดุภัณฑ์
สู่จุดหมายปลายทางด้วยความสะดวกสบาย ตรงต่อเวลา
และตระหนักถึงความปลอดภัยสูงสุดตามมาตรฐานสากลเป็นสำคัญ
โดยมุ่งเน้นมาตรฐานความปลอดภัยของกรมการขนส่งทางอากาศ (Department of Civil
Aviation : DCA) องค์การการบินพลเรือนระหว่างประเทศ (International Civil
Aviation Organization : ICAO) องค์การร่วมเพื่อบริหารการบินแห่งยุโรป (Joint
Aviation Authorities : JAA ) องค์กรบริหารการบินแห่งสหรัฐอเมริกา (Federal
Aviation Administration : FAA)
และการตรวจประเมินความปลอดภัยด้านการปฎิบัติการบินของสมาคมการขนส่งทางอากาศระหว่างประเทศ
(International Air Transport Association : IATA)

มาตรการสำคัญที่จะเสริมสร้างความปลอดภัยในการปฏิบัติการบิน คือ
การกำหนดนโยบายในการคัดสรรบุคลากร
การบินอย่างเข้มงวด ผู้สมัครต้องมีความพร้อมทั้งด้านร่างกาย จิตใจ ความรู้ (Knowledge) ทักษะ
(Skill) พฤติกรรม (Behavior) อีกทั้ง ต้องผ่านการทดสอบความถนัด (Aptitude)
และจิตวิทยาการบิน (Aviation Psychology)
โดยคณะผู้ชำนาญการด้านจิตวิทยาการบินด้านพาณิชย์และความถนัดทางด้านวิชาชีพนักบินจากประเทศสวีเดนเป็นผู้ประเมินผล
รวมทั้งต้องผ่านการทดสอบความสามารถและทักษะทางการบิน
เพื่อเป็นการเสริมสร้างคุณภาพบุคลากรด้านการบินพาณิชย์ของบริษัทฯ อีกด้วย

การรักษามาตรฐานความปลอดภัยและความมั่นคงการบิน

ในฐานะสายการบินแห่งชาติ บริษัทฯ ตระหนักถึงความสำคัญในการเสริมสร้างและรักษา
รวมถึงมุ่งมั่นพัฒนาในด้านความปลอดภัยและความมั่นคงการบินอย่างต่อเนื่อง
เพื่อเป็นที่ยอมรับในระดับสากล ตลอดจนเพื่อความปลอดภัยอย่างสูงสุดต่อลูกค้า พนักงาน
และผู้เกี่ยวข้อง รวมทั้งเป็นไปตามกฎเกณฑ์ ข้อบังคับ มาตรฐาน
และกฎหมายที่เกี่ยวข้องกับความปลอดภัยและความมั่นคงการบิน รวมถึงการดำเนินธุรกิจของบริษัทฯ

เพื่อให้การดำเนินงานของบริษัทฯ เป็นไปตามวัตถุประสงค์ตามที่กล่าวมาแล้วข้างต้น บริษัทฯ
ได้จัดให้มีระบบการบริหารจัดการ รวมทั้งกำหนดนโยบาย เป้าหมาย
ตลอดจนจัดให้มีมาตรฐานการปฏิบัติงาน มาตรฐานการฝึกอบรม ระบบข้อมูลข่าวสาร
ระบบการตรวจสอบติดตาม
ระบบวิเคราะห์และประเมินผลการดำเนินงานให้ครอบคลุมในทุกกิจกรรมของบริษัทฯ ทั้งนี้ บริษัทฯ
จะดำเนินงานเชิงรุกในการพัฒนามาตรฐานความปลอดภัย ความมั่นคงด้านการบิน เพื่อทำให้บริษัทฯ
มีขีดความสามารถในการแข่งขัน และทำให้มั่นใจว่ากระบวนการปฏิบัติงาน ผลิตภัณฑ์
และบริการของบริษัทฯ เป็นไปตามกฎเกณฑ์ ข้อบังคับ มาตรฐาน และกฎหมายที่เกี่ยวข้อง
รวมทั้งมีระบบการบริหารภาวะวิกฤติเพื่อทำให้บริษัทฯ สามารถดำเนินธุรกิจได้อย่างต่อเนื่อง
สร้างความมั่นใจแก่ลูกค้า พนักงาน และผู้เกี่ยวข้อง

บริษัทฯ ได้จัดให้มีคณะกรรมการความปลอดภัย (Company Safety Committee : CSC)
และคณะกรรมการความมั่นคงการบิน (Aviation Security Committee : ASC)
ประกอบด้วยผู้แทนจากหน่วยงานต่างๆ ดำเนินการประชุมเป็นประจำทุกเดือน เพื่อพิจารณา ทบทวน
และสอบทานประสิทธิผลการดำเนินงานด้านความปลอดภัย และความมั่นคงการบินของบริษัทฯ
โดยผลการประชุมถูกนำไปปฏิบัติเพื่อพัฒนาและยกระดับการจัดการด้านความปลอดภัย
และความมั่นคงการบินให้มีประสิทธิภาพยิ่งขึ้น

บริษัทฯ ได้ปฏิบัติตามข้อกำหนดขององค์การการบินพลเรือนระหว่างประเทศ (ICAO Standard
and Recommended Practices : SARPs)
ที่ได้กำหนดให้สายการบินจะต้องดำเนินการจัดให้มีระบบบริหารความปลอดภัย (Safety
Management System : SMS) อันเป็นระบบบริหารความปลอดภัยที่มีองค์ประกอบสมบูรณ์แบบ
มีความชัดเจน มีการดำเนินการในรูปแบบ การบริหารเชิงป้องกัน (Proactive)
ใช้ในการบริหารจัดการความเสี่ยงที่มีผลกระทบต่อกระบวนการทำงาน โดย บริษัทฯ
ได้มีการดำเนินการจัดทำระบบ THAI Safety Management System (TSMS)
เพื่อพัฒนาให้บริษัทฯ มีระบบบริหารความปลอดภัย (Safety Management System)
ทั้งด้านการปฏิบัติการบินและการซ่อมบำรุงอากาศยานตามที่องค์การการบินพลเรือนระหว่างประเทศ
(ICAO) กำหนด นอกจากนี้ บริษัทฯ ยังได้จัดทำคู่มือ THAI Integrated Safety Manual
โดยยึดถือตามข้อกำหนดขององค์การการบินพลเรือนระหว่างประเทศ
เพื่อยกระดับมาตรฐานความปลอดภัยด้านการปฏิบัติการของบริษัทฯ ให้อยู่ในระดับสูงยิ่งขึ้น
รวมทั้งได้นำระบบบริหารข้อมูลความปลอดภัยทั่วทั้งองค์กร (Corporate Safety Information
System : CSIS) มาใช้เมื่อกลางปี 2550
และได้ฝึกอบรมพนักงานให้มีความชำนาญในการใช้ระบบอย่างต่อเนื่อง
เพื่อเป็นการเพิ่มประสิทธิภาพระบบการบริหารจัดการความปลอดภัย (Safety Management
System : SMS) ของบริษัทฯ ซึ่งส่งผลให้ระบบการป้องกันอุบัติเหตุมีประสิทธิภาพมากขึ้นด้วยเช่นกัน

งานความมั่นคงด้านการบิน (Aviation Security) เป็นสิ่งที่บริษัทฯ ให้ความสำคัญสูงสุดเช่นกัน
โดยได้สร้างระบบบริหารจัดการและพัฒนามาตรฐานความมั่นคงด้านการบินอย่างต่อเนื่อง
เพื่อใช้เป็นมาตรฐานในการปฏิบัติงานทั้งในสถานการณ์ปกติและในสถานการณ์ที่ต้องเพิ่มมาตรการพิเศษด้านความมั่นคงการบิน
ตลอดจนให้เป็นไปตามกฎเกณฑ์/ข้อบังคับ/มาตรการด้านความมั่นคงการบินตามมาตรฐานสากลและของประเทศต่างๆ
ที่บริษัทฯ ทำการบิน รวมทั้งจัดให้มีแผนเผชิญเหตุเพื่อ
เตรียมความพร้อมในการบริหารและป้องกันในกรณีเกิดเหตุการณ์ เพื่อให้บริษัทฯ
สามารถดำเนินงานเป็นไปตามแผนธุรกิจอย่างต่อเนื่อง ซึ่งได้รับการรับรองจากกรมการบินพลเรือน
เพื่อเป็นการยืนยันถึงความมุ่งมั่นของบริษัทฯ ในด้านความมั่นคงการบิน
โดยเชื่อว่าความสำเร็จของงานด้านความมั่นคงการบินต้องเกิดจากความร่วมแรงร่วมใจของพนักงานทุกคน
บริษัทฯ ได้ปลูกจิตสำนึกและสร้างวัฒนธรรมด้านความมั่นคงการบิน โดยการฝึกอบรมความรู้และทักษะ
ตลอดจนการจัดกิจกรรมต่างๆ เพื่อเผยแพร่ข้อมูลข่าวสารด้านความมั่นคงการบินอย่างต่อเนื่อง

บริษัทฯ ได้สร้างและพัฒนาเครือข่ายระบบติดตามข้อมูลข่าวสาร
รวมทั้งการประเมินสถานการณ์และความเสี่ยงด้านความมั่นคงการบินในทุกสถานีที่บริษัทฯ ทำการบิน
ซึ่งเป็นอีกวิธีหนึ่งที่บริษัทฯ นำมาใช้เพื่อเป็นการเตรียมพร้อมในเชิงรุก
อันจะนำไปสู่การกำหนดมาตรการด้านความมั่นคงการบินที่เหมาะสมในการที่จะรับมือกับเหตุการณ์ต่างๆ
ที่อาจเกิดขึ้นได้อย่างมีประสิทธิภาพ
รวมทั้งจัดให้มีระบบในการตรวจประเมินและควบคุมคุณภาพด้านความมั่นคงการบิน
ตลอดจนมีการฝึกซ้อมร่วมกับหน่วยงานภาครัฐอย่างสม่ำเสมอ

ผลจากความมุ่งมั่นในการดำเนินการด้านความปลอดภัย และความมั่นคงด้านการบิน บริษัทฯ
จึงได้รับการรับรองมาตรฐานการตรวจประเมินความปลอดภัยด้านการปฎิบัติการจากสมาคมขนส่งทางอากาศระหว่างประเทศ
(IATA Operational safety Audit : IOSA)
ซึ่งเป็นมาตรฐานด้านความปลอดภัยและความมั่นคงทางการบินของสายการบินที่สมาคมขนส่งทางอากาศระหว่างประเทศ
(International Air Transport Association : IATA) กำหนดไว้ตั้งแต่ปี 2547
เป็นต้นมา

ในปี 2552 บริษัทฯ ได้ผ่านการตรวจประเมินตามผลการแก้ไข (Corrective Action Plan) :
Universal Security Audit Program/USAP จากองค์การการบินพลเรือนระหว่างประเทศ
(International Civil Aviation Organization : ICAO)
รวมถึงได้ผ่านการตรวจประเมินจากองค์กรระดับสากลต่างๆ เช่น Transportation Security
Administration/TSA : U.S. Department of Homeland Security
ประเทศสหรัฐอเมริกา และ Office of Transport Security/OTS : Australian
Government, Department of Infrastructure, Transport, regional
Development and Local Government ประเทศออสเตรเลีย
โดยผลการตรวจประเมินในทุกพื้นที่การปฎิบัติงานเป็นที่น่าพอใจอย่างยิ่ง

จากการรับรองขององค์กรทั้งภาครัฐและองค์กรระดับสากลต่างๆ ทำให้มั่นใจได้ว่าบริษัทฯ
ได้ดำเนินการบริหารจัดการด้านความปลอดภัยและความมั่นคงด้านการบินอย่างครบถ้วน ทันสมัย
และก่อให้เกิดความปลอดภัยแก่ลูกค้า พนักงาน และผู้เกี่ยวข้อง

เทคโนโลยีสารสนเทศ

บริษัทฯ ได้ให้ความสำคัญต่อการพัฒนาเทคโนโลยีสารสนเทศและเครือข่ายสื่อสารอย่างต่อเนื่อง
โดยได้กำหนดนโยบายเชิงรุกในการส่งเสริมให้ทุกกิจกรรมของบริษัทฯ
ใช้ประโยชน์จากเทคโนโลยีสารสนเทศอย่างจริงจังและต่อเนื่องในการพัฒนาผลิตภัณฑ์และบริการรูปแบบใหม่ๆ
ที่สะดวกรวดเร็ว สามารถตอบสนองความต้องการและสร้างความพึงพอใจให้ลูกค้า
รวมทั้งสามารถเข้าถึงบริการต่างๆ ได้โดยตรง นอกจากนี้ บริษัทฯ
ยังคงส่งเสริมด้านการเพิ่มประสิทธิภาพการปฏิบัติงาน การพัฒนาบุคลากร
และการบริหารด้านทุนและค่าใช้จ่าย เพื่อให้เกิดประโยชน์คุ้มค่าต่อองค์กร ขณะเดียวกัน บริษัทฯ
ได้วางแผนทบทวนและปรับปรุงกระบวนการวางกลยุทธ์และการจัดทำแผนแม่บทเทคโนโลยีสารสนเทศ
การวางแผนโครงสร้างสถาปัตยกรรม
การลงทุนและวิจัยพัฒนาด้านเทคโนโลยีสารสนเทศ การใช้ทรัพยากรร่วมกัน
โดยมุ่งเน้นการพัฒนาโครงการแบบบูรณาการ
ให้สัมฤทธิ์ผลและสอดคล้องกับนโยบายและกลยุทธ์ของบริษัทฯ
ด้านความก้าวหน้าทางเทคโนโลยีและอุตสาหกรรมการบิน

ในปี 2552 บริษัทฯ ได้ขยายขีดความสามารถในการให้บริการ e-Services
แก่ลูกค้าให้ครอบคลุมบริการมากขึ้น ทั้งการปรับโครงสร้างเว็บไซต์ www.thaiairways.com
ให้เข้าถึงข้อมูลง่ายและรวดเร็วขึ้นเพื่อสนับสนุนการขายและการทำธุรกรรมผ่านทางอินเทอร์เน็ต
การเพิ่มช่องทางการชำระเงินและออกบัตรโดยสารอิเล็กทรอนิกส์ผ่านทางเคาน์เตอร์เซอร์วิส
(Counter Service Payment) กว่า 5,000 แห่งทั่วประเทศ
และส่งข้อมูลการชำระเงินผ่านระบบ SMS แก่ลูกค้าทันที
อำนวยความสะดวกการบริการเช็คอินแก่ผู้โดยสารที่เดินทางทั้งภายในประเทศและต่างประเทศ
ให้สามารถเช็คอินได้ด้วยตนเอง (Check-in Counter) อาทิ
ผู้โดยสารเช็คอินผ่านเครื่องเช็คอินอัตโนมัติ (Kiosk - Common Use Self Service)
ได้เริ่มใช้งานระบบนี้ที่สนามบินกัวลาลัมเปอร์ ประเทศมาเลเซีย เป็นสนามบินแรก
ผู้โดยสารเช็คอินและพิมพ์บัตรขึ้นเครื่อง (Boarding Pass) ลงบนกระดาษ A4 ผ่านทาง
Internet Check-in ได้ด้วยตนเองสำหรับทุกเที่ยวบินภายในประเทศ
และมีแผนการขยายขอบเขตการให้บริการในเที่ยวบินต่างประเทศในอนาคต
และมีการเชื่อมต่อระหว่างระบบท่องเที่ยวของตัวแทนจำหน่ายประเภท Wholesale กับระบบ
Royal Orchid Holidays ของบริษัทฯ โดยตัวแทนจำหน่ายสามารถเรียกดูข้อมูลท่องเที่ยว
โรงแรม และขายผลิตภัณฑ์ได้สะดวก รวดเร็วขึ้น

ระบบ Mileage Purchase on Web ลูกค้าสมาชิก รอยัล ออร์คิด พลัส
สามารถซื้อไมล์สะสมเพิ่มเติม หากมีไมล์สะสมไม่เพียงพอเพื่อแลกรางวัลที่ต้องการ
โดยการชำระเงินผ่านบัตรเครดิต และในกรณีที่ยังไม่ได้บันทึกไมล์สะสมของเที่ยวบินนั้นๆ
สมาชิกสามารถดำเนินการขอสะสมไมล์ย้อนหลังได้ด้วยตนเองผ่านระบบ TG Retro Credit
Claim on Web สำหรับเที่ยวบินของการบินไทย

ในด้านการขนส่งสินค้าและไปรษณียภัณฑ์ จากเว็บไซต์ www.thaicargo.com
ลูกค้าที่ลงทะเบียนไว้กับบริษัทฯ สามารถชำระค่าบริการคลังสินค้าขาเข้าได้ด้วยตนเอง
โดยวิธีการหักบัญชีธนาคารด้วยระบบ Cargo e-Payment บริษัทไปรษณีย์ไทย จำกัด
สามารถตรวจสอบสถานะของไปรษณียภัณฑ์ได้โดยตรงและสะดวกขึ้นด้วยระบบ Thailand Post
Mail Tracking ซึ่งนอกจากเป็นการสร้างมูลค่าเพิ่มให้กับการบริการ (Value Added
Service) แล้วนั้นยังสนับสนุนฝ่ายขายของบริษัทฯ ในการขายระวางให้แก่บริษัทไปรษณีย์ไทย จำกัด

ระบบ Air Crew เป็นระบบสารสนเทศที่สนับสนุนการปฏิบัติงานของนักบินและลูกเรือ
ซึ่งสนับสนุนการให้บริการลูกค้าบนเครื่องบินและช่วยในการบริหารจัดการทรัพยากรบุคคลให้เหมาะสมกับเที่ยวบิน
ส่งผลให้การบริการเป็นไปตามมาตรฐาน และควบคุมค่าใช้จ่ายให้เหมาะสม

ระบบเตรียมการก่อนบินของพนักงานต้อนรับบนเครื่องบิน (Cabin Attendant Pre-Flight
Study and Briefing System) เป็นระบบที่ออกแบบและพัฒนาโดยพนักงานการบินไทย
เพื่อให้พนักงานต้อนรับฯ เตรียมการให้บริการผู้โดยสารและปฏิบัติการบิน โดยสามารถดูข้อมูลการบิน
ข้อมูลตารางบิน ข้อมูลผู้โดยสาร ข้อมูลอาหารและอุปกรณ์บริการ ข้อมูลเครื่องบิน
ข้อมูลด้านความปลอดภัย ข้อมูลการบริการ ข้อมูลเมืองปลายทางทั้งสภาพอากาศ วัฒนธรรม
ภาษาท้องถิ่น ระบบช่วยออกเสียงภาษาท้องถิ่นกว่า 10 ภาษา แบบ On-line Real Time
ตลอดจนสามารถรายงานผลการปฏิบัติงานได้โดยตรง พนักงานต้อนรับฯ
สามารถเตรียมการบินได้จากทุกที่ ทุกเครือข่าย ทุกเวลา ด้วยอุปกรณ์คอมพิวเตอร์ของบริษัทฯ
และของพนักงานเอง ตลอดจนโทรศัพท์มือถือได้ทุกรุ่นทุกแบบที่มีใช้งานในปัจจุบัน
มีระบบจัดการด้านความปลอดภัย High Secured Internet (SSL VPN with OTP Token)
ระบบดังกล่าวช่วยสร้างจุดแข็งในด้านการบริการผู้โดยสาร การรักษามาตรฐานการให้บริการ
สามารถแข่งขันได้กับสายการบินที่มี Hub  ในจุดบินต่างๆ   และในปี 2552
ระบบเตรียมการก่อนการบินของพนักงานต้อนรับ
ได้รับรางวัลชนะเลิศการประกวดคัดสรรผลิตภัณฑ์ซอฟท์แวร์ดีเด่นแห่งชาติประจำปี 2552
(Thailand ICT Awards 2009 : TICTA 2009) ในหมวด Tourism & Hospitality
และรางวัลชนะเลิศซอฟต์แวร์ดีเด่นแห่งภูมิภาคเอเชียแปซิฟิคประจำปี 2552 (Asia Pacific ICT
Alliance Award 2009 : APICTA) ในหมวด Tourism & Hospitality ที่เมืองเมลเบิร์น
ประเทศออสเตรเลีย

บริษัทฯ ได้ตระหนักถึงความสำคัญด้านการบริหารความเสี่ยงและภัยต่างๆ ที่อาจเกิดขึ้น โดยได้
เตรียมพร้อมสำหรับการกู้คืนระบบและคลังข้อมูลให้กลับคืนสู่สภาพปกติในกรณีที่เกิดภัยพิบัติต่างๆ
หรือได้รับความเสียหายจากเหตุการณ์ที่ไม่คาดคิด
เพื่อให้ระบบบริการลูกค้าและการใช้งานของระบบสารสนเทศต่างๆ ของบริษัทฯ
ดำเนินไปอย่างต่อเนื่องโดยไม่กระทบหรือกระทบน้อยที่สุดต่อการดำเนินธุรกิจของบริษัทฯ
คณะทำงานด้านความมั่นคงปลอดภัยเทคโนโลยีสารสนเทศของบริษัทฯ
ได้ดำเนินการจัดทำนโยบายและมาตรการการรักษาความมั่งคงปลอดภัยสารสนเทศขึ้น
และมีผลบังคับใช้งานใน
ต้นปี 2553
เพื่อสร้างความมั่นใจในการใช้งานระบบเครือข่ายสื่อสารและการบริการระบบสารสนเทศ
ตลอดจนการทำธุรกรรมทางอิเล็กทรอนิกส์ให้มีความปลอดภัยสูง

บริษัทฯ ยังมีโครงการสำคัญอีกหลายโครงการที่กำลังดำเนินงานอยู่ในขณะนี้
เพื่อสนับสนุนการดำเนินธุรกรรมอิเล็กทรอนิกส์ เสริมสร้างศักยภาพในการแข่งขัน
และกระบวนการบริหารจัดการภายในองค์กรโดยรวม ให้ทันสมัยและมีประสิทธิภาพสูงสุด
โดยยึดลูกค้าหรือผู้โดยสารเป็นหัวใจสำคัญ
ไม่ว่าจะเป็นการเพิ่มช่องทางการให้บริการผ่านโทรศัพท์มือถือ (Mobile Services) ในทุกรูปแบบ
เช่น สำรองที่นั่ง เช็คอิน ตรวจสอบสถานะการสำรองที่นั่ง ตรวจสอบตารางการบิน
สำรองระวางบรรทุกสินค้า เป็นต้น โครงการคลังข้อมูลลูกค้าและองค์กร (Commercial and
Corporate Data Warehouse)
เพื่อใช้บริหารจัดการข้อมูลด้านการขายและการตลาดที่จะสนับสนุนการวางแผนและตัดสินใจ
รวมทั้งการให้บริการลูกค้าที่รวดเร็วและทันการณ์ ฯลฯ ระบบบริหารอัตราค่าโดยสารและราคา
(Pricing & Fare Management System) สามารถกำหนดราคา
ที่เหมาะสม ตรงกับความต้องการของลูกค้า และแข่งขันในตลาดได้
การพัฒนาระบบการวางแผนทรัพยากรองค์กร (Enterprise Resource Planning : ERP)
ได้นำมาใช้พัฒนาระบบการเงินและการบัญชีของบริษัทเป็นลำดับแรก
เพื่อเป็นระบบศูนย์กลางด้านงานบัญชี และมีแผนจะเชื่อมโยงระบบบริหารทรัพยากรอื่นๆ
จากทุกฝ่ายที่เกี่ยวข้องให้เป็นระบบเดียว ระบบจัดการเอกสารอิเล็กทรอนิกส์ (e-Document
Management) ระบบพัฒนาการเรียนการสอนทางอิเล็กทรอนิกส์ (e-Learning)
ระบบบริหารองค์ความรู้ (Knowledge Management) เป็นต้น
ซึ่งทั้งหมดต้องมีการวางแผนและจัดเตรียมระบบโครงสร้างพื้นฐานรองรับการเชื่อมโยงระบบงานและข้อมูลต่างๆ
ทั้งภายในและภายนอกบริษัทฯ ให้สามารถแลกเปลี่ยน หรือใช้โครงสร้าง
พื้นฐานร่วมกันได้อย่างมีประสิทธิภาพ

การบริหารและพัฒนาทรัพยากรบุคคล

ด้วยตระหนักว่าบุคลากรเป็นทรัพยากรที่สำคัญและมีค่ายิ่งต่อความสำเร็จในการขับเคลื่อนบริษัทฯ
ให้บรรลุเป้าหมายการเป็นสายการบินชั้นนำที่มีความแข็งแกร่งและยั่งยืน
มีบริการที่ดีเลิศด้วยเสน่ห์ไทย สร้างความประทับใจและความพึงพอใจสูงสุดแก่ลูกค้า บริษัทฯ
จึงได้กำหนดนโยบายการบริหารและพัฒนาทรัพยากรบุคคลที่มุ่งเน้นเสริมสร้างภาวะผู้นำมืออาชีพ
มีคุณธรรมและจริยธรรม มีการทำงานเป็นทีม
เพื่อเพิ่มประสิทธิภาพการทำงานของพนักงานอย่างต่อเนื่อง รวมทั้งสร้างความรัก ความผูกพัน
และความภูมิใจที่ได้เป็นส่วนหนึ่งในองค์กร ด้วยการพัฒนาระบบการบริหารทรัพยากรบุคคลที่โปร่งใส
เป็นธรรม ตามหลักธรรมาภิบาล
โดยการนำเทคโนโลยีสารสนเทศมาใช้ในการบริหารจัดการมีการมุ่งเน้นการสรรหาคัดเลือกบุคลากรที่มีความรู้ความสามารถ
มีคุณค่าต่อองค์กร มีการจ้างงานที่ยุติธรรม
การกำหนดค่าตอบแทนและสวัสดิการที่เหมาะสมสอดคล้องกับตลาดแรงงานและอุตสาหกรรม
จัดให้มีความก้าวหน้าในวิชาชีพ เพื่อสร้างขวัญ กำลังใจ
และแรงจูงใจของพนักงานตลอดจนเสริมสร้างและปลูกจิตสำนึกให้พนักงานมีส่วนร่วมในกิจกรรมด้านต่างๆ
เช่น ด้านการกำกับดูแลกิจการ ด้านความรับผิดชอบต่อสังคม ด้านการอนุรักษ์สิ่งแวดล้อม
และด้านกิจกรรมเพื่อสาธารณประโยชน์ เป็นต้น

นอกจากนี้ บริษัทฯ
ยังได้ปรับโครงสร้างองค์กรและวางแผนอัตรากำลังคนให้สอดคล้องกับวิสัยทัศน์และภารกิจของบริษัทฯ
รวมทั้งทบทวนการประเมินค่างานทุกตำแหน่ง
ตลอดจนพัฒนาและปรับปรุงระบบการบริหารผลการปฏิบัติงานซึ่งเป็นระบบการวัดผลงานและพิจารณาผลตอบแทนให้สอดคล้องกับผลงาน
อีกทั้งได้พิจารณาจัดทำสายทางก้าวหน้าในอาชีพ (Career Path)
ให้สอดคล้องกับศักยภาพของพนักงาน เพื่อเตรียมบุคลากรไว้รองรับการขยายธุรกิจในอนาคต ที่สำคัญ
บริษัทฯ
ได้ส่งเสริมให้ผู้บริหารและพนักงานทุกคนมีจิตสำนึกในการดำเนินธุรกิจโดยตั้งมั่นอยู่บนพื้นฐานของคุณธรรมและจริยธรรม
ประพฤติปฏิบัติตนตามจรรยาบรรณการบินไทย โดยมีความซื่อสัตย์
มีความรับผิดชอบต่อหน้าที่และต่อผลการปฏิบัติงาน ตลอดจนรักษาผลประโยชน์อันชอบธรรมของบริษัทฯ

ด้านการพัฒนาทรัพยากรบุคคล บริษัทฯ ได้ปรับปรุงสร้างเสริมวัฒนธรรมองค์กรของการบินไทย THAI
Spirit ซึ่งประกอบด้วย Teamwork & Trust – มีทัศนคติในการทำงานร่วมกันเป็นทีม
มีความไว้วางใจเชื่อใจกัน มีอิสระในการแสดงความคิดเห็นเชิงสร้างสรรค์ Happiness &
Hospitality – มีสุขภาพร่างกายและจิตใจที่ดี มีจิตสำนึกพร้อมให้บริการ
เอาใจใส่ต่อความต้องการและความคาดหวังของลูกค้า Awakening & Accountability –
มีความตื่นตัวกระตือรือร้นในการปฏิบัติงาน มีความรับผิดชอบในผลลัพธ์ของงานที่ได้รับมอบหมาย
Inspiration & Integrity – มีแรงบันดาลใจในการทำงาน ซื่อสัตย์สุจริต
มีคุณธรรมและจริยธรรม ปกป้องผลประโยชน์ มีความรับผิดชอบต่อผู้มีส่วนได้เสียของบริษัทฯ ทั้งนี้
เพื่อมุ่งเน้นความพึงพอใจของลูกค้าเป็นสำคัญ ขณะเดียวกันก็เอื้อต่อการแข่งขันให้บริษัทฯ
อยู่ในลำดับต้นของอันดับความพึงพอใจของลูกค้า มีความแตกต่างในการให้บริการ
เพื่อให้เกิดความได้เปรียบในการแข่งขัน ซึ่งในปี 2552 ได้จัดสัมมนาเพื่อสนองกลยุทธ์ของบริษัทฯ
ในการปลูกจิตสำนึกให้พนักงานนำวัฒนธรรมองค์กร THAI Spirit ไปประยุกต์ใช้ในการปฏิบัติงาน
โดยได้จัดสัมมนาเชิงปฏิบัติการ “THAI Spirit” the Means for Change Management
สำหรับพนักงานระดับบริหาร มุ่งเน้นในเรื่อง Sense of Ownership
การสร้างคุณค่าเพิ่มให้กับองค์กรด้วยวัฒนธรรม THAI Spirit อย่างเป็นรูปธรรม
รวมทั้งการบูรณาการความรู้และประสบการณ์มาเป็นโครงการ Culture for Value
เพื่อเพิ่มรายได้ ลดการสูญเสีย และเพิ่มประสิทธิภาพในการทำงานมากยิ่งขึ้น
ซึ่งจากการสัมมนาดังกล่าว ได้รับความร่วมมือจากผู้เข้าสัมมนาในการนำ THAI Spirit
ไปใช้สร้างโครงการ Culture for Value เป็นจำนวนมาก

บริษัทฯ ได้เร่งดำเนินการพัฒนาปรับปรุงการบริหารจัดการองค์ความรู้ทั่วทั้งองค์กร
รวมทั้งหลักสูตรด้านอุตสาหกรรมการบิน ตลอดจนหลักสูตรการฝึกอบรมด้านต่างๆ
โดยมุ่งเน้นควบคุมคุณภาพของหลักสูตรให้เป็นไปตามมาตรฐานสากล
เพื่อให้บรรลุเป้าหมายของบริษัทฯ ในการเป็นสายการบินที่ลูกค้าเลือกใช้บริการเป็นอันดับแรก
บริษัทฯ ได้พัฒนาและจัดอบรมหลักสูตรด้านธุรกิจการบิน เพื่อเสริมสร้างศักยภาพเฉพาะทางวิชาชีพ
ได้แก่ การพาณิชย์ การบริการสถานี การขนส่งสินค้าทางอากาศ การบริการลานจอด
รวมทั้งการฝึกอบรมด้านคุณภาพอาชีวอนามัยและความปลอดภัย
เพื่อให้เป็นไปตามข้อกำหนดและกฎหมายที่เกี่ยวข้อง
ตลอดจนพัฒนาศักยภาพด้านภาษาและวัฒนธรรมนานาชาติ
ซึ่งเป็นการสร้างเสริมประสบการณ์และให้พนักงานเข้าใจและมีทัศนคติที่ดีต่อผู้รับบริการที่มาจากวัฒนธรรมที่หลากหลาย
เพื่อสร้างความพึงพอใจสูงสุดให้แก่ลูกค้า

บริษัทฯ ยังได้จัดการฝึกอบรมหลักสูตรด้านการบริหารงานและพฤติกรรมศาสตร์ (General
Management Training) ให้สอดคล้องกับนโยบาย วิสัยทัศน์ และกลยุทธ์ ของบริษัทฯ
โดยจัดการฝึกอบรมและกิจกรรมต่างๆ เพื่อปลูกจิตสำนึกและสร้างแรงจูงใจให้พนักงานมีทัศนคติ
ค่านิยม ตลอดจนประพฤติปฏิบัติงานให้สอดคล้องกับวัฒนธรรมองค์กร
รวมถึงเพื่อเสริมสร้างความสามารถในการปฏิบัติหน้าที่ตามขีดความสามารถ (Competency)
ของพนักงานที่บริษัทฯ กำหนดไว้

บริษัทฯ ได้นำนวัตกรรมการเรียนการสอนในระบบ Electronic Media และ Network
Multimedia มาประยุกต์ใช้ในการจัดการเรียนการสอนผ่านระบบ e-Learning ทั้งนี้
เพื่อเพิ่มประสิทธิภาพในการฝึกอบรม นอกจากนี้
ได้ร่วมมือทางวิชาการกับสถาบันการศึกษาและองค์กรภายนอกในการจัดฝึกอบรมและพัฒนาบุคลากรในองค์กรอย่างต่อเนื่อง
และได้ให้บริการการจัดฝึกอบรมแก่ลูกค้าภายนอกบริษัทฯ อีกด้วย

การบริการลูกค้าภาคพื้น

ด้วยนโยบายที่มุ่งเน้นการตอบสนองความต้องการของลูกค้า
เพื่อสร้างความประทับใจและความพึงพอใจสูงสุด บริษัทฯ ได้นำเสนอการบริการวิถีไทย
ให้ความสะดวกและรวดเร็วในการบริการ ด้วยเสน่ห์ไทยอันงดงาม อ่อนน้อม และใส่ใจ
ผู้โดยสารจะได้รับการบริการที่มีคุณภาพในทุกจุดสัมผัสบริการอย่างครบถ้วนและต่อเนื่อง
ทั้งในรูปแบบของผลิตภัณฑ์และ
สิ่งอำนวยความสะดวกที่ได้มาตรฐานสากล
โดยเริ่มตั้งแต่บริการต้อนรับผู้โดยสารชั้นหนึ่งและชั้นธุรกิจบริเวณชานชาลา (Curbside Service)
บริการตรวจรับบัตรผู้โดยสารในห้องรับรองพิเศษสำหรับผู้โดยสารชั้นหนึ่ง (Royal First
Check-in Lounge) บริการเคาน์เตอร์ตรวจรับบัตรโดยสารสำหรับผู้โดยสารชั้นธุรกิจ
พร้อมที่นั่งพักบริเวณ Royal Orchid Premium
และบริการช่องทางพิเศษสำหรับพิธีการตรวจคนเข้าเมืองขาออก (Fast Track Service)
สำหรับผู้โดยสารชั้นหนึ่งและชั้นธุรกิจ นอกจากนี้ ยังมีศูนย์บริการเบ็ดเสร็จ ณ จุดเดียว (One Stop
Service) สำหรับผู้โดยสาร เพื่อให้บริการสำรองที่นั่ง ให้ข้อมูลเกี่ยวกับการเดินทาง
และการบริการพิเศษสำหรับผู้โดยสารที่ต้องการความช่วยเหลือ ได้แก่ สามเณร ภิกษุสงฆ์ เด็ก
ผู้สูงอายุ ผู้โดยสารที่เดินทางครั้งแรก เป็นต้น และยังมีการบริการ Meet and Assist
Services สำหรับผู้โดยสารที่ต้องการความสะดวกตั้งแต่
บริเวณชานชาลาจนถึงปลายทางโดยคิดค่าบริการเพิ่มเติม
นอกจากการให้บริการแก่ผู้โดยสารการบินไทยแล้ว บริษัทฯ
ยังให้บริการเที่ยวบินแก่สายการบินลูกค้าชั้นนำจากทั่วโลกถึง 62 สายการบิน
ทั้งด้านการบริการผู้โดยสารและสัมภาระ ณ ท่าอากาศยานสุวรรณภูมิ

บริษัทฯ ได้จัดห้องรับรองพิเศษเพื่อให้บริการและอำนวยความสะดวกแก่ผู้โดยสารชั้นหนึ่ง ชั้นธุรกิจ
และสมาชิกบัตรทอง (Royal Orchid Plus Gold Member)
โดยมีบริการอาหารและเครื่องดื่มในลักษณะ A-La-Carte Restaurant Concept ในห้อง
Royal First Lounge บริการห้องพักส่วนตัว (Slumber Room) ห้องพักผ่อนสำหรับครอบครัว
(Family Room) ห้องสำหรับเด็ก (Kids Room) พร้อมทั้งให้บริการห้องอบไอน้ำ ห้องซาวน่า
และบริการสปาอย่างครบวงจร ในห้อง Royal Orchid Spa ทำให้ในปี 2552 ห้อง Royal
First Lounge ได้รับรางวัลอันดับหนึ่ง Best First Class Airline Lounge Award
จากการจัดอันดับโดยสกายแทรกซ์ นอกจากนี้ บริษัทฯ ยังให้บริการห้องรับรองพิเศษแก่ Non
Airline Customer อาทิ ธนาคารกสิกรไทย ธนาคารซิตี้แบงก์ และธนาคารกรุงศรีอยุธยา
เป็นต้น

เพื่อสร้างความได้เปรียบในการแข่งขัน บริษัทฯ
ได้นำเทคโนโลยีสารสนเทศมาให้บริการที่สอดรับและสัมพันธ์กันแบบไร้รอยต่อ (Seamless
Service) แก่ลูกค้า ณ ท่าอากาศยานสุวรรณภูมิอย่างครบวงจร (Total IT Solution
Approach) ตามแผนพัฒนา Magic Service Ring
ซึ่งช่วยเพิ่มประสิทธิภาพในการให้บริการผู้โดยสาร อาทิ การบริการเช็คอินทางอินเทอร์เน็ต
(Internet Check-in) ให้แก่ผู้โดยสารภายในประเทศและต่างประเทศ
การรับบัตรโดยสารและออกบัตรที่นั่งอัตโนมัติ (Self-service Check-in)
สำหรับผู้โดยสารภายในประเทศ

ในการพัฒนาประสิทธิภาพการให้บริการภาคพื้นสู่ความเป็นเลิศ บริษัทฯ
ได้จัดตั้งศูนย์ควบคุมการปฏิบัติการภาคพื้น (Ground Operations Control Center : GOCC)
ขึ้นเพื่อเป็นศูนย์กลางในการสื่อสาร ควบคุมดูแล และตรวจสอบกิจกรรมการบริการภาคพื้นโดยรวม
ทำให้มีผลต่อการตรงต่อเวลาของเที่ยวบิน (On- time Performance)
การหมุนเวียนของเครื่องบิน (Aircraft Rotation)
ความถูกต้องและรวดเร็วในการต่อเที่ยวบินของผู้โดยสารและกระเป๋าสัมภาระ (Transfer of
Passenger and Baggage) การแก้ไขปัญหากรณีเหตุการณ์ไม่ปกติ (Irregularities)
รวมถึงการลดค่าใช้จ่ายในการปฏิบัติการ (Operating Cost Reduction) ของบริษัทฯ
ได้อย่างมีประสิทธิภาพ

จากความมุ่งมั่นในการพัฒนาระบบงานและนวัตกรรมการบริการลูกค้าภาคพื้น
รวมทั้งศักยภาพของพนักงาน ทำให้บริษัทฯ บรรลุเป้าหมายความเป็นเลิศในการบริการ
อันจะนำไปสู่การเป็นสายการบินที่ลูกค้าเลือกเป็นลำดับแรก และเป็นหนึ่งในด้านบริการลูกค้าภาคพื้น
ด้วยการรักษาระดับการให้บริการที่ดี เหนือความคาดหวัง
เพื่อความแข็งแกร่งและเติบโตอย่างยั่งยืนขององค์กรตลอดไป

กิจการบริการลานจอดและอุปกรณ์ภาคพื้น

ด้วยความมุ่งมั่นที่จะเป็นผู้ให้บริการลานจอดและอุปกรณ์ภาคพื้นที่ลูกค้าเลือกเป็นอันดับแรก บริษัทฯ
จึงมีเป้าหมายพัฒนาปัจจัยหลัก 3 ประการ คือ
คุณภาพการให้บริการในระดับสากลที่ให้ความสำคัญในทุกรายละเอียดของกระบวนการ
การมีมาตรฐานความปลอดภัยในการให้บริการที่ลูกค้าเชื่อมั่นและไว้วางใจ
และมาตรฐานที่ตรงต่อเวลาของเที่ยวบิน ด้วยบุคลากรที่เปี่ยมด้วยทักษะและประสบการณ์
การใช้อุปกรณ์ที่มีเทคโนโลยีทันสมัย
ทำให้การให้บริการของกิจกรรมบริการลานจอดและอุปกรณ์ภาคพื้นของการบินไทยได้รับผลตอบรับที่ดีและได้รับความไว้วางใจจากลูกค้าเป็นอันดับหนึ่งเสมอมา
ปัจจุบันบริษัทฯ เป็นผู้นำของธุรกิจบริการลานจอดฯ ด้วยจำนวนสายการบินลูกค้ามากกว่า 80
สายการบิน ให้บริการเที่ยวบินต่อปีมากกว่า 180,000 เที่ยวบิน
มีศักยภาพในการรองรับการให้บริการทั่วทุกพื้นที่ในเขตลานจอดของท่าอากาศยานสุวรรณภูมิ

การบริการลานจอดและอุปกรณ์ภาคพื้น เป็นหนึ่งในกิจกรรมสนับสนุนธุรกิจสายการบิน
โดยให้บริการควบคู่กับการบริการภาคพื้นต่างๆ ทั้งการบริการลูกค้าภาคพื้น
การบริการพาณิชย์สินค้าและไปรษณีย์ภัณฑ์ การบริการซ่อมบำรุง
อากาศยาน และครัวการบิน ทำให้เกิดการบริการที่ครบวงจรแบบ One-Stop-Service
จุดเด่นในการบริการของบริษัทฯ ที่สร้างความได้เปรียบในการแข่งขัน ทั้งที่ท่าอากาศยานสุวรรณภูมิ
ท่าอากาศยานดอนเมือง ท่าอากาศยานอู่ตะเภา รวมทั้งท่าอากาศยานภูมิภาคที่มีเที่ยวบินของบริษัทฯ
ให้บริการ

บริษัทฯ มีการพัฒนาปรับปรุงกระบวนการให้บริการลานจอดฯ
อย่างต่อเนื่องเพื่อสร้างความพึงพอใจให้กับลูกค้า
และการเตรียมพร้อมเพื่อรองรับการขยายตัวของปริมาณเที่ยวบินที่ท่าอากาศยานสุวรรณภูมิ
ตลอดจนเพิ่มขีดความสามารถในการแข่งขันได้อย่างมีประสิทธิภาพภายใต้แผนการดำเนินงานด้านต่างๆ
ตามระบบมาตรฐานคุณภาพ ISO 9001 : 2000
และการปรับปรุงระบบมาตรฐานความปลอดภัยให้ครอบคลุมในทุกพื้นที่ปฏิบัติงาน
เป็นไปตามมาตรฐานของสมาคมขนส่งทางอากาศระหว่างประเทศ (International Air
Transport Association : IATA) ด้วยโครงการจัดการความปลอดภัยในลานจอด (Ground
Damage Prevention Program : GDPP) ร่วมกันในทุกกิจกรรมการบริการของบริษัทฯ
เพื่อให้เกิดเอกภาพในการป้องกันและควบคุมงานด้านความปลอดภัยให้เกิดประสิทธิภาพสูงสุดต่อการให้บริการอากาศยานในเขตลานจอด
และรักษาไว้ซึ่งการรับรองมาตรฐานการตรวจประเมินความปลอดภัยด้านการปฏิบัติการของสมาคมขนส่งทางอากาศระหว่างประเทศ
(IATA Operational Safety Audit : IOSA) อย่างต่อเนื่อง

การจัดการด้านความปลอดภัย อาชีวอนามัย และสภาพแวดล้อมในการทำงาน บริษัทฯ
จัดให้มีการดำเนินงานที่เป็นไปตามกฎหมายด้านความปลอดภัย กฎ ระเบียบ
และข้อกำหนดของกรมการขนส่งทางอากาศและของบริษัท ท่าอากาศยานไทย จำกัด (มหาชน)
เพื่อป้องกันความเสี่ยงต่อภัยคุกคามด้านการก่อการร้ายสากลในสภาวะปัจจุบัน บริษัทฯ
ได้ติดตั้งระบบการรักษาความปลอดภัย ซึ่งประกอบด้วยระบบกล้องทีวีวงจรปิด (Close Circuit
Television : CCTV) และระบบควบคุมการตรวจสอบการเข้าออกของบุคคล (Access
Control) ที่นำหลักการระบบตรวจสอบข้อมูลชีวภาพ หรือ Biometrics
มาใช้เพื่อควบคุมงานด้านการรักษาความปลอดภัยในพื้นที่การปฏิบัติงาน

สิ่งที่สร้างความโดดเด่นในการให้บริการของกิจการบริการลานจอดและอุปกรณ์ภาคพื้นอีกประการหนึ่ง
คือ การให้บริการทำความสะอาดภายในอากาศยานด้วยมาตรฐาน Secure clean
จากประเทศอังกฤษที่สร้างความพึงพอใจให้แก่ลูกค้าเสมอมา
และเพื่อสร้างความเชื่อมั่นให้กับผู้โดยสารในการใช้บริการเที่ยวบินของการบินไทย บริษัทฯ
มีมาตรการในการทำความสะอาดภายในอากาศยาน 36 จุด
ภายในเครื่องบินที่ผู้โดยสารจะต้องมีการสัมผัส หรือ 36-Touch Point
โดยเน้นมาตรการเช็ดฆ่าเชื้อบริเวณ 36 จุดอย่างเคร่งครัดด้วยน้ำยาฆ่าเชื้อโรค
รวมถึงการทำความสะอาดช่องระบายอากาศบนเครื่องบิน

การบริหารจัดการต้นทุนในการดำเนินงานเป็นเป้าหมายที่สำคัญในปีที่ผ่านมา
เพื่อเพิ่มอัตราผลกำไรของบริษัทฯ ด้วยโครงการประหยัดการใช้น้ำมันเชื้อเพลิงในอุปกรณ์ภาคพื้น
และการลดต้นทุนในการเก็บรักษาอะไหล่สำหรับซ่อมบำรุงอุปกรณ์ภาคพื้น
การปรับปรุงระบบการซ่อมบำรุงอุปกรณ์
ระบบการจัดเก็บอะไหล่มุ่งเน้นให้เกิดการใช้ทรัพย์สินประเภทต่างๆ ให้ได้ประโยชน์สูงสุด
ประกอบกับการบริหารจัดการ Ground Support Equipment Fleet
ให้เหมาะสมกับการให้บริการเที่ยวบินได้อย่างมีประสิทธิภาพ

นอกเหนือจากการบริหารต้นทุนที่ได้ดำเนินการอย่างจริงจังแล้ว บริษัทฯ
ยังคงให้ความสำคัญกับการแสวงหาลูกค้าใหม่และการรักษาฐานลูกค้าเดิมควบคู่กันไป
สร้างความเชื่อมั่นและจูงใจลูกค้าด้วยการยืดหยุ่นในการให้บริการประเภทต่างๆ
ให้เป็นไปตามความต้องการของลูกค้า การจัดประชุมสายการบินลูกค้าอย่างสม่ำเสมอ
การโฆษณาประชาสัมพันธ์เพื่อสื่อสารกับลูกค้ากลุ่มเป้าหมาย รวมทั้งการโฆษณาผ่านเว็บไซต์
www.thaigse.com

นอกจากนี้ บริษัทฯ
มีการพัฒนาและปรับปรุงการบริการลานจอดและอุปกรณ์ภาคพื้นที่ท่าอากาศยานภูมิภาคต่างๆ
โดยเฉพาะท่าอากาศยานเชียงใหม่และท่าอากาศยานภูเก็ต
เพื่อรองรับความต้องการในการใช้บริการภาคพื้นของเที่ยวบินของบริษัทฯ
และสายการบินลูกค้าที่เพิ่มขึ้นอย่างมีประสิทธิภาพ

การบริการพาณิชย์สินค้าและไปรษณียภัณฑ์

ด้วยนโยบายที่มุ่งเน้นเพื่อเป็นผู้นำในการให้บริการขนส่งสินค้าและไปรษณียภัณฑ์ทางอากาศ บริษัทฯ
จึงได้ทุ่มเทในการเสริมสร้างศักยภาพ ความแข็งแกร่ง คุณภาพของผลิตภัณฑ์และบริการ
โดยมุ่งพัฒนาปรับปรุงด้านความเอาใจใส่การให้บริการในทุกขั้นตอนเพื่อสร้างความพึงพอใจสูงสุดแก่ลูกค้า
รวมทั้งสร้างความผูกพันที่ยั่งยืนระหว่างบริษัทฯ
กับลูกค้าด้วยอัธยาศัยไมตรีและการให้บริการด้วยใจไทย
พร้อมทั้งปลูกฝังวิธีการปฏิบัติงานที่เน้นการสร้างมูลค่าเพิ่มในทุกกระบวนการทำงานอย่างต่อเนื่อง
(Value Chain) รวมถึงเน้นนโยบายความปลอดภัย อาชีวอนามัย
การสร้างสิ่งแวดล้อมและสภาพแวดล้อมที่ดีในการทำงาน ควบคู่กับการบริการรวดเร็ว
มีประสิทธิภาพด้วยเทคโนโลยีทันสมัย อย่างต่อเนื่อง ด้วยนโยบาย “Always deliver the
best” ซึ่งเป็นส่วนสำคัญในการสร้างการรับรู้ที่เน้นปรัชญา “มุ่งมั่นส่งมอบบริการที่ดีที่สุดแก่ลูกค้า”

กิจการบริการขนส่งสินค้า พัสดุภัณฑ์ และไปรษณียภัณฑ์

กิจกรรมการพาณิชย์สินค้าและไปรษณียภัณฑ์ของบริษัทฯ ดำเนินธุรกิจ
โดยใช้พื้นที่ระวางบรรทุกของเที่ยวบินผู้โดยสารของบริษัทฯ เป็นหลัก
อีกทั้งเสริมด้วยการซื้อหรือเช่าพื้นที่ระวางการบรรทุกจากสายการบินพันธมิตรในบางเส้นทางที่มีความต้องการสูง
นอกจากนี้ บริษัทฯ มุ่งเน้นหาพื้นที่ระวางเพิ่มโดยการทำความร่วมมือกับสายการบินอื่น
ด้วยการทำสัญญาการแบ่งส่วนรายได้พิเศษระหว่างสายการบิน (Special Prorate Agreement
: SPA) การทำสัญญาการซื้อขายพื้นที่ระวาง (Blocked Space Agreement : BSA)
และการขอซื้อพื้นที่ระวางบรรทุกจากสายการบินพันธมิตร
การจัดหาเครื่องบินเช่าเหมาลำมาให้บริการตามฤดูกาล
รวมถึงการร่วมมือกับบริษัทตัวแทนการขนส่งสินค้าขนาดใหญ่ที่มีเครือข่ายทั่วโลก (Global
Forwarding Agent)
เพื่อเพิ่มอัตราบรรทุกในทุกเส้นทางและสนับสนุนให้ใช้ประเทศไทยเป็นศูนย์กลางการขนส่งสินค้าผ่านให้มากขึ้น

เพื่อสร้างการรับรู้ถึงมาตรฐานการบริการดังกล่าว บริษัทฯ
ให้ความสำคัญกับการสื่อสารแก่ลูกค้ากลุ่มเป้าหมาย
โดยเน้นการโฆษณาและประชาสัมพันธ์เพิ่มช่องทางและรูปแบบที่หลากหลายมากขึ้น
ไม่ว่าจะเป็นการโฆษณาผ่านสื่อสิ่งพิมพ์
สื่ออินเทอร์เน็ต เว็บไซต์ www.thaicargo.com การใช้สื่อส่งเสริมการขาย ณ
จุดที่ลูกค้าสัมผัสตราสินค้าได้ (Brand Contact)
การเข้าร่วมในนิทรรศการและงานแสดงต่างๆ ทั้งในและต่างประเทศ
รวมถึงการจัดโปรแกรมส่งเสริมการตลาดและการขาย
การจัดกิจกรรมเพื่อเพิ่มความสัมพันธ์กับลูกค้าอย่างต่อเนื่อง นอกจากนี้ บริษัทฯ
ยังได้จัดหาระบบเทคโนโลยีสารสนเทศใหม่
ที่ทันสมัยล่าสุดเข้ามาใช้งานทดแทนระบบเดิมที่ใช้อยู่ในปัจจุบัน เพื่อให้บริการที่รวดเร็ว แม่นยำ
มีประสิทธิภาพ สามารถติดต่อกับ Business Partner ภายนอกได้อย่างสะดวกสบาย
พร้อมทั้งพัฒนาระบบงานด้านการบริการลูกค้าเพื่ออำนวยความสะดวกแก่ผู้รับ ผู้ส่ง ตัวแทนขนส่งสินค้า
และผู้สนใจทั่วไปในการติดตามข้อมูลการขนส่งและตรวจสอบสถานภาพการขนส่งสินค้า
รวมทั้งตารางการบินผ่านทางเว็บไซต์ www.thaicargo.com
ที่เปิดให้ลูกค้าสามารถตรวจสอบสถานภาพสินค้าได้ด้วยตนเองตลอด 24 ชั่วโมง ทุกที่ทั่วโลก อีกทั้ง
ได้ริเริ่มโครงการใหม่หลายโครงการ
เพื่อยกระดับการบริการลูกค้าและลดค่าใช้จ่ายในการปฏิบัติการ
โดยการพัฒนาทางด้านระบบเทคโนโลยีที่เกี่ยวข้องกับระบบอิเล็กทรอนิกส์ต่างๆ อาทิ
ระบบสำรองพื้นที่ระวาง (e-Booking) ระบบการชำระค่าบริการผ่าน Online Banking
(e-Payment) ระบบ e-Freight ระบบ Cargo 2000 และโครงการ Secure Freight
ผ่านทางเว็บไซต์ของบริษัทฯ เพื่ออำนวยความสะดวกให้ลูกค้า
ประกอบกับการมุ่งขยายฐานลูกค้าโดยการ
ตั้งตัวแทนขาย (General Sales Agent : GSA)
สำหรับสถานีขายที่มีศักยภาพในการขนส่งสินค้าแต่บริษัทฯ ไม่ได้ทำการบิน
(Offline Station)

สำหรับการพัฒนาผลิตภัณฑ์และบริการ บริษัทฯ
มุ่งให้ความสำคัญกับการขนส่งสินค้าที่มีอัตราค่าระวางสูง ซึ่งต้องการ
การดูแลเป็นพิเศษ ได้แก่ สินค้ามูลค่าสูง สินค้าประเภทสัตว์มีชีวิต สินค้าของสด (TGFresh)
สินค้าเร่งด่วน (TGForce) ซึ่งเป็นบริการขนส่งแบบรับประกันความผิดพลาด
การบริการขนส่งสินค้าภายในประเทศจากผู้ส่งถึงมือผู้รับภายใต้ชื่อบริการ Thai Express Cargo
(TEC) โดยความร่วมมือกับตัวแทนขนส่งสินค้าและพัสดุภัณฑ์ในประเทศ
การบริการขนส่งสินค้ารูปแบบพิเศษ THAIPAC
สำหรับนักท่องเที่ยวที่ต้องการส่งสัมภาระโดยชำระค่าบริการถูกกว่าค่าสัมภาระน้ำหนักเกิน (Excess
Baggage) และการขนส่งสินค้าประเภท Small Shipment เป็นต้น

กิจการบริการคลังสินค้า

บริษัทฯ ได้มุ่งพัฒนาความพร้อมเพื่อรองรับการขยายตัวของปริมาณการขนส่งสินค้าทางอากาศ
ทั้งสินค้าขาเข้า สินค้าขาออก และสินค้าถ่ายลำ
ตลอดจนเพิ่มขีดความสามารถในการแข่งขันได้อย่างมีประสิทธิภาพ
ภายใต้แผนการดำเนินงานด้านต่างๆ ตามระบบมาตรฐานคุณภาพ ISO 9001 : 2008
อย่างต่อเนื่อง ณ อาคารขนถ่ายสินค้า ท่าอากาศยานสุวรรณภูมิ ประกอบด้วย
อาคารสินค้าภายในประเทศ มีพื้นที่ 18,000 ตารางเมตร สามารถรองรับปริมาณสินค้าได้
117,800 ตันต่อปี และอาคารสินค้าระหว่างประเทศ มีพื้นที่ 87,000 ตารางเมตร
สามารถรองรับปริมาณสินค้าได้ 1,226,000 ตันต่อปี โดยจัดแบ่งพื้นที่ออกเป็น 4 ส่วนหลักๆ
ประกอบด้วย ส่วนบริการสินค้าสำหรับการบินไทยและสายการบินพันธมิตร มีพื้นที่ 36,000
ตารางเมตร ส่วนบริการสินค้าสำหรับสายการบินลูกค้า มีพื้นที่ 34,000 ตารางเมตร
ส่วนบริการสินค้าเร่งด่วน มีพื้นที่ 7,000 ตารางเมตร และส่วนบริการสินค้าสดและผลไม้ มีพื้นที่
10,000 ตารางเมตร นอกจากนี้ บริษัทฯ ยังได้มีการปรับปรุงการใช้พื้นที่ส่วน
ขยายของอาคารขนถ่ายสินค้าให้มีความเหมาะสมขึ้นในปี 2553 โดยจัดแบ่งพื้นที่เก็บ Huge Cargo
จำนวน 1,116 ตารางเมตร ใช้สำหรับจัดเก็บสินค้าขนาดใหญ่ จัดหา Conventional Rack และ
Heavy Rack Mobile เพื่อเพิ่มพื้นที่การจัดเก็บสินค้าทางสูง อีกทั้ง
ยังได้เตรียมขยายพื้นที่สำรองของอาคารขนถ่ายสินค้าระหว่างประเทศเพิ่มอีก 7,500 ตารางเมตร
จากเดิมที่มีอยู่ 6,540 ตาราเมตร เพื่อรองรับปริมาณสินค้าที่เพิ่มขึ้น และขอเช่าพื้นที่ในคลังสินค้าที่
4 ต่อ เพื่อรองรับปริมาณสินค้าขาเข้าที่เพิ่มสูงขึ้นอย่างต่อเนื่อง
ของสายการบินลูกค้าที่มีอยู่ 82 สายการบิน และสายการบินอื่นๆ ที่จะมาขอรับบริการ

บริษัทฯ
ได้จัดให้มีการบริการพิเศษให้กับลูกค้ากลุ่มเป้าหมายอันจะทำให้ปริมาณการขนส่งสินค้านำเข้าเพิ่มมากขึ้นด้วยการจัดตั้ง
Express Cargo Center เพื่อให้บริการส่วนพิธีการศุลกากรทางอิเล็กทรอนิกส์
สนองตอบความต้องการของ
ผู้นำเข้าสินค้าเร่งด่วน
สำหรับสินค้าเร่งด่วนส่งออกได้จัดให้มีช่องทางพิเศษสำหรับผู้ส่งออกหรือตัวแทนผู้ส่งออกที่ได้
จดทะเบียนผู้ประกอบการสินค้าเร่งด่วนไว้กับกรมศุลกากร

บริษัทฯ ได้จัดตั้งศูนย์บริการสินค้าสดและผลไม้ ซึ่งได้ติดตั้งระบบควบคุมอุณหภูมิเต็มพื้นที่ 10,000
ตารางเมตร
มีห้องเย็นที่สามารถปรับเปลี่ยนอุณหภูมิได้ตามประเภทของสินค้า
โดยเน้นการรักษาคุณภาพและความสดของสินค้าด้วย
การควบคุมอุณหภูมิอย่างเคร่งครัดและต่อเนื่อง (Cool Chain Management)
เริ่มจากการรับสินค้าเข้า การจัดเรียงในตู้บรรทุกสินค้าโดยใช้ฉนวนควบคุมความร้อน
การเคลื่อนย้าย รวมถึงการส่งสินค้าออก เพื่อให้ผลิตภัณฑ์สินค้าทางการเกษตร สินค้าพิเศษ
และสินค้าที่ต้องควบคุมอุณหภูมิ เช่น ยาและเวชภัณฑ์ เป็นต้น ได้รับการควบคุมอุณหภูมิตามที่กำหนด
เพื่อรักษาสินค้าให้คงสภาพดีตั้งแต่ต้นทางจนถึงสถานีปลายทาง

บริษัทฯ ได้จัดให้มีการบริการลูกค้าในโครงการ Excellent Cargo Care Project
ที่ช่วยอำนวยความสะดวกเป็นพิเศษ็้ให้กับผู้นำเข้าหรือลูกค้ากลุ่มเป้าหมาย
โดยเฉพาะในการดำเนินการพิธีการศุลกากรระบบอิเล็กทรอนิกส์ไร้เอกสาร
(e-Paperless)
เพื่ออำนวยความสะดวกให้กับผู้นำเข้าหรือลูกค้าในการส่งข้อมูลเข้าสู่ระบบอิเล็กทรอนิกส์ของกรมศุลกากร
ทำให้สามารถดำเนินการผ่านพิธีการศุลกากรได้อย่างรวดเร็ว

นอกจากนี้ บริษัทฯ ยังได้มุ่งเน้นพัฒนาในการให้บริการเสริมเพิ่มรายได้
โดยมีแผนในการให้บริการจัดบรรทุกสินค้า
แทนบริษัทตัวแทนผู้ส่งออกที่ไม่มีความพร้อมในเขตปลอดอากร
ซึ่งการให้บริการดังกล่าวจะสามารถสร้างความพึงพอใจให้กับลูกค้าได้เป็นอย่างดี

  ข้อมูลการบริการพาณิชย์สินค้า พัสดุภัณฑ์ และไปรษณียภัณท์

+--------------------------+--------+---------+-----------+-----------+
| การบริการพาณิชย์สินค้า พัสดุภัณฑ์ | ปี 2552 | ปี 2551  | ปี 2550    | ปี 2549    |
|                          | (ม.ค.  | (ม.ค    | (ม        | (ต.ค.     |
| และไปรษณียภัณฑ์             | -ธ.ค.) | .-ธ.ค.) | .ค.-ธ.ค.) | 48-ก.ย.49 |
+==========================+========+=========+===========+===========+
| รายได้ (ล้านบาท)           | 15     | 19,544  | 21,573    | 21,517    |
|                          | ,735.7 |         |           |           |
| (Freight and mail        |        |         |           |           |
| revenue (Baht Million))  |        |         |           |           |
+--------------------------+--------+---------+-----------+-----------+
| ปริมาณการขนส่งพัสดุภัณฑ์       | 2      | 2,291.7 | 2,456.3   | 2,047.5   |
| (ล้านตัน-กม.)              | ,092.1 |         |           |           |
|                          |        |         |           |           |
| (Revenue Freight         |        |         |           |           |
| Ton-kilometer (Million)) |        |         |           |           |
+--------------------------+--------+---------+-----------+-----------+
| ระวางบรรทุกพัสดุภัณฑ์         | 4      | 4,152.2 | 4,498.0   | 3,780.3   |
| (ล้านตัน-กม.)              | ,016.3 |         |           |           |
|                          |        |         |           |           |
| (Available Dead Load     |        |         |           |           |
| Ton-kilometer (Million)) |        |         |           |           |
+--------------------------+--------+---------+-----------+-----------+
| อัตราส่วนการบรรทุกพัสดุภัณฑ์    | 52.1   | 55.2    | 54.6      | 54.2      |
| (ร้อยละ)                  |        |         |           |           |
|                          |        |         |           |           |
| (Freight Load Factor     |        |         |           |           |
| (%))                     |        |         |           |           |
+--------------------------+--------+---------+-----------+-----------+
| รายได้จากพัสดุภัณฑ์เฉลี่ยต่อหน่วย | 7.1    | 8.1     | 8.4       | 10.00     |
| (บาท/ตัน-กม.)             |        |         |           |           |
|                          |        |         |           |           |
| (Freight Yield           |        |         |           |           |
| (Baht/RFTK))             |        |         |           |           |
+--------------------------+--------+---------+-----------+-----------+

หมายเหตุ : 1.เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
ให้เปรียบเทียบได้กับรอบระยะเวลาที่เปลี่ยนแปลงใหม่
ซึ่งเริ่มตั้งแต่วันที่ 1 มกราคม – 31 ธันวาคม

2.รายได้ไม่รวม เงินประกันภัย (Insurance Surcharge) และค่าธรรมเนียมน้ำมัน ( Fuel
Surcharge) เรียกเก็บจากผู้โดยสาร

ครัวการบิน

ด้วยวิสัยทัศน์ที่ต้องการเป็นสายการบินที่ลูกค้าเลือกเป็นอันดับแรกและก้าวขึ้นสู่การเป็นสายการบินอันดับหนึ่งของภูมิภาคเอเชีย
บริษัทฯ จึงเร่งพัฒนามาตรฐานและขีดความสามารถของครัวการบิน
เพื่อเสริมสร้างความเป็นเลิศด้านคุณภาพและบริการ อันจะนำมาซึ่งความพอใจสูงสุดของลูกค้า
โดยมุ่งปฏิบัติตามแนวคิดสำคัญ 3 ประการ อันได้แก่ สร้างความเชื่อมั่น (High Trust)
มาตรฐานระดับสากล (World Class) และผสมผสานเสน่ห์แบบไทย (Thai Touch)
และกำหนดค่านิยม
“การตอบสนองความต้องการของลูกค้าด้วยความซื่อสัตย์และมีจรรยาบรรณวิชาชีพ” (Answering
Your Needs with Integrity and Business Etiquette)

ครัวการบิน ประกอบด้วยธุรกิจหลัก 2 ธุรกิจ ได้แก่ ธุรกิจผลิตอาหารและให้บริการแก่สายการบิน
และธุรกิจผลิตและจำหน่ายอาหารเพื่อให้บริการภาคพื้น เช่น ภัตตาคารท่าอากาศยานนานาชาติ
สแนคบาร์ ร้านเบเกอร์ Puff & Pie การให้บริการ
จัดเลี้ยงทั้งในและนอกสถานที่ การผลิตและจำหน่ายสินค้าช่วงเทศกาลสำคัญๆ
การผลิตอาหารว่างกล่องสำหรับกิจกรรมต่างๆ และร้านอาหารสวัสดิการ (Staff Canteen)
เป็นต้น

ปัจจุบันครัวการบินที่ท่าอากาศยานสุวรรณภูมิจะผลิตอาหารสำหรับให้บริการบนเที่ยวบินระหว่างประเทศของบริษัทฯ
และสายการบินลูกค้าที่มีตารางบินเป็นประจำ จำนวน 38 สายการบิน
และสายการบินเช่าเหมาลำอีก 18 สายการบิน ในขณะที่
ครัวการบินดอนเมืองจะผลิตอาหารสำหรับให้บริการบนเที่ยวบินในประเทศ นอกจากนี้
ยังมีการบริการในภัตตาคารและสแนคบาร์
ที่ท่าอากาศยานนานาชาติและท่าอากาศยานสำคัญในภูมิภาค การบริการจัดเลี้ยงทั้งในและนอกสถานที่
การจำหน่าย
เบเกอรี่ในร้าน Puff & Pie อีก 40 แห่ง และสาขาเฉพาะกิจ 6 แห่ง รวมทั้งยังมีร้าน Puff &
Pie Supreme Bakery Delight (Wholesale) อีก 42 สาขา ในปี 2552 ครัวการบินทั้ง 2
แห่ง มีกำลังการผลิตรวมเฉลี่ยประมาณ 65,000 ชุดต่อวัน หรือ 23.7 ล้านชุดต่อปี
ครัวการบินที่ท่าอากาศยานสุวรรณภูมิ มีกำลังการผลิตเฉลี่ย 47,000 ชุดต่อวัน คิดเป็นร้อยละ 72.3
และครัวการบินที่ดอนเมือง มีกำลังการผลิตเฉลี่ยประมาณ 18,000 ชุดต่อวัน คิดเป็นร้อยละ 27.7

เพื่อสร้างความเชื่อมั่นสูงสุดให้แก่ลูกค้า
ครัวการบินได้พัฒนากระบวนการจัดเตรียมอาหารให้เป็นไปอย่างมีประสิทธิภาพ
เพื่อให้ได้อาหารที่มีคุณภาพได้มาตรฐานระดับสากล โดยนำเอาระบบบริหารคุณภาพ สุขลักษณะ
และความปลอดภัยของอาหารเชิงบูรณาการ (Quality Hygiene and Safety : QHS)
ซึ่งรวมระบบคุณภาพ ISO 9001 ระบบ Good Manufacturing Practice (GMP) และ
Hazard Analysis and Critical Control Point (HACCP) เข้าด้วยกัน
อันเป็นมาตรฐานสากลที่ได้รับการยอมรับจากสมาคมขนส่งทางอากาศระหว่างประเทศ
และองค์การอนามัยโลก มาใช้ในการควบคุมคุณภาพตลอดกระบวนการผลิตอย่างเข้มงวด นอกจากนี้
บริษัทฯ ยังร่วมมือกับศูนย์วิทยาศาสตร์ฮาลาล จุฬาลงกรณ์มหาวิทยาลัย ในการจัดตั้ง Halal
Kitchen โดยบริษัทฯ ได้รับการรับรองระบบ Halal-GMP/HACCP (Hal-Q) ณ
ครัวการบินสุวรรณภูมิเป็นรายแรกของประเทศไทย
พร้อมทั้งได้รับมอบหนังสือรับรองข้อตกลงครัวฮาลาลให้แก่ครัวการบินสุวรรณภูมิ
จากประธานคณะกรรมการอิสลามประจำจังหวัดสมุทรปราการ
รวมถึงได้รับมอบหนังสือสำคัญการให้ใช้เครื่องหมายฮาลาล
จากเลขานุการคณะกรรมการกลางแห่งประเทศไทย ในด้านวัตถุดิบ บริษัทฯ
ให้ความสำคัญในเรื่องของคุณภาพและความปลอดภัยต่อผู้บริโภคเป็นสำคัญ
จึงร่วมมือกับมหาวิทยาลัยเกษตรศาสตร์ดำเนินโครงการพัฒนาคุณภาพวัตถุดิบทางการเกษตรด้วยระบบเกษตรที่ดีที่เหมาะสม
(Good Agricultural Practice : GAP) เพื่อให้อาหารที่ผลิตจากครัวการบินของบริษัทฯ
เป็นอาหารที่สะอาดปลอดภัยตามมาตรฐานสากล ซึ่งตลอดระยะเวลา 7 ปี
ที่ได้ดำเนินโครงการดังกล่าวอย่างต่อเนื่อง
ทำให้ครัวการบินได้รับการยอมรับในระดับสากลจนได้รับรางวัล Mercury Award จาก
International Travel Catering Association (ITCA) ในหมวดที่ 4
ด้านความสามารถในการพัฒนา
ซึ่งโครงการพัฒนาคุณภาพวัตถุดิบทางการเกษตรและผลิตภัณฑ์ตามมาตรฐานคุณภาพด้วยระบบ Good
Agricultural Practice นี้
นอกจากจะเป็นประโยชน์ต่อการพัฒนาการผลิตอาหารเพื่อบริการแก่ผู้โดยสารของบริษัทฯ
และสายการบินลูกค้าแล้ว
ยังเป็นจุดเริ่มต้นที่สำคัญของการพัฒนาการผลิตสินค้าทางการเกษตรของไทยให้มีมาตรฐานในระดับสากล
อันจะก่อให้เกิดผลดีต่อเกษตรกรโดยตรง
ทั้งในเรื่องของรายได้และการพัฒนาคุณภาพของผลผลิตให้มีมาตรฐานก่อนจะป้อนสู่ตลาดโลกต่อไปในอนาคต

ปัจจัยสำคัญอีกประการหนึ่งที่จะช่วยสนับสนุนให้ครัวการบินมีความเป็นเลิศทั้งในด้านคุณภาพและบริการ
คือ การดูแลสุขภาพและความปลอดภัยของพนักงาน โดยคำนึงถึงข้อกำหนดของกฎหมาย
ข้อกำหนดของลูกค้าสายการบิน และข้อกำหนดอื่นๆ ที่เกี่ยวข้อง
รวมถึงความรับผิดชอบของผู้บริหารต่อพนักงานและผู้ที่มีส่วนได้เสีย ด้วยเหตุนี้
ครัวการบินจึงได้นำมาตรฐานสากลระบบการจัดการอาชีวอนามัยและความปลอดภัย OHSAS 18001
: 2007 มาประยุกต์ใช้เป็นแนวทางในการบริหารจัดการ ซึ่งครัวการบินที่ท่าอากาศยานสุวรรณภูมิ
และดอนเมืองได้รับการรับรองระบบ OHSAS 18001 : 2007 เมื่อวันที่ 4 สิงหาคม 2551

นอกจากนี้
ครัวการบินยังให้ความสำคัญในการดูแลสภาพสิ่งแวดล้อมอันเป็นการรับผิดชอบต่อธรรมชาติและสังคม
โดยกำหนดให้มีการบริหารจัดการสภาพแวดล้อมต่างๆ
ในสถานปฏิบัติงานและบริเวณโดยรอบของครัวการบิน
มีการนำเศษวัสดุที่ไม่ใช้แล้วมาผ่านกรรมวิธีเพื่อให้ได้เป็นแก๊สชีวภาพ
ซึ่งสามารถนำมาใช้ทดแทนพลังงานเชื้อเพลิงได้ในบางส่วน และได้น้ำหมักชีวภาพ
เพื่อใช้ในการเกษตรอีกส่วนหนึ่ง เป็นผลให้ครัวการบินได้รับการรับรองระบบคุณภาพ ISO 14001
เมื่อเดือนกันยายน 2552 ที่ผ่านมา นอกจากนี้ ยังได้ริเริ่มการดำเนินโครงการ Carbon
Footprint เพื่อลดมลพิษทางอากาศ
ซึ่งนอกจากจะเป็นการดูแลสภาพแวดล้อมแล้วยังเป็นการลดภาระค่าใช้จ่ายของบริษัทฯ ได้อีกทางหนึ่ง

ปี 2552 เป็นปีที่ผู้ประกอบธุรกิจต่างๆ
ต้องประสบปัญหาและเผชิญกับการท้าทายจากภัยคุกคามของวิกฤติการเงินโลก
รวมไปถึงปัญหาราคาน้ำมันที่เพิ่มสูงขึ้น ทำให้บริษัทฯ
ต้องเร่งหากลยุทธ์มาใช้ในการบริหารและดำเนินงาน เพื่อให้สามารถแข่งขันได้อย่างมีประสิทธิภาพ
ซึ่งครัวการบินสามารถตอบสนองนโยบายของบริษัทฯ ได้เป็นอย่างดี
โดยพิจารณาปรับลดค่าใช้จ่ายในด้านต่างๆ ด้วยการดำเนินโครงการ Lean Management
เพื่อขจัดความสูญเปล่าจากกระบวนการดำเนินงาน
ลดต้นทุนการผลิต เพิ่มคุณภาพ และก่อให้เกิดมูลค่าเพิ่ม นอกจากนี้
ครัวการบินยังหาแนวทางสร้างรายได้เพิ่มจากการใช้ทรัพย์สินและอุปกรณ์ที่มีอยู่ให้เกิดประโยชน์สูงสุด
โดยการผลิตขนมปังและเบเกอรี่แช่แข็ง (Frozen Bakery) จำหน่ายให้แก่ครัวการบิน Gate
Gourmet และบริษัท Cosmo Enterprise Co., Ltd. ในประเทศญี่ปุ่น
การผลิตและจัดจำหน่ายผลิตภัณฑ์ “เอื้องหลวง” เช่น น้ำแกงสำเร็จรูปในลักษณะ Retort Pouch
เพื่อสนับสนุนการให้บริการอาหารไทยบนเที่ยวบินของบริษัทฯ ที่ทำการบินเข้ามาในประเทศไทย
ให้มีรสชาติของอาหารไทยแท้และมีคุณภาพได้มาตรฐานอย่างสม่ำเสมอ รวมทั้งจำหน่ายให้แก่
Caterer ในต่างประเทศ การผลิตและจัดจำหน่ายน้ำสลัด (Salad Dressing)
และเครื่องดื่มต่างๆ อาทิ น้ำส้ม น้ำผลไม้รวม
น้ำชามะขาม น้ำดื่ม เป็นต้น ซึ่งผลิตภัณฑ์ต่างๆ
ของครัวการบินได้รับการตอบรับจากผู้บริโภคเป็นอย่างดี ทำให้บริษัทฯ
วางแผนจะขยายการผลิตเพิ่มขึ้นในปีต่อๆ ไป

จะเห็นได้ว่า ครัวการบินไม่เพียงสร้างรายได้และผลประกอบการที่ดีให้แก่บริษัทฯ เท่านั้น
หากความเจริญเติบโตก้าวหน้าและผลสำเร็จที่เกิดขึ้น
ยังสะท้อนถึงความเชื่อถือและความไว้วางใจที่ลูกค้ามอบให้
ตลอดจนความมีประสิทธิภาพในการดำเนินงานของทีมงานทุกระดับ

การบริการซ่อมบำรุงอากาศยาน

ด้วยความมุ่งมั่นในการซ่อมบำรุงอากาศยานให้มีความปลอดภัยสูงสุด
ควบคู่ไปกับการพัฒนาประสิทธิภาพการปฏิบัติงาน เพื่อเพิ่มคุณภาพการให้บริการให้สูงขึ้น
บนมาตรฐานความปลอดภัยด้านการขนส่งทางอากาศ
ตามข้อกำหนดของกรมการบินพลเรือนของประเทศไทย และองค์กรบริหารการบินในต่างประเทศ
ทั้งองค์การบริหารการบินแห่งสหรัฐอเมริกา (Federal Aviation Administration : FAA)
องค์การความปลอดภัยด้านการบินแห่งสหภาพยุโรป (European Aviation Safety Agency :
EASA) และองค์กรขนส่งทางอากาศของประเทศลูกค้า รวมทั้งการบริหารจัดการด้านคุณภาพ ISO
9001 : 2000 และการดูแลรักษาสิ่งแวดล้อม ISO 14001 : 2004 ดังนั้น ในปี 2552 บริษัทฯ
จึงได้รับความไว้วางใจใช้บริการจากสายการบินชั้นนำระดับนานาชาติกว่า 50 สายการบินทั่วโลก

ปัจจุบัน บริษัทฯ
สามารถให้บริการซ่อมบำรุงอากาศยานภายใต้ขีดความสามารถของศูนย์ซ่อมบำรุงที่ท่าอากาศยานสุวรรณภูมิ
สามารถให้บริการซ่อมบำรุงขั้นลานจอด (Line and Light Maintenance) ให้แก่
อากาศยานจำนวน 3 ลำในเวลาเดียวกัน ศูนย์ซ่อมอากาศยานดอนเมือง
และศูนย์ซ่อมอากาศยานอู่ตะเภา จังหวัดระยอง มีโรงซ่อมอากาศยานขั้นโรงงาน (Heavy
Maintenance) ให้แก่อากาศยาน จำนวน 8 ลำ

ในปี 2552 บริษัทฯ ได้ปฏิบัติการซ่อมบำรุงอากาศยานในระดับต่างๆ ดังนี้ การซ่อมบำรุงขั้นลานจอด
(Line and Light Maintenance) ที่ท่าอากาศยานสุวรรณภูมิ จำนวน 37,019 ครั้ง
โดยมีการซ่อมบำรุงระดับ A-Check จำนวน 674 ครั้ง การซ่อมบำรุงขั้นโรงงาน (Heavy
Maintenance) ที่ศูนย์ซ่อมฯ ดอนเมืองและอู่ตะเภา มีการซ่อมบำรุงระดับ C-Check และ
D-Check จำนวน 49 ครั้ง มีการซ่อมบำรุงเครื่องยนต์แบบ CF6-80C2 ให้กับฝูงบินของบริษัทฯ
จำนวน 34 ครั้ง การซ่อมบำรุงเครื่องยนต์แบบ RR Trent 800 ให้กับฝูงบินของบริษัทฯ จำนวน 6
ครั้ง และการซ่อมบำรุงเครื่องยนต์แบบ CF6-50C2 ให้กับฝูงบินของบริษัทฯ จำนวน 1 ครั้ง
ให้กับสายการบินลูกค้าจำนวน 1 ครั้ง

ฝ่ายช่างได้ดำเนินโครงการปรับปรุงห้องโดยสารของเครื่องบินแบบโบอิ้ง 777-300 ทั้งหมดจำนวน
6 ลำ ซึ่ง 3 ลำสุดท้าย
แล้วเสร็จในปี 2552
ซึ่งในการดำเนินการนี้ได้ผนวกการซ่อมตามระยะเวลาที่กำหนดของเครื่องบินทุกลำไว้ด้วยในคราวเดียวกัน
เพื่อลดระยะเวลาการจอดเครื่องบินให้สั้นลง

ด้านการให้บริการซ่อมบำรุงอากาศยานแก่สายการบินลูกค้าซึ่งเป็นภารกิจเป้าหมายนั้น บริษัทฯ
ได้มุ่งพัฒนาบริการใน 3 เรื่องหลัก คือ คุณภาพงานซ่อม ระยะเวลาการซ่อม (Turn Around
Time) และราคาซ่อมที่สมเหตุสมผล ทำให้ตลอดระยะเวลากว่า 10 ปี บริษัทฯ
ได้รับความไว้วางใจจากสายการบินชั้นนำเลือกใช้บริการซ่อมในระดับต่างๆ อย่างต่อเนื่อง
โดยเฉพาะการซ่อมโครงสร้างเครื่องบินขั้นโรงงานนั้นได้รับความไว้วางใจจากสายการบินชั้นนำจากญี่ปุ่นและยุโรป
ที่มีความเชื่อมั่นในความรู้ความชำนาญและคุณภาพในการบริการ
ประกอบกับราคาที่ต่ำกว่าแหล่งซ่อมในยุโรป ทำให้มีข้อได้เปรียบเหนือกว่าคู่แข่ง
และหลังจากการย้ายฐานจากท่าอากาศยานดอนเมืองไปยังท่าอากาศยานสุวรรณภูมิ
ทำให้ศูนย์ซ่อมบำรุงอากาศยานดอนเมืองสามารถขยายขีดความสามารถในการซ่อมเครื่องบินขั้นโรงงานได้มากขึ้น

สำหรับการดำเนินงานในการสนับสนุนการซ่อมบำรุงอากาศยาน บริษัทฯ
ได้ดำเนินกลยุทธ์การเพิ่มรายได้โดยการปรับเปลี่ยน เพิ่มขีดความสามารถ
และขยายกำลังการผลิตโรงซ่อมอากาศยานที่ดอนเมืองและอู่ตะเภา อาทิ โครงการ ATEC Series
6 เป็นการเพิ่มขีดความสามารถในการตรวจเพื่อทดสอบอุปกรณ์ Electronic
ของอากาศยานรุ่นใหม่ๆ โครงการ Passenger to Freighter A/C Conversion
โครงการเพิ่มขีดความสามารถของ Shop ในการซ่อมบำรุง Universal IDG / CSD / Gen
Starter / Gen test Stand ซึ่งเป็นอุปกรณ์ประเภท Hydro / Mechanical ของอากาศยาน
และยังเป็นการลดค่าใช้จ่ายในการส่งอุปกรณ์อากาศยานไปซ่อมยังบริษัทผู้ผลิตที่ต่างประเทศ
โครงการ 3-Bay Hangar เพื่อเป็นการขยายงานและเพิ่มศักยภาพในการซ่อมบำรุงขั้นโรงงาน
ให้สามารถรองรับการทำ D-Check สำหรับเครื่องบินแบบแอร์บัส A300-600 แบบโบอิ้ง747
และโครงการ IMC (Increase Maintenance Capacity)
เพื่อเพิ่มกำลังการผลิตในการซ่อมบำรุงอากาศยานแบบโบอิ้ง 747-400 แบบแอร์บัส A300-600
ในระดับ C-Check จำนวน 2 Bays ที่ดอนเมือง

ในด้านการเพิ่มประสิทธิภาพจากการใช้สินทรัพย์ ได้ดำเนินโครงการ BKK Hangar Utilization
โดยโอนงานซ่อมระดับ C1-Check และ C2-Check ของอากาศยานแบบแอร์บัส A330/A340
และแบบโบอิ้ง 777 บางส่วนมาทำที่ท่าอากาศยาน
สุวรรณภูมิ เป็นการใช้โรงซ่อมเครื่องบิน (Hangar) ให้เกิดประโยชน์สูงสุด
โครงการนี้เป็นการเพิ่มขีดความสามารถในการซ่อมบำรุงอากาศยาน (Light)
และความสามารถของ Workshop ที่สุวรรณภูมิ

ในด้านการเพิ่มประสิทธิภาพการดำเนินงาน ได้ดำเนินโครงการปรับปรุงระบบคอมพิวเตอร์ System
Application and Data Processing : SAP ให้มีประสิทธิภาพและประสิทธิผลเพิ่มขึ้น
อีกทั้งเพิ่มขีดความสามารถในการช่วยการบริหารงานซ่อมบำรุงอากาศยานได้ดียิ่งขึ้น โครงการ
Electronic Log Book เพื่อพัฒนาระบบ SAP ให้รองรับ e-Logbook ของฝ่ายบิน
และพัฒนาระบบการลง Logbook ของฝ่ายช่างเป็น e-Logbook เช่นกัน
ซึ่งจะทำให้ลดขั้นตอนในการบันทึกข้อมูลจากกระดาษเข้าสู่ระบบ SAP

นอกจากนี้ ในด้านการบริหารจัดการยังคงใช้ Balanced Scorecard
ในการกำหนดเป้าหมายและวัดผลการดำเนินงานด้านต่างๆ รวมทั้งการใช้ Six Sigma
เป็นกลไกปรับปรุงกระบวนการทำงานอย่างต่อเนื่อง และใช้ ISO 9001 และ ISO 14001
ในการบริหารจัดการด้านคุณภาพและดำเนินงานโดยคำนึงถึงสภาวะแวดล้อมเป็นสำคัญ

การดำเนินงานด้านสิ่งแวดล้อม

ในฐานะเป็นสายการบินแห่งชาติและเป็นหนึ่งในสายการบินชั้นนำของโลก บริษัทฯ
มีความตระหนักถึงความสำคัญของสิ่งแวดล้อมซึ่งเป็นประเด็นที่ทั่วโลกกำลังให้ความสนใจเป็นอย่างมากในปัจจุบัน
บริษัทฯ
จึงกำหนดให้มีนโยบายการบริหารจัดการด้านสิ่งแวดล้อมในทุกกิจกรรมโดยยึดถือเป็นหลักการสำคัญ
และเป็นความรับผิดชอบพื้นฐานที่องค์กรต้องมีต่อสังคมอย่างต่อเนื่อง

จากความมุ่งมั่นตลอดระยะเวลาที่ผ่านมาบริษัทฯ จึงได้รับการรับรองมาตรฐาน ISO 14001
Environmental Management System จาก Bureau Veritas Certification (BVC)
ที่สำนักงานใหญ่ สำนักงานหลักสี่ สำนักงานหลานหลวง ศูนย์ปฏิบัติการ
ท่าอากาศยานสุวรรณภูมิ ฝ่ายบริการลูกค้า ณ ท่าอากาศยานสุวรรณภูมิ ศูนย์ซ่อมอากาศยาน ณ
ท่าอากาศยานสุวรรณภูมิ
ท่าอากาศยานดอนเมือง และสนามบินอู่ตะเภา โดยในปี 2552 บริษัทฯ
ประสบความสำเร็จได้รับการรับรองมาตรฐาน ISO14001 เพิ่มเติม ที่ฝ่ายครัวการบิน ณ
ท่าอากาศยานสุวรรณภูมิ ซึ่งแสดงให้เห็นถึงการจัดการที่ดีในด้านสิ่งแวดล้อม
ของบริษัทฯ

ผลจากการดำเนินการด้านสิ่งแวดล้อมตามมาตรฐานสากล ทำให้บริษัทฯ
มีแผนงานและการจัดการด้านสิ่งแวดล้อมที่ดีหลายประการ เช่น
การจัดการขยะและของเสียจากการผลิตของฝ่ายครัวการบิน กล่าวคือ มีการคัดแยกขยะ Recycle
ขยะอินทรีย์ ขยะอันตราย และขยะทั่วไป โดยขยะ Recycle ที่คัดแยกนั้น บริษัทฯ
มีแผนการนำไปใช้ประโยชน์ ส่วนหนึ่งนำไปจำหน่ายเพื่อเข้ากระบวนการ Recycle
สำหรับขยะอินทรีย์จากเศษอาหารนำไปผลิตน้ำหมักชีวภาพ ทำเป็นปุ๋ย น้ำยาทำความสะอาด
และผลิตแก๊สชีวภาพเพื่อใช้ทดแทนแก๊สหุงต้ม
สำหรับน้ำมันพืชที่ใช้แล้วได้ถูกนำมาผลิตเป็นน้ำมันไบโอดีเซล ทั้งนี้
เพื่อเป็นการใช้ทรัพยากรอย่างคุ้มค่าและเกิดประโยชน์สูงสุด

บริษัทฯ จัดให้มีการอบรม การสัมมนา
และกระตุ้นการมีส่วนร่วมด้านสิ่งแวดล้อมให้กับพนักงานประจำและลูกจ้างของบริษัทฯ
เพื่อให้มีจิตสำนึกในการอนุรักษ์สิ่งแวดล้อม และการกำหนดแผนงานต่างๆ
รวมถึงการจัดให้มีกิจกรรมร่วมกับหน่วยงานภาครัฐและเอกชน อาทิ การประหยัดพลังงาน
การประหยัดการใช้กระดาษ และการแยกทิ้งขยะ นอกจากนี้
รถยนต์ที่นำมาใช้ในการให้บริการของบริษัทฯ จะมีการตรวจสอบให้อยู่ในสภาพที่ดี มีไอเสียน้อยที่สุด
และเป็นไปตามกฎหมาย

บริษัทฯ ได้มีการปรับฝูงบินให้มีความทันสมัยและเป็นมิตรกับสิ่งแวดล้อมอยู่เสมอ
รวมทั้งเครื่องบินรุ่นใหม่ที่
บริษัทฯ มีแผนจะจัดซื้อนั้นจะมีเสียงที่เงียบ ใช้พลังงานน้อย มีไอเสียต่ำลง และประหยัดน้ำมันมากขึ้น
ซึ่งจะทำให้เป็นมิตรกับสิ่งแวดล้อมมากขึ้น

การที่บริษัทฯ ได้รับการรับรองมาตรฐาน ISO 14001
ทำให้ลูกค้าสามารถมั่นใจได้ว่าทุกครั้งที่ใช้การบริการของ บริษัทฯ ในทุกๆ
กระบวนการและกิจกรรมการบริการทั้งบนเครื่องบินและภาคพื้น ลูกค้าจะได้รับการบริการที่มีคุณภาพ
ปลอดภัย และเป็นมิตรต่อสิ่งแวดล้อม

4.2 ตลาดและภาวะการแข่งขัน

4.2.1 นโยบายและลักษณะการตลาด

4.2.1.1 นโยบายการตลาด

บริษัทฯ มีนโยบายทางการตลาดในเชิงรุกอย่างต่อเนื่อง
ภายใต้สภาวะการแข่งขันที่รุนแรงของธุรกิจการบิน
และผลกระทบจากปัจจัยภายนอกที่ไม่สามารถควบคุมได้ เช่น ราคาน้ำมันที่เพิ่มสูงขึ้น
เพื่อรักษาฐานลูกค้าเดิมและเพิ่มลูกค้าใหม่ โดยเฉพาะอย่างยิ่งกลุ่มลูกค้าเป้าหมายที่มีศักยภาพสูง
ทั้งกลุ่มผู้โดยสารชั้นหนึ่งและชั้นธุรกิจ (Premium Class) ไปจนถึงกลุ่มลูกค้าองค์กร (Corporate
Client) เพื่อเพิ่มจำนวนผู้โดยสารและรายได้ให้กับบริษัทฯ นอกจากนี้
ยังได้มีการพัฒนาเครือข่ายระบบบริหารรายได้และขยายตลาดแบบ Direct Marketing
โดยเร่งปรับปรุงการขายผ่านอินเทอร์เน็ต

บริษัทฯ มีแผนการตลาดที่สำคัญแบ่งเป็นหัวข้อหลักได้แก่

-   แผนเพิ่มพูนรายได้ (Enhance Revenue Growth)

เน้นการขายแบบเครือข่าย (Network Sales) เพื่อเพิ่มรายได้ให้สูงขึ้น
และนำระบบบริหารจัดการรายได้ Revenue Management System (RMS)
มาช่วยในการบริหารการขายที่นั่งในแต่ละระดับชั้นราคาให้เกิดประสิทธิผลสูงสุด
ตลอดจนมุ่งเน้นการเพิ่มรายได้ผู้โดยสารต่อหน่วย (Passenger Yield)
โดยการเจาะกลุ่มผู้โดยสารระดับบน (Premium Passenger)
ในเส้นทางการบินที่ผลิตภัณฑ์บนเครื่องบินในชั้นหนึ่งและชั้นธุรกิจสามารถแข่งขันได้
พร้อมทั้งใช้กลยุทธ์ยกระดับราคาขาย (Up-Sell)
โดยใช้แรงกระตุ้นด้านราคาขายแก่ผู้โดยสารที่มีศักยภาพ
โดยอาศัยฐานข้อมูลลูกค้าในการเลือกเสนอการขาย บริษัทฯ
ยังมีแผนการเพิ่มสัดส่วนรายได้จากลูกค้าองค์กร (Corporate Client) ทั้งในระดับท้องถิ่น
(Local) และทั่วโลก (Global)
โดยเน้นการให้บริการการขายที่ตรงกับความต้องการของลูกค้าให้มากที่สุด นอกจากนี้ บริษัทฯ
ยังคำนึงถึงการปรับแผนการตลาดตามช่วงฤดูกาล โดยมีความยืดหยุ่นต่อการปรับเส้นทางการบิน
และความถี่ของเที่ยวบินให้สอดคล้องกับความต้องการตลาดในแต่ละช่วงเวลาอีกด้วย

-   ปรับปรุงหน่วยงานให้เป็นหน่วยบริการเพื่อลูกค้า (Customer Focus)

โดยการพัฒนาบุคลากร ณ จุดสัมผัสลูกค้า
ร่วมกับการนำเทคโนโลยีสมัยใหม่มาใช้ในส่วนบริการลูกค้าและสนับสนุนการนำระบบ Customer
Relationship Management (CRM) มาใช้เพื่อปรับปรุงการบริการแบบ Personalized
Service

-   ปรับปรุงช่องทางจำหน่ายให้ได้ประโยชน์สูงสุด

ขยายช่องทางการจัดจำหน่ายเพื่อสนับสนุนการขายให้ครอบคลุมทุกพื้นที่ และทุกกลุ่มลูกค้า
โดยการสร้าง
สมดุลในการผสมผสานช่องทางการจัดจำหน่ายหลัก และช่องทางการจัดจำหน่ายใหม่ๆ
ที่เกิดจากการพัฒนาทางด้านเทคโนโลยี เพื่อสร้างรายได้สูงสุด และให้ความสะดวกแก่ลูกค้ามากที่สุด
อีกทั้งควบคุมค่าใช้จ่ายด้านการจัดจำหน่ายให้คุ้มค่าการลงทุน
โดยการนำระบบตรวจสอบที่มีคุณภาพมาใช้ (Revenue Integrity System)

-   มุ่งเน้นตลาดที่มีศักยภาพ

มุ่งเน้นการเพิ่มความถี่ของเที่ยวบินในเส้นทางบินภูมิภาคที่มีศักยภาพและปริมาณการจราจรผู้โดยสารหนาแน่น
ได้แก่ อินเดีย จีน และตะวันออกกลาง รวมทั้งเพิ่มการใช้สิทธิเสรีภาพการบินที่ 5 (5^(th)
Freedom Traffic Rights) จากประเทศ
เพื่อนบ้านใกล้เคียง เช่น ลาว กัมพูชา เวียดนาม ไปยังประเทศที่ 3
ตลอดจนการเพิ่มความจุจำนวนที่นั่ง (Capacity) ในตลาด
ที่มีศักยภาพโดยใช้เครื่องบินแบบใหญ่ขึ้น

-   ร่วมมือกับพันธมิตร

โดยการเพิ่มสัญญากับพันธมิตรที่มีคุณภาพและการร่วมมือพันธมิตรทางธุรกิจอื่น
รวมทั้งการร่วมมือกับการ
ท่องเที่ยวและกระทรวงการต่างประเทศในการร่วมสร้างกิจกรรมต่างๆ

-   สร้างคุณค่าในตราผลิตภัณฑ์ (Brand)

โดยการสร้างความแตกต่างของ Brand การจัดทำ Brand Tracking Research อย่างต่อเนื่อง
การเสริมสร้าง
Brand ให้มีการเจริญเติบโตอย่างต่อเนื่องและสร้างมูลค่าเพิ่มของ Brand

-   Modernize Information Communication Technology (ICT) System

ขยายระบบบัตรโดยสารอิเล็กทรอนิกส์ให้ตัวแทนจำหน่ายสมาชิก IATA
ทั่วโลกให้ใช้แทนบัตรโดยสารกระดาษเพื่อเพิ่มความสะดวกสบายให้ผู้โดยสาร
และสนับสนุนโครงการลดภาวะโลกร้อน พัฒนาและจัดหาระบบบริการผู้โดยสาร
ทุกจุดบริการ (Passenger Service System) ให้มีประสิทธิภาพสูงสุด

นอกจากนี้ แผนการตลาดที่สำคัญที่ได้ดำเนินมาอย่างต่อเนื่องคือ
การรักษาลูกค้าประจำภายใต้โครงการสะสมไมล์รอยัล ออร์คิด พลัส (Royal Orchid Plus)
และการพัฒนากิจกรรมการท่องเที่ยว ภายใต้โครงการรอยัล ออร์คิด ฮอลิเดย์ (Royal Orchid
Holidays) หรือทัวร์เอื้องหลวง

กลยุทธ์หลักที่บริษัทฯ นำมาใช้สร้างความสำเร็จในการพลิกวิกฤตให้เป็นโอกาสทางการตลาด
จนบรรลุเป้าหมายใน
การสร้างรายได้ ขยายฐานลูกค้าให้กว้างขวางเช่นนี้ได้
ก็คือการทำการตลาดเชิงรุกที่มุ่งเจาะกลุ่มลูกค้าใหม่ ทั้งในแนวลึกและ
แนวกว้างเพื่อเพิ่มศักยภาพในการสร้างรายได้ที่สูงขึ้น ทั้งนี้ บริษัทฯ
ได้จัดทำแผนส่งเสริมการตลาดที่ไม่เพียงจะช่วยกระตุ้นและสร้างแรงจูงใจให้นักท่องเที่ยวจากต่างประเทศและในประเทศเลือกใช้บริการเท่านั้น
หากยังเป็นส่วนสนับสนุนนโยบายรัฐบาล
ในการส่งเสริมการท่องเที่ยวไทยให้ขยายตัว

  (ก) การรักษาลูกค้าประจำโดยโครงการรอยัล ออร์คิด พลัส (Royal Orchid Plus)

รายการสะสมไมล์ รอยัล ออร์คิด พลัส
เป็นหนึ่งในรายการสะสมไมล์ที่ประสบความสำเร็จสูงสุดในภาคพื้นเอเชีย
และเป็นกลยุทธ์ในการรักษาลูกค้าประจำของบริษัทฯ สมาชิก รอยัล ออร์คิด พลัส แบ่งออกเป็น 3
ประเภท ได้แก่ บัตรธรรมดา บัตรเงิน และบัตรทอง เมื่อสมาชิก รอยัล ออร์คิด พลัส
เดินทางและแจ้งหมายเลขสมาชิก
จะสามารถรับไมล์สะสมได้จากการใช้บริการทุกสายการบินในกลุ่มพันธมิตร สตาร์ อัลไลแอนซ์
ตลอดจนเครือโรงแรมต่างๆ ทั้งในประเทศและต่างประเทศ บริษัทรถเช่า และบัตรเครดิตคู่สัญญา
ทั้งนี้ ไมล์สะสมดังกล่าว
สามารถนำไปแลกบัตรโดยสารรางวัลและรางวัลเลื่อนชั้นโดยสารจากบริษัทฯ
และกลุ่มสายการบินพันธมิตร หรือห้องพักของโรงแรมต่างๆ และรางวัลอื่นๆ เช่น Thai Shop
นอกจากนี้ ยังได้รับสิทธิประโยชน์อื่นๆ อาทิ สิทธิพิเศษในการสำรองที่นั่งและการตรวจรับเอกสาร
สิทธิการเพิ่มพิกัดน้ำหนักกระเป๋า การเลื่อนชั้นที่นั่งโดยสาร
รวมถึงสิทธิการใช้ห้องรับรองพิเศษของสายการบินในกลุ่มพันธมิตร สตาร์ อัลไลแอนซ์ ทั่วโลกอีกด้วย

บริษัทฯ ได้ประโยชน์ทางการตลาดกับความร่วมมือในกลุ่มสายการบินพันธมิตร สตาร์ อัลไลแอนซ์
จากการที่มีสมาชิกของกลุ่มสายการบินพันธมิตรเลือกเดินทางกับสายการบินของบริษัทฯ
เนื่องจากสามารถทำการสะสมไมล์ได้
หรือสมาชิกเหล่านี้อาจจะเลือกใช้ไมล์สะสมในรายการของกลุ่มสายการบินพันธมิตรมาแลกเปลี่ยนเป็นบัตรโดยสารรางวัลของ
บริษัทฯ ทั้งนี้ สมาชิกรายการสะสมไมล์นิยมแลกรางวัลเพื่อเดินทางบนสายการบินของบริษัทฯ
เพื่อมาท่องเที่ยวยังประเทศไทย ซึ่งเป็นแหล่งท่องเที่ยวที่ได้รับความนิยมแห่งหนึ่งของโลก บริษัทฯ
ได้มีการวางแผนการขาย
และจัดสรรที่นั่งว่างเพื่อใช้รองรับการเดินทางของสมาชิกที่ได้ทำการแลกบัตรโดยสารรางวัลอย่างเหมาะสม
และมีประสิทธิภาพ ความร่วมมือทางด้านธุรกิจกับบัตรเครดิตคู่สัญญาต่างๆ
ในรูปแบบบัตรเครดิตร่วมระหว่างบริษัทฯ กับสถาบันการเงินชั้นนำ ทำให้สมาชิกสามารถ
โอนคะแนนสะสมที่เกิดจากค่าใช้จ่ายหรือข้อเสนอพิเศษของบัตรเครดิตมาเป็นไมล์สะสมของรอยัล
ออร์คิด พลัส ได้ ซึ่งเป็นอีกช่องทางหนึ่งในการสะสมไมล์ที่เหมาะสมกับไลฟ์สไตล์ในปัจจุบัน
และได้รับความนิยมอย่างสูงจากสมาชิก อีกทั้ง ยังเป็นช่องทางที่ทำให้บริษัทฯ
เกิดรายได้จากการซื้อไมล์โดยสถาบันการเงินต่างๆ อย่างต่อเนื่องมาโดยตลอด

สมาชิกรายการสะสมไมล์ รอยัล ออร์คิด พลัส มีจำนวนเพิ่มสูงขึ้นอย่างต่อเนื่อง เนื่องจากรอยัล
ออร์คิด พลัส
เน้นการพัฒนารูปแบบของสิทธิประโยชน์และของรางวัลที่สอดคล้องกับไลฟ์สไตล์ของสมาชิกในแต่ละกลุ่มที่มีความต้องการ
แตกต่างกันไป อีกทั้งได้มีการพัฒนา ปรับปรุง
การบริการออนไลน์ผ่านทางเว็บไซด์เพื่อความสะดวกสบายของสมาชิก
โดยสามารถแลกของรางวัลต่างๆ และออกบัตรโดยสารรางวัลแบบอิเล็กทรอนิกส์
รวมถึงการขยายสิทธิประโยชน์ของสมาชิกในการมอบรางวัลให้แก่ครอบครัว เพื่อน หรือบุคคลใดๆ
ตามต้องการ เพื่ออิสระที่มากขึ้นในการแลกของรางวัล
ด้วยบริการลงทะเบียนผู้มีสิทธิ์รับรางวัล ซึ่งทำได้อย่างสะดวกสบายตลอด 24
ชั่วโมงทางอินเทอร์เน็ต เป็นการสร้างความพึงพอใจให้กับสมาชิก นอกจากนี้ บริษัทฯ
ยังใช้ฐานข้อมูลลูกค้า รอยัล ออร์คิด พลัส ในการทำการตลาดทางตรง
ซึ่งเป็นการเข้าถึงกลุ่มลูกค้าเป้าหมายได้อย่างรวดเร็ว และมีประสิทธิภาพ

(ข) การพัฒนากิจกรรมการท่องเที่ยวภายใต้โครงการรอยัล ออร์คิด ฮอลิเดย์ (Royal Orchid
Holidays) หรือทัวร์เอื้องหลวง

โครงการรอยัล ออร์คิด ฮอลิเดย์ เป็นการจัดรายการนำเที่ยวสู่สถานที่ต่างๆ
จากแต่ละจุดบินของบริษัทฯ ให้แก่ผู้โดยสารโดยให้บริการครอบคลุมทุกด้าน เช่น การพักผ่อน
การศึกษาขนบธรรมเนียมประเพณี วัฒนธรรม และการผจญภัย เป็นต้น
ซึ่งจะช่วยเสริมความเข้มแข็งทางการตลาดและเพิ่มรายได้จากการจำหน่ายบัตรโดยสารแก่บริษัทฯ
ปัจจุบัน บริษัทฯ มีรายการท่องเที่ยวกว่า 800 รายการ ครอบคลุมสถานที่ท่องเที่ยวใน 94 เมือง
34 ประเทศทั่วโลก รายการ “เอื้องหลวงพา ท่องทั่วโลก” (Discover the World)
เป็นการนำเที่ยวสู่ต่างประเทศ และรายการ “เอื้องหลวงพาท่องทั่วไทย” (Discover
Thailand)
เป็นการนำท่องเที่ยวภายในประเทศซึ่งมีบทบาทสำคัญในการส่งเสริมการท่องเที่ยวให้กับประเทศไทย
และประเทศเพื่อนบ้าน ในฐานะที่
บริษัทฯ
เป็นสายการบินแห่งชาติและเป็นสายการบินที่ได้รับประโยชน์จากการเดินทางมาท่องเที่ยวเมืองไทย
และในบางโอกาสบริษัทฯ ได้ร่วมมือกับการท่องเที่ยวแห่งประเทศไทย
รวมทั้งหน่วยงานภาครัฐและเอกชน ในการจัดรายการท่องเที่ยวในประเทศไทยอีกด้วย บริษัทฯ
จัดจำหน่ายบัตรโดยสารและรายการท่องเที่ยวผ่านสำนักงานสาขาของบริษัทฯ และตัวแทนจำหน่าย
ทั่วโลก
ซึ่งมีระบบการสำรองรายการท่องเที่ยวรวมถึงการออกบัตรโดยสารด้วยคอมพิวเตอร์การท่องเที่ยวโดยใช้บริการของรอยัล
ออร์คิด ฮอลิเดย์ ถือว่ามีความคุ้มค่าเพราะเป็นรายการที่เลือกสรรมาอย่างดี
ใช้โรงแรมและบริการทัวร์ที่มีมาตรฐานโลก นักท่องเที่ยวที่เดินทางกับรอยัล ออร์คิด ฮอลิเดย์
จะเป็นนักท่องเที่ยวที่มาจากทั่วโลก โดยส่วนใหญ่มาจากทวีปยุโรป ออสเตรเลีย นิวซีแลนด์
สหรัฐอเมริกา และเอเชีย ซึ่งกว่าร้อยละ 90 เป็นรายการท่องเที่ยวที่เดินทางมายังประเทศไทย

บริษัทฯ ยังได้ขยายตลาดรายการท่องเที่ยวรอยัล ออร์คิด ฮอลิเดย์
ไปสู่กลุ่มลูกค้าเป้าหมายใหม่ที่เป็นนักท่องเที่ยวที่มีกำลังซื้อสูง และเป็นกลุ่มลูกค้าประเภทตลาดเฉพาะ
(Niche Market) มากขึ้น โดยเน้นนำเสนอรายการท่องเที่ยวประเภท
พรีเมี่ยม เพื่อสร้างมูลค่าเพิ่มแก่ลูกค้าที่ใช้บริการของบริษัทฯ โดยเฉพาะ ทั้งนี้ บริษัทฯ
ได้ร่วมกับพันธมิตรธุรกิจท่องเที่ยวกลุ่มต่างๆ อาทิ สนามกอล์ฟ สปา โรงแรม รีสอร์ตชั้นนำ ฯลฯ
ในการเสนอบริการพิเศษ (Exclusive Offer) ให้กับกลุ่มลูกค้าดังกล่าว
ซึ่งเป้าหมายหลักประกอบด้วย นักดำน้ำ นักกอล์ฟ นักท่องเที่ยวที่เข้ามาพักผ่อนเพื่อสุขภาพในแบบสปา
หรือตรวจเช็คสุขภาพและคู่ฮันนีมูน ซึ่งเป็นกลุ่มที่บริษัทฯ
ขยายการให้บริการครอบคลุมทั้งชาวไทยและชาวต่างประเทศ

นอกจากนี้ รอยัล ออร์คิด ฮอลิเดย์ ได้พัฒนาการขายรายการท่องเที่ยวแบบเบ็ดเสร็จ 2 โครงการ
คือ

1. การออกบัตรรายการท่องเที่ยวอิเล็กทรอนิกส์ (Electronic Tour Order)

เพื่อให้เกิดความสะดวกและคล่องตัวกับตัวแทนจำหน่ายและลูกค้ามากขึ้น
โดยไม่ต้องใช้บัตรรายการท่องเที่ยว (Voucher)

2. การขายรอยัล ออร์คิด ฮอลิเดย์ ผ่านระบบอินเทอร์เน็ต

เพื่อเพิ่มช่องทางการขายให้มากขึ้น โดยให้ตัวแทนจำหน่ายรายย่อย (Retailer)
สามารถดูข้อมูลและทำการสำรองรายการท่องเที่ยวต่างๆ ของ รอยัล ออร์คิด ฮอลิเดย์
ได้โดยตรงผ่านระบบอินเทอร์เน็ต ซึ่งจะช่วยให้ตัวแทนจำหน่ายรายย่อยสามารถเข้าถึง รอยัล
ออร์คิด ฮอลิเดย์ ได้มากขึ้น และจะทำให้การซื้อขายรายการท่องเที่ยวต่างๆ
สะดวกและคล่องตัวมากยิ่งขึ้น นอกจากนี้ ลูกค้าสามารถดูข้อมูลของ รอยัล ออร์คิด ฮอลิเดย์
ผ่านทาง TG website ได้ และในอนาคตจะสามารถ
ทำการจองและจ่ายเงินได้ด้วยตนเอง

(ค) ระบบพาณิชย์อิเล็กทรอนิกส์ (e-Commerce)

นอกเหนือจากการจำหน่ายบัตรโดยสารโดยผ่านสำนักงานขายของบริษัทฯ
โดยตรงและการจำหน่ายผ่านตัวแทนจำหน่าย (Travel Agent) แล้ว บริษัทฯ
มีนโยบายเร่งการส่งเสริมการขายผ่านทางอินเทอร์เน็ตที่อยู่ในความนิยมอย่างสูงในปัจจุบัน
เพื่อเพิ่มความสะดวกสบายให้ผู้โดยสารสามารถซื้อบัตรโดยสารด้วยตนเองได้ตลอดเวลา
และเป็นการเพิ่มศักยภาพในการแข่งขัน
กับสายการบินอื่น นอกจากนั้น ยังเพิ่มช่องทางในการชำระบัตรโดยสารผ่าน ATM และ Counter
Services และกำลังเร่งเพิ่มช่องทางอื่นๆ
รวมทั้งการเพิ่มระบบการรักษาความปลอดภัยระบบจ่ายเงินด้วยเครดิตการ์ด
เพื่อสร้างความเชื่อมั่นให้กับผู้โดยสาร รวมถึงการปรับปรุง TG website
(www.thaiairways.com) ให้มีการเข้าถึงได้ง่ายขึ้น เพิ่มประสิทธิภาพการขายที่ดีขึ้น
และสามารถค้นหาข้อมูลที่เกี่ยวกับการเดินทางและข้อมูลที่น่าสนใจอื่นๆ บนเว็บไซต์ ได้สะดวกขึ้น
รวมทั้งทำให้เว็บไซต์ของบริษัทฯ ทั้งหมดอยู่บนรูปลักษณ์ที่ดึงดูดให้ผู้เข้าเยี่ยมชมและซื้อบริการมากขึ้น

(ง) อุปกรณ์และบริการ

บริษัทฯ ได้ปรับกลยุทธ์และแผนงานด้านการให้บริการ ให้ตอบสนองความคาดหวังของลูกค้า
และเพิ่มขีดความสามารถให้พร้อมต่อการแข่งขัน
โดยปรับปรุงคุณภาพของอุปกรณ์บริการสำหรับผู้โดยสารทุกชั้นของเที่ยวบิน
ทำการออกแบบห้องโดยสารใหม่เพื่อเพิ่มความสะดวกสบายให้แก่ผู้โดยสารในเครื่องบินรุ่นใหม่ที่รับมอบ
รวมทั้งปรับปรุงห้องโดยสารของเครื่องบินที่ประจำการอยู่แล้ว
โดยจัดที่นั่งใหม่และจัดที่นั่งระหว่างแถวให้กว้างขึ้นในทุกชั้น ตกแต่งห้องน้ำในชั้นหนึ่งและ
ชั้นธุรกิจให้มีความทันสมัยสวยงามและกว้างขวางขึ้น พร้อมด้วยอุปกรณ์อำนวยความสะดวกที่ทันสมัย
รวมทั้งติดตั้งเก้าอี้ผู้โดยสารรุ่นใหม่มีขนาดใหญ่ขึ้น และสามารถปรับเอนได้มากขึ้นในทุกชั้นโดยสาร
ดังมีรายละเอียด ดังนี้

1.  การปรับปรุงรูปแบบและคุณภาพของที่นั่งโดยสารและระบบสาระบันเทิง

วัตถุประสงค์หลักของการปรับปรุงอุปกรณ์ในเครื่องบินของบริษัทฯ คือ
การปรับปรุงอุปกรณ์ในเครื่องบิน
ทุกลำที่เป็นแบบเดียวกัน
ให้มีที่นั่งโดยสารและระบบสาระบันเทิงลักษณะเดียวกันในแต่ละชั้นโดยสารโดยจะทำการปรับปรุงที่นั่งทั้งหมดสำหรับผู้โดยสารชั้นหนึ่ง
ชั้นธุรกิจ และชั้นประหยัด บริษัทฯ
มีแผนที่จะปรับปรุงระยะห่างระหว่างที่นั่งโดยสารในแต่ละชั้นผู้โดยสาร ลดจำนวนที่นั่งแต่ละแถวลง
ลดความแออัดในห้องโดยสาร และเพิ่มความสะดวกสบายโดยรวมให้แก่ผู้โดยสารมากขึ้น

ในปี 2548-2549 บริษัทฯ ได้ทำการปรับปรุงที่นั่งโดยสารชั้นหนึ่งในเครื่องบินแบบโบอิ้ง 747-400
จำนวน 12 ลำ โดยเปลี่ยนเป็นเก้าอี้นอน ซึ่งสามารถปรับนอนราบ 180 องศา
ส่วนที่นั่งโดยสารของชั้นธุรกิจปรับปรุงให้มีพื้นที่ส่วนตัวมากขึ้นและปรับเอนได้มาก 170 องศา
มีที่หนุนหลัง (Lumbar Support) ที่พักเท้า และโต๊ะหน้ากว้างพับได้เพื่ออำนวยความสะดวก
ให้แก่ผู้โดยสารที่จะทำงานไปด้วยขณะบิน บริษัทฯ ได้ปรับปรุงที่นั่งโดยสารของเครื่องบินแบบโบอิ้ง
777-200 จำนวน 8 ลำ ทั้งที่นั่งชั้นธุรกิจและชั้นประหยัด ซึ่งได้ดำเนินการแล้วเสร็จในปี 2549
โดยที่นั่งรุ่นใหม่จะกว้างขึ้นและมีความสะดวกสบายสูง โดยเฉพาะที่นั่งชั้นธุรกิจ
จะมีจอภาพยนตร์ส่วนตัวทุกที่นั่ง นอกจากนี้ บริษัทฯ
มีแผนการปรับปรุงระบบสาระบันเทิงทั้งด้านภาพและเสียงบนเครื่องบินในเส้นทางระหว่างประเทศทุกลำ
เพื่อให้มีคุณภาพสูง ทันสมัย และเป็นมาตรฐานเดียวกันทั้งหมด โดยจะมีจอภาพส่วนตัวในชั้นหนึ่ง
ชั้นธุรกิจ และชั้นประหยัดทุกที่นั่ง ระบบเพลงและภาพยนตร์แบบเลือกชมได้ (On-demand)
และมีรายการบันเทิงให้ผู้โดยสารเลือกอย่างหลากหลาย รวมทั้งเกมส์ ข่าว (Live text news)
และภาพเส้นทางบิน

งานปรับปรุงรูปแบบของที่นั่งทั้งหมดจะทำที่ฝ่ายช่างของบริษัทฯ โดยมีการปรึกษากับบริษัทผู้ผลิต
เครื่องบินอยู่ตลอดเวลา โดยบริษัทฯ เริ่มปรับปรุงเครื่องบินตั้งแต่ปี 2544
โดยได้ปรับปรุงเครื่องบินแบบแอร์บัส A330-300
จำนวน 8 ลำ แล้วเสร็จในปี 2546 เครื่องบินแบบโบอิ้ง 747-400 และแบบโบอิ้ง 777-200
แล้วเสร็จ เดือนพฤศจิกายน และเดือนธันวาคม 2549 ตามลำดับ
และอยู่ระหว่างการปรับปรุงแบบโบอิ้ง 777-300 จำนวน 6 ลำ โดยเริ่มทำการปรับปรุงในปี 2550
และคาดว่า
จะแล้วเสร็จภายในเดือนธันวาคม 2552

ทั้งนี้ บริษัทฯ มีแผนรับมอบเครื่องบินใหม่ แบบแอร์บัส A330-300 จำนวน 8 ลำ
โดยห้องโดยสารมีการตกแต่งทันสมัยเช่นเดียวกับเครื่องบินแบบแอร์บัส A340-500 แอร์บัส
340-600 และแบบโบอิ้ง 777-200ER โดยรับมอบลำแรกใน
เดือนเมษายนปี 2552 และลำสุดท้ายในเดือนกุมภาพันธ์ ปี 2553

จากความมุ่งมั่นในการให้บริการที่ดีแก่ผู้โดยสารของบริษัทฯ ทำให้บริษัทฯ ได้รับรางวัล Telly
Awards ในสาขาสื่อวิดีทัศน์ส่งเสริมการท่องเที่ยวยอดเยี่ยมชุด “Sawasdee Thailand” (Best
Travel & Tourism Video-Sawasdee Thailand) จากการประกวดครั้งที่ 28 ประจำปี
2007 ซึ่งให้รางวัล Telly Awards เป็นรางวัลประจำปีในวงการโทรทัศน์และการโฆษณา
และยังได้รับการคัดเลือกติดอันดับ 1 ใน 5 ของสายการบินที่ได้รับรางวัล AVIAN AWARDS
ประเภทรายการวิทยุ (Best Single Inflight Audio Program)
และรางวัลชนะเลิศประเภทรายการสาระบันเทิงในระบบแบบจอที่นั่ง (Best Entertainment
for In-Seat Systems -Partial Cabin) จากสมาคม World Airlines
Entertainment Association หรือ WAEA โดยคัดเลือกจากสายการบินกว่า 250 สายการบิน
ทั่วโลก

ตารางแสดงข้อมูลบางประการเกี่ยวกับการปรับปรุงอากาศยานและอุปกรณ์ทั้งที่อยู่ระหว่างการดำเนินการและที่เสนอให้มีการดำเนินการ

+--------+-------+--------------------------+-----------+------------+
| แบบ    | จำนวน | รายละเอียดของการปรับปรุง    | สถานะ     | กำหน       |
| หรือรุ่น  |       |                          |           | ดเวลาที่คาดว |
|        | (ลำ)  |                          |           | ่าจะแล้วเสร็จ |
+========+=======+==========================+===========+============+
| โบอิ้ง   | 6     | ชั้นธุรกิจ                   | ปรับป      | ประมาณกลาง |
| 7      |       |                          | รุงแล้วเสร็จ | ปี 2553     |
| 77-300 | 8     | -   เปลี่ยน                |           |            |
|        |       | ที่นั่งให้มีความสะดวกสบายมากขึ้น | 5 ลำ      | สิ้นปี 2555   |
| โบอิ้ง   | 12    |                          |           |            |
| 7      |       | -   เ                    | อยู่ในระห   |            |
| 77-200 |       | พิ่มระยะห่างระหว่างที่นั่งจากเดิม | ว่างศึกษาคว |            |
|        |       |     47 นิ้วเป็น 61 นิ้ว       | ามเป็นไปไข |            |
| โบอิ้ง   |       |                          | องโครงการ |            |
| 7      |       | -   ลดที่นั่งลงประมาณ 15 ที่นั่ง |           |            |
| 47-400 |       |     เพื่อ                  | อยู่ในระ    |            |
|        |       | ลดความแออัดภายในห้องโดยสาร | หว่างดำเนิน |            |
| (ลำที่   |       |                          |           |            |
| 7-12)  |       | -                        |           |            |
|        |       |  ที่นั่งใหม่ปรับเอนนอนได้ประมาณ |           |            |
|        |       |     170 องศา (แบบ        |           |            |
|        |       |     lie-flat)            |           |            |
|        |       |     และมีที่พักเท้าในตัว       |           |            |
|        |       |                          |           |            |
|        |       | -   มีจอภาพส่วนตัวขนาด 15   |           |            |
|        |       |     นิ้ว (Back Shell LCD)  |           |            |
|        |       |     และ 10.4 นิ้ว (In-am   |           |            |
|        |       |     LCD)                 |           |            |
|        |       |     พร้อมอุปกรณ์เชื่อมต่อไฟฟ   |           |            |
|        |       | ้าสำหรับคอมพิวเตอร์พกพาทุกที่นั่ง |           |            |
|        |       |     (110 VAC 60 Hz)      |           |            |
|        |       |                          |           |            |
|        |       | -   ระบบสาระบันเทิงแบบ     |           |            |
|        |       |     On-demand            |           |            |
|        |       |                          |           |            |
|        |       | ชั้นประหยัด                 |           |            |
|        |       |                          |           |            |
|        |       | -   เปลี่ยน                |           |            |
|        |       | ที่นั่งให้มีความสะดวกสบายมากขึ้น |           |            |
|        |       |                          |           |            |
|        |       | -   ที่นั่งใหม่ปรับเอนได้เป็นมุม  |           |            |
|        |       |     122 องศา             |           |            |
|        |       |                          |           |            |
|        |       | -   มีจอภ                 |           |            |
|        |       | าพส่วนตัวและอุปกรณ์เชื่อมต่อไฟฟ |           |            |
|        |       | ้าสำหรับคอมพิวเตอร์พกพาทุกที่นั่ง |           |            |
|        |       |     (110 VAC 60 Hz)      |           |            |
|        |       |                          |           |            |
|        |       | -   ระบบสาระ บันเทิงแบบ    |           |            |
|        |       |     On-demand            |           |            |
|        |       |                          |           |            |
|        |       | ชั้นประหยัด                 |           |            |
|        |       |                          |           |            |
|        |       | -                        |           |            |
|        |       | ระบบสาระบันเทิงแบบเลือกชมได้ |           |            |
|        |       |     (On-demand) ทุกที่นั่ง    |           |            |
|        |       |                          |           |            |
|        |       | ชั้นประหยัด                 |           |            |
|        |       |                          |           |            |
|        |       | -   ติดตั้งระบบสาระบันเท     |           |            |
|        |       | ิงเช่นเดียวกับที่ได้ติดตั้งในชั้นหนึ่ง |           |            |
|        |       |     และชั้นธุรกิจ            |           |            |
|        |       |     หรือติดตั้งระบบในลักษ     |           |            |
|        |       | ณะเดียวกับฝูงบินที่จะรับมอบต่อไป |           |            |
|        |       |     (แอร์บัส 380)          |           |            |
+--------+-------+--------------------------+-----------+------------+

2.  อุปกรณ์อำนวยความสะดวกสำหรับธุรกิจและการสื่อสาร

บริษัทฯ ได้ติดตั้งโทรศัพท์ส่วนตัวและอุปกรณ์เชื่อมต่อไฟฟ้าสำหรับคอมพิวเตอร์พกพาสำหรับที่นั่งใน
ชั้นหนึ่งและชั้นธุรกิจในฝูงบินเส้นทางข้ามทวีป
เพื่อให้ผู้โดยสารสามารถติดต่อทำธุรกิจได้อย่างต่อเนื่องและสะดวกสบาย
รวมทั้งได้ติดตั้งโทรศัพท์ในชั้นประหยัดบนเครื่องบินในเส้นทางระยะไกล (Long Haul)
ในฝูงบินแบบแอร์บัส A340-500
แอร์บัส A340-600 และเครื่องบินแบบโบอิ้ง 777-200ER
และมีแผนในการติดตั้งในฝูงบินอื่นต่อไปให้เป็นมาตรฐานของบริษัทฯ ทั้งนี้
สำหรับฝูงบินใหม่แบบแอร์บัส 330-300 จำนวน 8 ลำนั้น มีการติดตั้งโทรศัพท์ทุกที่นั่ง
เพื่ออำนวยความสะดวกสบาย
แก่ผู้โดยสารในการติดต่อสื่อสาร

(จ) การพัฒนาและขยายเครือข่ายการบินและการให้บริการเที่ยวบินและฝูงบินของบริษัทฯ

บริษัทฯ มีเจตนารมณ์ที่จะเพิ่มความถี่ของเที่ยวบิน ประกอบกับการเปิดเส้นทางบินใหม่ๆ
ไปยังตลาดที่กำลังเติบโต ซึ่งบริษัทฯ ได้มีการให้บริการทางการบินอยู่แล้ว เช่น ตลาดในทวีปยุโรป
ประเทศออสเตรเลีย นิวซีแลนด์ และตลาดที่มีศักยภาพในการเติบโตในระยะยาว เช่น
ประเทศจีนตอนใต้ ประเทศในภูมิภาคอินโดจีน และคาบสมุทรอินเดีย อย่างไรก็ตาม บริษัทฯ
จะยังคงให้บริการการขนส่งในเส้นทางการบินที่มีความสำคัญในเชิงธุรกิจหรือจะให้ประโยชน์ต่อบริษัทฯ
ในระยะยาวต่อไป แม้ว่าการให้บริการในเส้นทางการบินดังกล่าวอาจทำให้บริษัทฯ
ไม่สามารถทำกำไรในระยะแรกของการให้บริการก็ตาม แต่บริษัทฯ
อาจได้ประโยชน์จากการเชื่อมต่อจุดบินเพื่อสนองตอบต่อความต้องการของลูกค้าได้มากยิ่งขึ้น

นอกจากนั้น บริษัทฯ
ยังมีแผนที่จะดำเนินการอย่างต่อเนื่องในการเสาะแสวงหาโอกาสที่จะเพิ่มขีดความสามารถในการให้บริการของบริษัทฯ
โดยการเข้าร่วมในสัญญาบริการเที่ยวบินร่วม การซื้อขายระวางที่นั่งที่จัดสรรไว้
และข้อตกลงการรับขนส่งผู้โดยสารซึ่งกันและกันร่วมกับสายการบินสมาชิกในกลุ่มพันธมิตร สตาร์
อัลไลแอนซ์ และสายการบินพันธมิตรอื่นๆ โดยแนวทางการพัฒนานั้น บริษัทฯ
เน้นที่จะขยายเส้นทางการบินออสเตรเลีย นิวซีแลนด์ ซึ่งเป็นเส้นทางที่บริษัทฯ
ให้ความสนใจในการขยายเส้นทาง เพื่อให้กำลังการผลิตสอดคล้องกับความต้องการที่เกิดขึ้น
โดยขยายความถี่เข้าไปยังทวีปยุโรปที่มีผู้โดยสารหนาแน่น
เพื่อรองรับปริมาณความต้องการเดินทางที่เพิ่มขึ้นสำหรับจุดหมายปลายทางที่สำคัญ เช่น ลอนดอน
แฟรงค์เฟิร์ต ปารีส โคเปนเฮเก้น สตอกโฮล์ม มาดริด เส้นทางบินในภูมิภาค
จะเน้นเส้นทางบินที่มีการขยายตัวระดับสูง เช่น ญี่ปุ่น จีน อินเดีย ส่วนเส้นทางบินแอฟริกา บริษัทฯ
ได้หยุดทำการบินจากกรุงเทพฯ ไปโจฮันเนสเบิร์ก สาธารณรัฐแอฟริกาใต้ชั่วคราว
เนื่องจากผลกระทบจากสภาวะเศรษฐกิจโลกและจำนวนผู้โดยสารที่ลดลง
และอยู่ระหว่างการพิจาณากลับมาทำการบินใหม่เมื่อสภาวะเศรษฐกิจดีขึ้น
และเส้นทางบินภายในประเทศ จะลดเส้นทางบินบางจุดที่ไม่ก่อให้เกิดกำไร
หลังจากที่ธุรกิจสายการบินต้นทุนต่ำสามารถเริ่มให้บริการในส่วนนั้นได้แล้ว

ทั้งนี้ เพื่อกระตุ้นความต้องการในการเดินทางของผู้โดยสารในเส้นทางบินใหม่ บริษัทฯ
จะดำเนินการรณรงค์
ด้านการตลาดเป็นระยะเวลา 6-9 เดือนล่วงหน้าก่อนที่จะมีการเปิดให้บริการเที่ยวบิน
รวมถึงการจัดให้มีช่องจำหน่าย
บัตรโดยสารหลายช่องทาง การโฆษณาในเส้นทางบินเฉพาะเจาะจง
และการทำงานร่วมกับตัวแทนจำหน่ายบัตรโดยสาร
เพื่อจำหน่ายบัตรโดยสารให้แก่กลุ่มนักท่องเที่ยวในรายการนำเที่ยวต่างๆ บริษัทฯ
ยังมีความตั้งใจที่จะเพิ่มการดำเนินกิจกรรมต่างๆ โดยร่วมมือกับการท่องเที่ยวแห่งประเทศไทย
และองค์กรที่เกี่ยวกับการท่องเที่ยวอื่นๆ หน่วยงานราชการด้านการท่องเที่ยวของต่างประเทศ
และองค์กรต่างๆ ที่เกี่ยวข้องกับการท่องเที่ยวในประเทศจุดหมายปลายทาง
ในการร่วมกันรณรงค์และจัดกิจกรรมด้านโฆษณาร่วมกัน
และโดยการให้การสนับสนุนการเดินทางไปยังสถานที่ต่างๆ
เพื่อการประชาสัมพันธ์การท่องเที่ยวในประเทศ นอกจากนี้ บริษัทฯ
ยังคงจะดำเนินการส่งเสริมโครงการรอยัล ออร์คิด ฮอลิเดย์
หรือทัวร์เอื้องหลวงอย่างต่อเนื่องในการส่งเสริมรายการนำเที่ยวต่างๆ
โดยเฉพาะทัวร์เอื้องหลวงท่องแถบพุทธภูมิ ที่ได้รับการตอบรับที่ดีมาก
และร่วมมือกับตัวแทนจำหน่ายและผู้จำหน่ายบัตรโดยสารทั่วโลกในการให้การสนับสนุนหรือให้ส่วนลดพิเศษ

4.2.2 ลักษณะลูกค้า

แบ่งลักษณะลูกค้าตามการใช้บริการได้ดังนี้

1.  ผู้โดยสารที่มีความต้องการเดินทางโดยเครื่องบินทั้งภายในประเทศและระหว่างประเทศ
    ที่เป็นการเดินทาง
    เพื่อติดต่อธุรกิจ การท่องเที่ยว การศึกษา และลูกค้ากลุ่มพิเศษ
    ทั้งที่เป็นคนไทยและชาวต่างประเทศ โดยบริษัทฯ ได้ใช้ระบบการแต่งตั้งตัวแทนจำหน่าย
    (Agency) กระจายตามภูมิภาคต่างๆ
    ทั่วโลกเป็นช่องทางในการจำหน่ายบัตรโดยสารของบริษัทฯ
    ซึ่งในแต่ละประเทศจะมีตัวแทนจำหน่ายเป็นจำนวนมากและในแต่ละตัวแทนจำหน่ายยังมีเครือข่าย
    (Network) ที่ครอบคลุม
    พื้นที่หลายประเทศ

2.  ผู้ที่ต้องการสินค้าเข้าหรือออกโดยใช้บริการขนส่งทางอากาศทั้งภายในประเทศและระหว่างประเทศ
    ซึ่งรวมทั้ง
    ไปรษณียภัณฑ์ทางอากาศ (Air Mail)

3.  ลูกค้าสายการบินที่ใช้บริการกิจการสนับสนุนการขนส่งที่ท่าอากาศยานสุวรรณภูมิ
    ท่าอากาศยานภูมิภาคต่างๆ เช่น ภูเก็ต เชียงใหม่ หาดใหญ่ เป็นต้น

4.2.2.1 กลุ่มลูกค้าเป้าหมาย

กลุ่มลูกค้าเป้าหมายหลัก คือ กลุ่มนักธุรกิจ (Business Traveller) กลุ่มนักท่องเที่ยวระดับบน
(High-end Leisure) และนักท่องเที่ยวที่แสวงหาความคุ้มค่า (Value for Money
Travelers) และผู้โดยสารชั้นประหยัด
ซึ่งส่วนใหญ่เป็นกลุ่มนักท่องเที่ยวยังคงเป็นลูกค้าเป้าหมายหลักของบริษัทฯ
เนื่องจากประเทศไทยยังคงมีศักยภาพทางด้านการท่องเที่ยว
ประกอบกับการให้บริการที่นั่งโดยสารชั้นประหยัดของบริษัทฯ
ถือเป็นจุดเด่นเมื่อเปรียบเทียบกับสายการบินอื่นๆ และเป็นส่วนที่สร้างรายได้และกำไรให้กับบริษัทฯ
มาโดยตลอด นอกจากนี้ บริษัทฯ
ได้พัฒนาและให้ความสำคัญกับลูกค้าชั้นหนึ่งและชั้นธุรกิจมากขึ้นเพื่อใช้ประโยชน์จากศักยภาพการผลิตที่มีอยู่อย่างสูงสุดและเพิ่มรายได้ให้กับบริษัทฯ

สำหรับการขนส่งสินค้าทางอากาศนั้น บริษัทฯ นอกจากใช้พื้นที่ระวางบรรทุกจากเที่ยวบินโดยสารแล้ว
ในช่วง
ที่มีความต้องการขนส่งสินค้าสูง บริษัทฯ ได้ดำเนินการขนส่งสินค้าด้วยเครื่องบินบรรทุกสินค้า
โดยใช้พื้นที่ระวางบรรทุกจากเครื่องบินบรรทุกสินค้าของสายการบินอื่น ในลักษณะ TRIP Lease
และ Joint Operation โดยลูกค้าเป้าหมายหลักในการขนส่งสินค้าทางอากาศ ได้แก่
กลุ่มธุรกิจการส่งออก

4.2.2.2 การจำหน่าย และช่องทางการจำหน่าย

บริษัทฯ ได้ใช้ระบบสำรองที่นั่งแบบเบ็ดเสร็จ (Global Distribution System)
เพื่อขยายเครือข่ายช่องทาง
จัดจำหน่ายทั้งภายในสำนักงานขายของบริษัทฯ และตัวแทนจำหน่ายทั่วโลก
เพื่ออำนวยความสะดวกในการสำรองที่นั่งและ
การออกบัตรโดยสารให้แก่ลูกค้า โดยบริษัทฯ เป็นสมาชิกระบบสำรองที่นั่งชั้นนำทุกระบบ
ซึ่งครอบคลุมช่องทางการจัดจำหน่าย
ทั่วโลก คือ ระบบ AMADEUS ABACUS AXESS GALILEO INFINI SABRE TOPAS และ
WORLDSPAN นอกจากนี้ บริษัทฯ ได้เปิดช่องทางการจัดจำหน่ายผ่านระบบ Internet ตั้งแต่ปี
2543

บริษัทฯ จำหน่ายบัตรโดยสารและระวางขนส่งสินค้าผ่านช่องทางการจำหน่ายดังต่อไปนี้

1.  สำนักงานขายของบริษัทฯ
    ซึ่งมีที่ตั้งอยู่ตามเมืองสำคัญในทุกภูมิภาคทั่วโลกทำหน้าที่ขายบัตรโดยสาร
    และระวางบรรทุกสินค้า สำรองที่นั่ง และให้บริการความสะดวกแก่ผู้โดยสาร ลูกค้าขนส่งสินค้า
    ตัวแทนการจำหน่ายบัตรโดยสาร ตัวแทนการจำหน่ายระวางบรรทุกสินค้า
    และผู้ที่ต้องการติดต่อกับบริษัทฯ ในเรื่องต่างๆ

2.  ตัวแทนจำหน่ายบัตรโดยสารทั่วโลก ตัวแทนจำหน่ายฯ เหล่านี้จะทำหน้าที่สำรองที่นั่ง
    และออกบัตรโดยสาร

    1.  ตัวแทนจำหน่ายบัตรโดยสาร จะเป็นผู้หาผู้โดยสาร ทำการสำรองที่นั่ง
        และออกบัตรโดยสารตามราคาค่าบัตรโดยสารที่บริษัทฯ กำหนด โดยตัวแทนจำหน่ายฯ
        จะได้รับผลตอบแทนตามยอดการขายบัตรโดยสารให้ผู้โดยสาร

เพื่อให้เป็นไปตามธุรกิจการบิน ในปัจจุบันบริษัทฯ
มีแผนปรับลดค่าตอบแทนให้กับตัวแทนจำหน่ายในตลาด
ที่มีความพร้อม ซึ่งตัวแทนจำหน่ายฯ จะเป็นผู้กำหนดค่าบริการต่างๆ
รวมราคาค่าบัตรโดยสารเป็นราคาขายให้แก่ผู้โดยสารตามสภาวะของตลาดนั้นๆ

สำหรับในการแต่งตั้งตัวแทนจำหน่ายฯ
แยกเป็นตัวแทนจำหน่ายบัตรโดยสารต่างประเทศและในประเทศโดยมีหลักเกณฑ์การพิจารณา ดังนี้

1.  ตัวแทนจำหน่ายบัตรโดยสารต่างประเทศ

ตัวแทนจำหน่ายฯ
ดังกล่าวต้องเป็นสมาชิกของสมาคมขนส่งทางอากาศระหว่างประเทศ(International Air
Transport Association : IATA) และต้องผ่านเกณฑ์ที่ IATA กำหนด
โดยสายการบินพาณิชย์เป็นผู้พิจารณาเพื่อแต่งตั้งเป็นตัวแทนจำหน่ายฯ ต่อไป

2.  ตัวแทนจำหน่ายบัตรโดยสารในประเทศ

สายการพาณิชย์จะพิจารณาขีดความสามารถในการทำธุรกิจของตัวแทนจำหน่ายฯ สถานที่ตั้ง
ความพร้อมของบุคลากร ฐานะการเงิน และแต่งตั้งเป็นตัวแทนจำหน่ายฯ

2.2 ตัวแทนจำหน่ายระวางบรรทุกสินค้า จะทำหน้าที่ขายระวางบรรทุกให้แก่ผู้ที่ต้องการส่งสินค้า
ในอัตราค่าบรรทุกที่บริษัทฯ กำหนด โดยผลตอบแทนของตัวแทนจำหน่ายฯ จะได้รับในรูปแบบ
Commission
ฝ่ายขายระวางบรรทุกสินค้าจะเป็นผู้พิจารณาถึงขีดความสามารถในการทำธุรกิจร่วมกับยอดขาย
ขนาดของตัวแทนจำหน่ายฯ ตลอดจนความมั่นคงทางด้านการเงินและแต่งตั้งเป็นตัวแทนจำหน่ายฯ

3.  ระบบพาณิชย์อิเล็กทรอนิกส์ของบริษัทฯ เรียกว่า “บริการ Royal e-Service”

บริษัทฯ ได้ดำเนินการระบบสำรองที่นั่งผ่านทางอินเทอร์เน็ต (Royal e-Booking)
ซึ่งทำให้ผู้โดยสารสามารถทำการสำรองที่นั่ง ตรวจสอบราคาค่าโดยสาร
และซื้อบัตรโดยสารอิเล็กทรอนิกส์ด้วยตนเอง ผ่านทางเว็บไซต์ของบริษัทฯ นอกจากนี้ บริษัทฯ
ได้ติดตั้งเครื่องบริการ Check-in อัตโนมัติ (Self-Service System - Kiosk)
ภายใต้บริการ Royal e-Service
เพื่อให้ผู้โดยสารที่เดินทางภายในประเทศพบกับการเดินทางที่สะดวกสบายยิ่งขึ้น
เพราะสามารถเลือกที่นั่งได้ด้วยตนเอง และ check-in ด้วยตนเอง ซึ่งระบบจะออก Boarding
Pass ให้โดยอัตโนมัติ ระบบ check-in อัตโนมัติดังกล่าวมีให้บริการที่ท่าอากาศยานสุวรรณภูมิ
เชียงใหม่ เชียงราย พิษณุโลก ขอนแก่น ภูเก็ต และหาดใหญ่
เพื่อบริการผู้โดยสารที่เดินทางภายในประเทศ

4.2.3 ภาวะอุตสาหกรรมการบินและการแข่งขัน

ปี 2552
เป็นปีที่อุตสาหกรรมการบินพาณิชย์ต้องประสบกับความยากลำบากในการดำเนินธุรกิจไม่น้อยกว่าปีที่ผ่านมา
เนื่องจากสภาวะเศรษฐกิจโลกที่ถดถอย และการระบาดของไข้หวัดใหญ่สายพันธุ์ใหม่ 2009
ส่งผลให้ปริมาณอุปสงค์ของผู้โดยสารลดลง นอกจากนั้น นโยบายเปิดเสรีด้านการบินของรัฐบาล
รวมถึงการขยายตัวอย่างก้าวกระโดดของสายการบินต้นทุนต่ำในภูมิภาค
ส่งผลให้เกิดการแข่งขันในตลาดการบินรุนแรงมากขึ้น ดังนั้น บริษัทฯ จึงมีมาตรการต่างๆ
รองรับการบริหารรายได้ ต้นทุน และการปฏิบัติการบินให้เกิดประสิทธิภาพสูงสุด อาทิ
การปรับลดกำลังการผลิต การควบคุมค่าใช้จ่าย การชะลอการรับมอบเครื่องบิน
การส่งเสริมการขายและการแข่งขันราคาค่าโดยสาร
เพื่อให้สามารถรักษาและเพิ่มความสามารถในการแข่งขันได้ในอนาคต

ในช่วงครึ่งปีแรกของปี 2552 ราคาน้ำมันส่งผลกระทบในเชิงบวกกับอุตสาหกรรมการบินพาณิชย์
โดยมีราคาลดต่ำลง และต่ำสุดในเดือนกุมภาพันธ์ จากนั้นค่อยๆ สูงขึ้นตามลำดับ บริษัทฯ
จำเป็นต้องการปรับเปลี่ยนการคิดค่าธรรมเนียมน้ำมันจากผู้โดยสาร (Fuel Surcharge)
ให้ทันกับการเปลี่ยนแปลง เพื่อมิให้บริษัทฯ
ต้องประสบกับปัญหาความผันผวนของราคาน้ำมันเหมือนในปี 2551

นอกจากผลกระทบดังกล่าวแล้ว บริษัทฯ
ยังต้องเผชิญกับปัญหาสถานการณ์ความไม่สงบทางการเมืองในประเทศไทยที่มีต่อเนื่องจากปีก่อน
โดยเฉพาะเหตุการณ์ความรุนแรงในช่วงเดือนเมษายน 2552
ซึ่งส่งผลกระทบอย่างรุนแรงต่อการท่องเที่ยว ทำให้จำนวนผู้โดยสารลดลงอย่างมาก
ตั้งแต่ช่วงเดือนเมษายนถึงเดือนมิถุนายน 2552 บริษัทฯ ได้พัฒนาแผนฟื้นฟูธุรกิจ
เพื่อสร้างความเชื่อมั่นจากทุกฝ่าย ประกอบด้วยแผนฟื้นฟูธุรกิจระยะเร่งด่วน
โดยมุ่งแก้ไขปัญหาสภาพคล่องของ
บริษัทฯ ในภาวะตลาดที่หดตัว และวางกรอบแนวทางการฟื้นฟูธุรกิจระยะต่อไป
โดยมุ่งพัฒนาความสามารถในการแข่งขันของบริษัทฯ เพื่อสร้างความแข็งแกร่ง และยั่งยืน

สมาคมขนส่งทางอากาศระหว่างประเทศ ได้คาดการณ์ว่าภาวะเศรษฐกิจโลกมีแนวโน้มที่จะฟื้นตัวในปี
2553 และส่งผลให้อุตสาหกรรมการบินพาณิชย์เริ่มฟื้นตัว
เช่นเดียวกันกับปริมาณการขนส่งสินค้าระหว่างประเทศทั่วโลกที่คาดการณ์ว่าจะมีการขยายตัวเพิ่มขึ้นร้อยละ
5.5 ดังนั้น บริษัทฯ จึงดำเนินกลยุทธ์ด้านต่างๆ
เพื่อให้สามารถรองรับความต้องการของลูกค้าที่จะขยายตัวมากขึ้นด้วย

สภาวะการขนส่งผู้โดยสารทางอากาศ

ช่วงเดือนมกราคมถึงเดือนพฤศจิกายน 2552
ปริมาณการขนส่งผู้โดยสารระหว่างประเทศทั่วโลกมีอัตราการขยายตัวลดลงร้อยละ 4.2
เมื่อเทียบกับปี 2551 โดยภูมิภาคที่มีอัตราการขยายตัวลดลงมากที่สุด คือ ทวีปแอฟริกา
และเอเชียแปซิฟิก ซึ่งมีอัตราการขยายตัวลดลง ร้อยละ 7.8 และ 6.8 ตามลำดับ
ยกเว้นภูมิภาคตะวันออกกลางเป็นเพียงภูมิภาคเดียวที่มีอัตราการขยายตัวเพิ่มขึ้น ร้อยละ 10.4

สมาคมขนส่งทางอากาศระหว่างประเทศ
คาดการณ์ว่าปริมาณการขนส่งผู้โดยสารระหว่างประเทศทั่วโลกของปี 2552
มีอัตราการขยายตัวโดยเฉลี่ยลดลงร้อยละ 6.9
เป็นผลเนื่องจากอัตราการเจริญเติบโตทั่วทุกภูมิภาคยังชะลอตัว
โดยภูมิภาคที่มีอัตราการขยายตัวลดลงมากที่สุด คือ แอฟริกา ซึ่งมีอัตราการขยายตัวติดลบร้อยละ
8.3 เนื่องจากการไหลเวียนของเงินทุน
ที่ลดลงอย่างมากของภาคเอกชนและรายได้จากการส่งออกสินค้าโภคภัณฑ์ของภูมิภาคนี้ก็ลดลงอย่างมากด้วย
ส่วนภูมิภาคเอเชียแปซิฟิก มีอัตราการขยายตัวติดลบร้อยละ 6.4 ทั้งนี้ คาดว่าในปี 2553
ผู้โดยสารระหว่างประเทศทั่วโลกจะขยายตัวเพิ่มขึ้นร้อยละ 3.7 จากการฟื้นตัวของเศรษฐกิจโลก

สำหรับประเทศไทย อัตราการเพิ่มขึ้นของจำนวนผู้โดยสารระหว่างประเทศอยู่ในภาวะถดถอย
เนื่องจากวิกฤติการณ์น้ำมันและสภาวะเศรษฐกิจของโลกที่ชะลอตัวในปี 2551
รวมทั้งปัญหาการแพร่ระบาดของไข้หวัดใหญ่สายพันธุ์ใหม่ 2009
และปัญหาความไม่สงบทางการเมืองภายในประเทศในปี 2552
โดยในช่วงเดือนมกราคมถึงเดือนพฤศจิกายน 2552 มีจำนวนผู้โดยสาร 29.4 ล้านคน ลดลงร้อยละ
8.7 เมื่อเทียบกับช่วงเดียวกันของปี 2551

บริษัทฯ ได้มีการปรับกลยุทธ์
ในการบริหารหลายด้านเพื่อลดต้นทุนและเพิ่มศักยภาพในการแข่งขันภายใต้สภาวะตลาดที่หดตัว อาทิ
ได้จัดทำแผนฟื้นฟูระยะเร่งด่วนเพื่อแก้ไขปัญหาในระยะสั้นและจัดทำแผนฟื้นฟูระยะต่อไปเพื่อใช้เป็นกรอบแนวทางการดำเนินงาน
รวมถึงได้ปรับปรุงกลยุทธ์สำหรับปี 2553-2554 เพื่อให้บริษัทฯ มีการเติบโตอย่างมั่นคงและมีคุณภาพ
ทั้งในเชิงธุรกิจและฐานะทางการเงินต่อไป

สภาวะการขนส่งสินค้าทางอากาศ

ช่วงเดือนมกราคมถึงเดือนพฤศจิกายน 2552
ปริมาณการขนส่งสินค้าระหว่างประเทศทั่วโลกมีอัตราการขยายตัวลดลงร้อยละ 12.7 เมื่อเทียบกับปี
2551 ทั้งนี้ ยุโรปเป็นภูมิภาคที่มีอัตราการขยายตัวลดลงมากที่สุด
โดยมีอัตราการขยายตัวลดลงร้อยละ 17.7
ส่วนภูมิภาคเอเชียแปซิฟิกมีอัตราการขยายตัวลดลงร้อยละ 12.4

สมาคมขนส่งทางอากาศระหว่างประเทศ
คาดการณ์ว่าปริมาณการขนส่งสินค้าระหว่างประเทศทั่วโลกของปี 2552
มีอัตราการขยายตัวโดยเฉลี่ยลดลงร้อยละ 14
โดยอเมริกาเหนือเป็นภูมิภาคที่มีอัตราการขยายตัวลดลงมากที่สุดถึงร้อยละ 16.4 รองลงมา ได้แก่
ละตินอเมริกาและยุโรป ซึ่งมีอัตราการขยายตัวลดลงร้อยละ 15.6 และ 14.4 ตามลำดับ ทั้งนี้
คาดการณ์ว่าใน
ปี 2553 การขนส่งสินค้าระหว่างประเทศทั่วโลกจะมีอัตราการขยายตัวเพิ่มขึ้นร้อยละ 5
จากการฟื้นตัวของเศรษฐกิจโลก

สำหรับประเทศไทย การขนส่งสินค้าระหว่างประเทศอยู่ในภาวะถดถอยต่อเนื่องมาจากปี 2551
โดยในช่วงเดือนมกราคมถึงเดือนพฤศจิกายน 2552 มีประมาณการขนส่งสินค้าขาออกรวม 547,976
ตัน ลดลงร้อยละ 15.5 เมื่อเทียบกับช่วงเดียวกันของปี 2551 ในส่วนบริษัทฯ
มีปริมาณการขนส่งสินค้าระหว่างประเทศขาออกรวม 234,239 ตัน ลดลงร้อยละ 12.7
เมื่อเทียบกับช่วงเดียวกันของปี 2551 ส่วนปริมาณการขนส่งสินค้าขาเข้ารวม 185,283 ตัน
ลดลงร้อยละ 17.1 เมื่อเทียบกับ
ช่วงเดียวกันของปี 2551 โดยตลาดในภูมิภาคเอเชียซึ่งมีการขนส่งสินค้าทางอากาศปริมาณมาก
ได้แก่ จีน ญี่ปุ่น ฮ่องกง เกาหลี และไต้หวัน สำหรับตลาดข้ามทวีป ได้แก่ เยอรมัน ออสเตรเลีย
เดนมาร์ก สวีเดน และสวิตเซอร์แลนด์

การแข่งขันของอุตสาหกรรมการบินภายในประเทศ

ปัจจุบันท่าอากาศยานภายในประเทศที่มีเที่ยวบินให้บริการ มีจำนวน 28 แห่ง
และมีสายการบินที่ทำการบินแบบประจำภายในประเทศจำนวน 5 สายการบิน ประกอบด้วย
การบินไทย บางกอกแอร์เวย์ และสายการบินต้นทุนต่ำ ได้แก่ ไทยแอร์เอเชีย นกแอร์ วันทูโก
โดยการบินไทย บางกอกแอร์เวย์ และไทยแอร์เอเชีย
ใช้ท่าอากาศยานสุวรรณภูมิเป็นศูนย์ปฏิบัติการบิน นกแอร์ และวันทูโก
ใช้ท่าอากาศยานดอนเมืองเป็นศูนย์ปฏิบัติการบิน

สำหรับการบินไทยในช่วงต้นปี 2552 ยังคงให้บริการเที่ยวบินภายในประเทศจากทั้งสองสนามบิน
และตั้งแต่วันที่ 29 มีนาคม 2552 เป็นต้นมา
ได้ย้ายเที่ยวบินภายในประเทศซึ่งทำการบินขึ้นลงที่ท่าอากาศยานดอนเมืองทั้งหมด จำนวน 23
เที่ยวบิน ไปให้บริการที่ท่าอากาศยานสุวรรณภูมิ
เพื่อเสริมศักยภาพท่าอากาศยานสุวรรณภูมิให้เป็นศูนย์กลางการขนส่งทางอากาศ
รวมทั้งสามารถพัฒนาเครือข่ายเส้นทางบินของการบินไทยและ Star Alliance ให้มีประสิทธิภาพ
โดยช่วยลดเวลาและค่าใช้จ่ายในการเชื่อมต่อเที่ยวบินของผู้โดยสารและผู้ขนส่งสินค้า

ในช่วงครึ่งปีแรกของปี 2552 อุตสาหกรรมการบินภายในประเทศมีการแข่งขันอย่างรุนแรง
เนื่องจากความต้องการเดินทางของผู้โดยสารในตลาดมีปริมาณลดลง
ด้วยเหตุจากสภาวะเศรษฐกิจโลกที่ชะลอตัวและปัญหาความไม่สงบทางการเมืองภายในประเทศ
อย่างไรก็ตาม ความต้องการเดินทางของผู้โดยสารกลับเพิ่มขึ้นในช่วงครึ่งปีหลังของปี 2552 ส่งผล
ให้การบินไทย และสายการบินอื่นๆ มีส่วนแบ่งการตลาดเพิ่มสูงขึ้น

โดยในช่วงเดือนมกราคมถึงเดือนพฤศจิกายน 2552 มีจำนวนผู้โดยสารภายในประเทศรวม 18.9
ล้านคน เพิ่มจากปี 2551 ร้อยละ 1.6 ในจำนวนนี้เป็นผู้โดยสารของบริษัทฯ 5.7 ล้านคน
คิดเป็นส่วนแบ่งการตลาดร้อยละ 30.2 เพิ่มขึ้นจากปี 2551 ร้อยละ 8.4

การแข่งขันในอุตสาหกรรมการบินระหว่างประเทศ

ด้วยนโยบายเปิดเสรีด้านการบินภายในกลุ่มประเทศอาเซียน อย่างเต็มรูปแบบในปี 2558
เพื่อส่งเสริมการค้าและการท่องเที่ยวให้กว้างขวางขึ้น ทำให้สายการบินต่างๆ
เพิ่มจำนวนเที่ยวบินที่บินเข้ามาประเทศไทยมากขึ้น บริษัทฯ
จึงต้องเผชิญกับสภาวะการแข่งขันที่รุนแรง จากสายการบินที่มีความเข้มแข็ง
โดยเฉพาะสายการบินจากตะวันออกกลาง
และสายการบินต้นทุนต่ำที่เติบโตอย่างต่อเนื่องและรวดเร็ว นอกจากนั้น
สายการบินเช่าเหมาลำที่เพิ่มจำนวนเที่ยวบินเข้ามาในประเทศเป็นจำนวนมาก
ในลักษณะของเที่ยวบินที่มีกำหนดตารางบินประจำฤดูกาล ทำให้บริษัทฯ
ได้รับผลกระทบต่อส่วนแบ่งการตลาดในสัดส่วนที่ลดลง

ณ เดือนพฤศจิกายน 2552 มีสายการบินที่ทำการบินประจำระหว่างประเทศรวม 90 สายการบิน
มีผู้โดยสารเดินทางระหว่างประเทศ ในช่วงเดือนมกราคมถึงเดือนพฤศจิกายน 2552 รวม 29.4
ล้านคน ลดลงจากปี 2551 ร้อยละ 8.7 ในจำนวนนี้เป็นผู้โดยสารของบริษัทฯ 10.5 ล้านคน
ลดลงจากปี 2551 ร้อยละ 11.27 คิดเป็นส่วนแบ่งการตลาดร้อยละ 35.7
ซึ่งมากเป็นอันดับหนึ่งของประเทศ ทั้งนี้ จากสถิติของสมาคมขนส่งทางอากาศระหว่างประเทศ
บริษัทฯ เป็นสายการบินที่มีขนาดใหญ่เป็นอันดับที่ 12 ของโลก และอยู่ในอันดับที่ 3
ของสายการบินในภูมิภาคเอเชีย โดยพิจารณาจากจำนวนการขนส่งผู้โดยสารระหว่างประเทศ

เพื่อเป็นการเสริมสร้างศักยภาพในการแข่งขันซึ่งมีแนวโน้มจะทวีความรุนแรงขึ้นอีกในอนาคต บริษัทฯ
จึงมุ่งพัฒนา
กลยุทธ์ โดยเน้นความต้องการของลูกค้าเป็นหลัก
เพิ่มศักยภาพในการแข่งขันและพัฒนาประสิทธิภาพขององค์กรให้มีความคล่องตัว
เพื่อที่จะสร้างความแข็งแกร่งและความยั่งยืนในระยะยาวต่อไป

4.2.4 กิจกรรมเพื่อสังคม

-   บริษัทฯ โดยสมาคมสโมสรพนักงานการบินไทย
    มอบเงินสนับสนุนโครงการปรับปรุงห้องเรียนและโครงการสุขาภิบาลโรงอาหาร จำนวน
    483,148 บาท ให้กับคณะครูโรงเรียนตำรวจตระเวนชายแดนการบินไทย จังหวัดสระแก้ว

-   บริษัทฯ
    โดยสมาชิกสมาคมสโมสรพนักงานการบินไทยได้มอบอุปกรณ์การกีฬาแก่โรงเรียนตำรวจตระเวนชายแดนการบินไทย
    จ.สระแก้ว ซึ่งการมอบอุปกรณ์กีฬาในครั้งนี้ได้จากการรวบรวมเงินบริจาคของพนักงาน

-   จัดโครงการ “หนาวนี้ร่วมห่มใจให้คลายหนาว แด่น้องๆ ตชด.การบินไทย”
    เพื่อรวบรวมเสื้อกันหนาวที่ให้กับ
    เยาวชนโรงเรียนตำรวจตระเวนชายแดนการบินไทยเพื่อใช้ในช่วงฤดูหนาว

-   กิจกรรม “การบินไทย ปลูกชีวิตให้แผ่นดิน” ณ พื้นที่ศูนย์ศึกษาการพัฒนาห้วยทราย
    อันเนื่องมาจากพระราชดำริอย่างต่อเนื่อง
    การบินไทยเป็นหน่วยงานแรกที่ได้รับอนุญาตให้ทำการปลูกและบำรุงรักษาป่าร่วมกับสำนักงานคณะกรรมการพิเศษ
    เพื่อประสานงานโครงการอันเนื่องมาจากพระราชดำริ (กปร.)

-   ร่วมออกร้านในงาน “เพื่อนพึ่ง (ภาฯ) 2552” โดยมูลนิธิอาสาเพื่อนพึ่ง (ภาฯ) ยามยาก
    สภากาชาดไทย ณ พระตำหนักวังสวนกุหลาบ
    โดยนำสินค้าพื้นเมืองจากสถานีต่างประเทศที่การบินไทยทำการบินมาจำหน่าย
    โดยรายได้หลังหักค่าใช้จ่ายได้นำขึ้นทูลเกล้าฯ ถวายพระเจ้าวรวงศ์เธอ พระองค์เจ้าโสมสวลี
    พระวรราชาทินัดดามาตุเพื่อสมทบทุนมูลนิธิฯ

-   ตั้ง SPA Team (Special Process Audit)
    เพื่อติดตามและตรวจสอบการปฏิบัติตามมาตรการป้องกันการแพร่ระบาดของโรคไข้หวัดใหญ่สายพันธุ์ใหม่
    2009 (H1N1)

4.3 การจัดหาผลิตภัณฑ์หรือบริการ
4.3.1 กำลังการผลิตและปริมาณการผลิตที่เกี่ยวข้องกับการบิน

+----------------------+-------+-------+--------+----------+---------+
|                      |       | ปี     | ปี 2551 | ปี 2551   | ปี 2549  |
|                      |       | 2552  | (ม.ค.  | (ม.      | (       |
|                      |       | (     | -ธ.ค.) | ค.-ธ.ค.) | ต.ค.48- |
|                      |       | ม.ค.- |        |          | ก.ย.49) |
|                      |       | ธ.ค.) |        |          |         |
+======================+=======+=======+========+==========+=========+
| -                    | (ลำ)  | 87    | 84     | 85       | 82      |
| จำ                   |       |       |        |          |         |
| นวนเครื่องบินที่ใช้บริการ²⁾ |       |       |        |          |         |
| (Number of Aircraft) |       |       |        |          |         |
+----------------------+-------+-------+--------+----------+---------+
| - จุดหมายปลายทาง      | (จุด)  | 73    | 73     | 75       | 71      |
| (ไม่รวมกรุงเทพฯ)       |       |       |        |          |         |
| (Number of           |       |       |        |          |         |
| Destinations)        |       |       |        |          |         |
+----------------------+-------+-------+--------+----------+---------+
| - ระยะทางบิน          | (พ    | 22    | 2      | 251,761  | 225,081 |
| (Kilometres Flown)   | ันกม.) | 7,878 | 41,938 |          |         |
+----------------------+-------+-------+--------+----------+---------+
| จำนวนการลงของเครื่องบิน | (ครั้ง) | 8     | 91,365 | 95,848   | 92,664  |
| (Number of Landings) |       | 9,682 |        |          |         |
+----------------------+-------+-------+--------+----------+---------+
| -                    | (ชั่วโ  | 32    | 3      | 356,604  | 324,366 |
| จำนวนชั่วโมงปฏิบัติการบิน  | มง/ปี) | 6,008 | 42,175 |          |         |
| (Flight Hours)       |       |       |        |          |         |
+----------------------+-------+-------+--------+----------+---------+
| -                    | (ชั่วโม | 11.2  | 11.7   | 11.8     | 10.8    |
| ชั่วโม                 | ง/วัน) |       |        |          |         |
| งการใช้เครื่องบินโดยเฉลี่ย |       |       |        |          |         |
| (Aircraft            |       |       |        |          |         |
| Utilization)         |       |       |        |          |         |
+----------------------+-------+-------+--------+----------+---------+
| การขนส่งผู้โดยสาร       |       |       |        |          |         |
+----------------------+-------+-------+--------+----------+---------+
| - ปริมาณที่นั่ง           | (ล    | 7     | 75,391 | 78,032   | 71,594  |
| (Available Seats     | ้านที่นั่ง | 2,031 |        |          |         |
| Kilometer)           | -กม.) |       |        |          |         |
+----------------------+-------+-------+--------+----------+---------+
| -                    | (     | 5     | 56,377 | 61,615   | 53,989  |
| ปริมาณการขนส่งผู้โดยสาร  | ล้านคน | 2,593 |        |          |         |
|                      | -กม.) |       |        |          |         |
| (Revenue Passenger   |       |       |        |          |         |
| Kilometer)           |       |       |        |          |         |
+----------------------+-------+-------+--------+----------+---------+
| -                    | (ร    | 73.0  | 74.8   | 79.0     | 75.4    |
| อ                    | ้อยละ) |       |        |          |         |
| ัตราส่วนการขนส่งผู้โดยสาร |       |       |        |          |         |
| (Cabin Factor)       |       |       |        |          |         |
+----------------------+-------+-------+--------+----------+---------+
| - จำนวนผู้โดยสาร       | (     | 1     | 18,710 | 19,884   | 18,574  |
| (Number of           | พันคน) | 8,477 |        |          |         |
| Passengers)          |       |       |        |          |         |
+----------------------+-------+-------+--------+----------+---------+
| -                    | (บ    | 2.55  | 2.90   | 2.59     | 2.64    |
| รายได้จา              | าท/คน |       |        |          |         |
| กผู้โดยสารเฉลี่ยต่อหน่วย³⁾ | -กม.) |       |        |          |         |
| (Passenger Yield)    |       |       |        |          |         |
+----------------------+-------+-------+--------+----------+---------+
| การ                  |       |       |        |          |         |
| ขนส่งสินค้าและไปรษณียภัณฑ์ |       |       |        |          |         |
+----------------------+-------+-------+--------+----------+---------+
| - ปริมาณการผลิตพัสดุภัณฑ์  | (     | 4,016 | 4,152  | 4,498    | 3,780   |
| (Available Dead Load | ล้านตัน |       |        |          |         |
| Ton- Kilometer)      | -กม.) |       |        |          |         |
+----------------------+-------+-------+--------+----------+---------+
| - ปริมาณการขนส่งพัสดุภัณฑ์ | (     | 2,092 | 2,292  | 2,456    | 2,048   |
| (Revenue Freight     | ล้านตัน |       |        |          |         |
| Ton- Kilometer)      | -กม.) |       |        |          |         |
+----------------------+-------+-------+--------+----------+---------+
| - อัตราการขนส่งพัสดุภัณฑ์  | (ร    | 52.1  | 55.2   | 54.6     | 54.2    |
|                      | ้อยละ) |       |        |          |         |
| (Freight Load        |       |       |        |          |         |
| Factor)              |       |       |        |          |         |
+----------------------+-------+-------+--------+----------+---------+
| - น้ำหนักพัสดุภัณฑ์ขนส่ง    | (พ    | 54    | 5      | 613,476  | 560,575 |
| (Cargo Carried)      | ันกก.) | 5,681 | 90,231 |          |         |
+----------------------+-------+-------+--------+----------+---------+
| -                    | (บ    | 8.90  | 11.33  | 10.64    | 12.53   |
| รายได้จ               | าท/ตัน |       |        |          |         |
| ากพัสดุภัณฑ์เฉลี่ยต่อหน่วย³⁾ | -กม.) |       |        |          |         |
| (Freight Yield)      |       |       |        |          |         |
+----------------------+-------+-------+--------+----------+---------+
| การขนส่งรวมทั้งระบบ     |       |       |        |          |         |
+----------------------+-------+-------+--------+----------+---------+
| - ปริมาณการผลิต        | (     | 1     | 10,937 | 11,521   | 10,269  |
|                      | ล้านตัน | 0,499 |        |          |         |
| (Available           | -กม.) |       |        |          |         |
| Ton-Kilometer)       |       |       |        |          |         |
+----------------------+-------+-------+--------+----------+---------+
| -   ปริมาณการขนส่ง     | (     | 6,908 | 7,458  | 8,100    | 7,001   |
|                      | ล้านตัน |       |        |          |         |
| (Revenue             | -กม.) |       |        |          |         |
| Ton-Kilometer)       |       |       |        |          |         |
+----------------------+-------+-------+--------+----------+---------+
|                      |       |       |        |          |         |
+----------------------+-------+-------+--------+----------+---------+
| -   อัตราส่วนการบรรทุก  | (ร    | 65.8  | 68.2   | 70.3     | 68.2    |
|                      | ้อยละ) |       |        |          |         |
| (Load Factor)        |       |       |        |          |         |
+----------------------+-------+-------+--------+----------+---------+
| -   รายได้ร           | (บ    | 22.28 | 25.64  | 23.22    | 24.3    |
| วมทั้งระบบเฉลี่ยต่อหน่วย³⁾ | าท/ตัน |       |        |          |         |
|                      | -กม.) |       |        |          |         |
| (System-wide Yield)  |       |       |        |          |         |
+----------------------+-------+-------+--------+----------+---------+

  หมายเหตุ 1. เนื่องจากการเปลี่ยนรอบบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยน

  แปลงใหม่ ซึ่งเริ่มตั้งแต่วันที่ 1 มกราคม – 31 ธันวาคม

  2. ไม่รวมเครื่องบินที่บริษัทฯ ให้บริษัทฯ สายการบินนกแอร์ จำกัด เช่า
  และเครื่องบินปลดประจำการ

3. รายได้รวมเงินประกันภัย และค่าธรรมเนียมน้ำมันเรียกเก็บจากผู้โดยสาร/ผู้ขนส่งสินค้า

4.3.2 โครงสร้างค่าใช้จ่ายในการดำเนินงานและปัจจัยการผลิตที่สำคัญ

ค่าใช้จ่ายในการดำเนินงานของบริษัทฯ ประกอบด้วยค่าใช้จ่ายที่สำคัญ คือ
ค่าใช้จ่ายที่เกี่ยวข้องกับการจัดหาเครื่องบินเพื่อนำมาใช้บริการ
ค่าใช้จ่ายน้ำมันเชื้อเพลิงใช้ในการบิน
ค่าใช้จ่ายด้านพนักงานซึ่งเป็นทรัพยากรที่สำคัญในธุรกิจการให้บริการ
และค่าใช้จ่ายเกี่ยวกับการบินอื่นๆ

+---------------+------+------+------+------+------+------+-----+-----+
|               | ปี    |      | ปี    |      | ปี    |      | ปี   |     |
|               | 2552 |      | 2551 |      | 2550 |      | 2   |     |
|               | (ม.  |      |      |      |      |      | 549 |     |
|               | ค.-ธ |      | (ม.  |      | (ม.  |      |     |     |
|               | .ค.) |      | ค.-ธ |      | ค.-ธ |      | (ต  |     |
|               |      |      | .ค.) |      | .ค.) |      | .ค. |     |
|               |      |      |      |      |      |      | 4   |     |
|               |      |      |      |      |      |      | 8-ก |     |
|               |      |      |      |      |      |      | .ย. |     |
|               |      |      |      |      |      |      | 49) |     |
+===============+======+======+======+======+======+======+=====+=====+
|               | ล้า   | ร    | ล้า   | ร    | ล้า   | ร    | ล้าน | ร้อ  |
|               | นบาท | ้อยละ | นบาท | ้อยละ | นบาท | ้อยละ | บาท | ยละ |
+---------------+------+------+------+------+------+------+-----+-----+
| -             | 47   | 30.7 | 89   | 43.2 | 62   | 33.6 | 59, | 3   |
| ค่าน้ำมันเครื่องบิน | ,015 |      | ,460 |      | ,611 |      | 999 | 5.2 |
+---------------+------+------+------+------+------+------+-----+-----+
| -             | 26   | 17.2 | 30   | 14.7 | 33   | 17.7 | 30, | 1   |
| ค่าใช้จ่ายบุคลากร | ,191 |      | ,534 |      | ,114 |      | 730 | 8.1 |
+---------------+------+------+------+------+------+------+-----+-----+
| -             | 61   | -    | 94   | -    | 26   | -    | 26  | -   |
| ค             |      |      |      |      |      |      |     |     |
| ่าตอบแทนผู้บริหาร |      |      |      |      |      |      |     |     |
+---------------+------+------+------+------+------+------+-----+-----+
| -             | 17   | 11.6 | 19   | 9.6  | 20   | 10.8 | -   | -   |
| ค่าบริการการบิน  | ,692 |      | ,939 |      | ,155 |      |     |     |
+---------------+------+------+------+------+------+------+-----+-----+
| -             | 5    | 3.4  | 6    | 3.2  | 6    | 3.6  | -   | -   |
| ค่าใช          | ,244 |      | ,542 |      | ,746 |      |     |     |
| ้จ่ายเกี่ยวกับนักบิน |      |      |      |      |      |      |     |     |
| และลูกเรือ      |      |      |      |      |      |      |     |     |
+---------------+------+------+------+------+------+------+-----+-----+
| -             | 10   | 6.8  | 10   | 5.2  | 11   | 6.3  | -   | -   |
| ค่าซ่อม         | ,321 |      | ,848 |      | ,837 |      |     |     |
| แซมและซ่อมบำรุง |      |      |      |      |      |      |     |     |
|               |      |      |      |      |      |      |     |     |
| อากาศยาน      |      |      |      |      |      |      |     |     |
+---------------+------+------+------+------+------+------+-----+-----+
| -             | 21   | 13.8 | 20   | 9.8  | 18   | 9.8  | 15, | 9.1 |
| ค่าเส          | ,023 |      | ,281 |      | ,243 |      | 515 |     |
| ื่อมราคาและค่าตัด |      |      |      |      |      |      |     |     |
| จำหน่าย        |      |      |      |      |      |      |     |     |
+---------------+------+------+------+------+------+------+-----+-----+
| -             | 1    | 1.0  | 3    | 1.8  | 6    | 3.6  | 5,  | 3.2 |
| ค่าเช่าเค       | ,532 |      | ,651 |      | ,758 |      | 434 |     |
| รื่องบินและอะไหล่ |      |      |      |      |      |      |     |     |
+---------------+------+------+------+------+------+------+-----+-----+
| -             | 8    | 5.6  | 8    | 4.3  | 9    | 5.3  | 10, | 6.0 |
| ค่าส           | ,496 |      | ,827 |      | ,850 |      | 202 |     |
| ินค้าและพัสดุใช้ไป |      |      |      |      |      |      |     |     |
+---------------+------+------+------+------+------+------+-----+-----+
| -             | 6    | 4.1  | 6    | 3.3  | 7    | 3.9  | -   | -   |
| ค่าใช้จ่า        | ,221 |      | ,932 |      | ,265 |      |     |     |
| ยเกี่ยวกับการขาย |      |      |      |      |      |      |     |     |
|               |      |      |      |      |      |      |     |     |
| และโฆษณา      |      |      |      |      |      |      |     |     |
+---------------+------+------+------+------+------+------+-----+-----+
| -             | 760  | 0.5  | 751  | 0.4  | 894  | 0.5  | 1,  | 0.9 |
| ค่าใช้จ่าย       |      |      |      |      |      |      | 516 |     |
| ด้านการประกันภัย |      |      |      |      |      |      |     |     |
+---------------+------+------+------+------+------+------+-----+-----+
| -             | -    | -    | -    | -    | -    | -    | 37, | 2   |
| ค่าใช้จ         |      |      |      |      |      |      | 660 | 2.1 |
| ่ายเกี่ยวกับการบิน |      |      |      |      |      |      |     |     |
+---------------+------+------+------+------+------+------+-----+-----+
| -             | -    | -    | -    | -    | -    | -    | 3,  | 1.8 |
| ค่าใช          |      |      |      |      |      |      | 116 |     |
| ้จ่ายด้านการตลาด |      |      |      |      |      |      |     |     |
+---------------+------+------+------+------+------+------+-----+-----+
| -             | 8    | 5.3  | 9    | 4.5  | 9    | 4.9  | 6,  | 3.6 |
| ค่าใช          | ,104 |      | ,285 |      | ,176 |      | 045 |     |
| ้จ่ายดำเนินงานอื่น |      |      |      |      |      |      |     |     |
+---------------+------+------+------+------+------+------+-----+-----+
| รวม           | 152  | 1    | 207  | 1    | 186  | 1    | 1   | 10  |
|               | ,660 | 00.0 | ,144 | 00.0 | ,675 | 00.0 | 70, | 0.0 |
|               |      |      |      |      |      |      | 243 |     |
+---------------+------+------+------+------+------+------+-----+-----+

หมายเหตุ * บริษัทฯ ได้จัดประเภทรายการในงบกำไรขาดทุนใหม่
เพื่อให้สอดคล้องกับการนำเสนองบการเงิน ตามมาตรฐานการบัญชีฉบับที่ 35
(ปรับปรุง พ.ศ. 2550)

  ปัจจัยการผลิตที่สำคัญในแต่ละประเภท มีดังต่อไปนี้

  ค่าใช้จ่ายที่เกี่ยวกับการจัดหาเครื่องบิน

ณ วันที่ 31 ธันวาคม 2552 บริษัทฯ มีเครื่องบินในฝูงบินรวมทั้งสิ้น 94 ลำ
โดยเป็นเครื่องบินที่เป็นสินทรัพย์ของบริษัทฯ จำนวน 55 ลำ และเป็นเครื่องบินภายใต้สัญญาเช่าซื้อ
(Financial Lease) จำนวน 32 ลำ และเช่าแบบการเช่าดำเนินงาน (Operating Lease)
จำนวน 7 ลำ เครื่องบินหลักในฝูงบินของบริษัทฯ ได้แก่ แบบแอร์บัส A340-600 แบบแอร์บัส
A340-500 แบบแอร์บัส A330-300 แบบแอร์บัส A300-600 แบบโบอิ้ง 747-400 แบบโบอิ้ง
777-300 แบบโบอิ้ง 777-200 แบบโบอิ้ง 777-200ER แบบโบอิ้ง 737-400 และแบบเอทีอาร์
72 นอกจากนี้ บริษัทฯ ได้ให้บริษัท สายการบินนกแอร์ จำกัด เช่าดำเนินงานเครื่องบินแบบโบอิ้ง
737-400 จำนวน 3 ลำ ทั้งนี้ ณ วันที่ 31 ธันวาคม 2552 อายุโดยเฉลี่ยของเครื่องบินของบริษัทฯ
อยู่ที่ 11.7 ปี

บริษัทฯ มีนโยบายและขั้นตอนในการจัดหาเครื่องบิน
โดยจัดทำแผนการจัดหาเครื่องบินทดแทนเครื่องบินที่มีอายุการใช้งาน
มานานและเพื่อรองรับการเจริญเติบโตทางธุรกิจตามแผนการดำเนินงานโดยรวมของบริษัทฯ
โดยพิจารณาถึงขนาดของเครื่องบินให้สอดคล้องกับปริมาณผู้โดยสารที่เพิ่มขึ้นและเหมาะสมกับเส้นทางบินตามความต้องการของตลาด
แล้วบรรจุในแผนวิสาหกิจ
เพื่อเสนอกระทรวงคมนาคมให้ความเห็นชอบก่อนนำเสนอคณะรัฐมนตรีเพื่ออนุมัติ
หากการลงทุนมีวงเงินเกินร้อยละ 50 ของสินทรัพย์รวมของบริษัทฯ บริษัทฯ
จะต้องดำเนินการขออนุมัติจากที่ประชุมผู้ถือหุ้นด้วย ในการจัดหาเครื่องบินนั้น
บริษัทที่ดำเนินการผลิตและจำหน่ายเครื่องบินพาณิชย์ขนาดใหญ่ในตลาดโลกมีเพียง 2 บริษัท ได้แก่
บริษัท โบอิ้ง และบริษัทแอร์บัส
การจะพิจารณาซื้อเครื่องบินจากบริษัทใด
ขึ้นอยู่กับขนาดและสมรรถนะของเครื่องบินที่เหมาะสมกับเส้นทางบิน
และความต้องการของตลาดในเส้นทางที่บริษัทฯ จะทำการบิน
รวมทั้งราคาและสิทธิประโยชน์ที่จะได้รับ

บริษัทฯ มีแนวทางการจัดหาเงินทุนเพื่อจัดหาเครื่องบินโดยวิธีการต่างๆ
โดยคำนึงถึงสถานการณ์ทางตลาดการเงินและภาวะเศรษฐกิจโดยทั่วไป
รวมถึงนโยบายของรัฐบาลด้วย บริษัทฯ ซึ่งยังคงมีสถานะเป็นรัฐวิสาหกิจ หนี้สินของบริษัทฯ
จึงถือรวมเป็นหนี้สาธารณะของประเทศด้วย ดังนั้น บริษัทฯ
ยังคงต้องรายงานภาระหนี้ต่อกระทรวงการคลัง รวมไปจนถึงแผนการก่อหนี้ใหม่
เพื่อให้การบริหารจัดการหนี้สาธารณะในภาพรวมของประเทศเป็นไปอย่างมีประสิทธิภาพและเป็นการรักษาวินัยทางการคลังอย่างเคร่งครัดอีกทางหนึ่ง

ในปี 2552 ที่ผ่านมา บริษัทฯ ได้ซื้อคืนเครื่องบินเช่าดำเนินงาน (Operating Lease) แบบโบอิ้ง
777-200 จำนวน 1 ลำ ณ วันสิ้นสุดสัญญาเช่า เมื่อวันที่ 9 มกราคม 2552
และส่งคืนเครื่องบินเช่าดำเนินงานแบบโบอิ้ง 737-400 จำนวน 1 ลำ แก่ผู้ให้เช่าเมื่อวันที่ 4
มิถุนายน 2552 ทำให้บริษัทฯ มีเครื่องบินเช่าดำเนินงานทั้งสิ้น 7 ลำ
เนื่องจาการเช่าดำเนินงานดังกล่าว เครื่องบินจะเป็นทรัพย์สินของผู้ให้เช่า บริษัทฯ
ในฐานะผู้เช่าต้องรับผิดชอบค่าใช้จ่ายในการบำรุงรักษา การประกันภัย
ตลอดจนการเก็บรักษาเครื่องบินตลอดระยะเวลาเช่า ทั้งนี้ ณ วันที่ 31 ธันวาคม 2552 บริษัทฯ
มีภาระผูกพันค่าเช่าตลอดอายุสัญญาเช่าดำเนินงานเครื่องบินในสกุลดอลลาร์สหรัฐ
เป็นจำนวนเงินทั้งสิ้นประมาณ 171.88 ล้านเหรียญสหรัฐฯ หรือประมาณ 5,760.80 ล้านบาท

นอกจากนี้ ในระหว่างปี บริษัทฯ ได้ดำเนินการจัดหาเงินทุน โดยวิธีเช่าซื้อ (Financial Lease)
เพื่อชำระค่าซื้อเครื่องบินแบบแอร์บัส A330-300 จำนวน 8 ลำ (ลำที่ 13-20)
ซึ่งได้ทำการเบิกรับเงินกู้พร้อมรับมอบเครื่องบินแบบแอร์บัส A330-300
ลำที่ 13-14 เมื่อวันที่ 1 เมษายน 2552 และวันที่ 7 พฤษภาคม 2552 ตามลำดับ
ส่วนเครื่องบินลำที่ 15-20 บริษัทฯ ได้ทำการจัดหาเงินทุนแบบเช่าซื้อโดยมี European Export
Credit Agency (ECA) เป็นผู้ค้ำประกันเงินกู้ โดยลำที่ 15 บริษัทฯ รับมอบเครื่องบินเมื่อวันที่
29 กรกฎาคม 2552 โดยการจัดหาเงินทุนระยะสั้น (Bridge Lease) เป็นระยะเวลา 3 เดือน
ก่อนเบิกรับเงินกู้ระยะยาวที่มี ECA เป็นผู้ค้ำประกันเงินกู้เมื่อวันที่ 29 ตุลาคม 2552

สำหรับเครื่องบินลำที่ 16-18 บริษัทฯ ได้เบิกรับเงินกู้พร้อมรับมอบเครื่องบินเมื่อวันที่ 23 ธันวาคม
2552 โดยไม่ได้
ติดตั้งเก้าอี้ชั้นประหยัด
เนื่องจากบริษัทผู้ผลิตที่นั่งชั้นประหยัดยังอยู่ระหว่างรอการรับรองมาตรฐานของเก้าอี้
จากองค์กรรับรองมาตรฐานผลิตภัณฑ์ของญี่ปุ่น (JCAB) และรับรองมาตรฐานของยุโรป (EASA)
ซึ่งล่าช้ากว่ากำหนด จึงยังไม่สามารถส่งมอบ
ที่นั่งเพื่อติดตั้งบนเครื่องบินได้ ทำให้ขณะนี้ ยังไม่สามารถบรรจุเครื่องบินลำที่ 16-18
เข้าประจำการในฝูงบินของบริษัทฯ ได้ โดยเครื่องบินลำที่ 19-20
ซึ่งจะมีกำหนดรับมอบตามสัญญาในเดือนมกราคมและกุมภาพันธ์ 2553 ตามลำดับนั้น
จะได้รับผลกระทบกรณีผู้ผลิตไม่สามารถส่งมอบเก้าอี้ชั้นประหยัดเช่นเดียวกัน ซึ่งบริษัทฯ
ได้เจรจาขอเลื่อนกำหนดรับมอบเครื่องบินดังกล่าวกับบริษัท Airbus S.A.S.
ไปภายในเดือนมีนาคม 2553

โดย ณ วันที่ 31 ธันวาคม 2552 บริษัทฯ
มีเครื่องบินประจำการในฝูงบินที่จัดหาด้วยวิธีการกู้ยืมเงินภายใต้สัญญาเช่าซื้อจำนวน 29
ลำซึ่งสัญญาเหล่านี้มีอายุคงเหลืออยู่ระหว่าง 1-12 ปี โดยมีภาระหนี้เป็นเงินในสกุลดอลลาร์สหรัฐ
เยนญี่ปุ่น และยูโร มีมูลค่ายอดหนี้คงเหลือ เป็นเงิน 79,341.21 ล้านบาท โดยบริษัทฯ
ได้รับสิทธิในการซื้อเครื่องบินก่อนสิ้นสุดอายุสัญญาตามช่วงเวลาที่กำหนดในสัญญา หรือเมื่อสิ้นสุดสัญญา

สำหรับเครื่องบินแบบแอร์บัส A340-500 จำนวน 4 ลำ ซึ่งบริษัทฯ
มีแผนที่จะขายแต่เนื่องจากสภาวะตลาดเครื่องบินใช้แล้วยังไม่เอื้ออำนวย บริษัทฯ
จึงนำเครื่องบินดังกล่าวให้บริการในเส้นทางบินตรงกรุงเทพฯ-ลอสแองเจลิส จำนวน 7 เที่ยวบิน
ต่อสัปดาห์ และเส้นทางกรุงเทพฯ-ออสโล จำนวน 5 เที่ยวบินต่อสัปดาห์
ระหว่างเดือนมิถุนายน-ตุลาคม 2552

  น้ำมันเชื้อเพลิง

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันในทุกตลาดซึ่งบริษัทฯ
ให้บริการการบินตามสัญญาซื้อน้ำมันในระยะยาว (เป็นเวลาหนึ่งปีหรือสองปี) บริษัทฯ
มิได้พิจารณาเฉพาะด้านราคาเท่านั้น แต่ยังพิจารณาถึงความสามารถในการจัดส่งน้ำมันให้แก่บริษัทฯ
ตามความต้องการ และความจำเป็นในการรักษาความสัมพันธ์ในระยะยาวกับผู้จำหน่ายน้ำมัน
นอกจากนี้ ในบางประเทศ เช่น จีน พม่า เนปาล เวียดนาม เป็นต้น บริษัทฯ
จำเป็นต้องซื้อน้ำมันเชื้อเพลิงจากผู้จำหน่ายน้ำมันในราคาที่รัฐบาลของประเทศนั้นๆ เป็นผู้กำหนด

เครื่องบินของบริษัทฯ จะเติมน้ำมันที่สนามบินตามจุดบินต่างๆ
โดยราคาน้ำมันจะขึ้นอยู่กับราคาน้ำมันของตลาดโลกที่ใช้อ้างอิง ณ จุดเติมน้ำมันนั้น ทั้งนี้
เพื่อเป็นการลดต้นทุน บริษัทฯ
จะพยายามเลือกเติมน้ำมันจากเมืองที่ราคาน้ำมันถูกและหลีกเลี่ยงหรือเติมน้ำมันเพียงเท่าที่จำเป็นในเมืองที่ราคาน้ำมันแพง
หากการปฏิบัติการดังกล่าวไม่กระทบต่อความปลอดภัยในด้านการบิน

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันรายใหญ่ซึ่งมีจำนวนหลายราย
โดยผ่านกระบวนการ
คัดสรรและเจรจาต่อรองโดยมีคณะทำงาน
ซึ่งมีหน้าที่ในการพิจารณากลั่นกรองเสนอแนะในการคัดเลือกผู้จำหน่ายน้ำมัน อัตราค่าประกอบการ
ระยะเวลาผูกพันการจัดหา และเงื่อนไขอื่น ราคาซื้อขายน้ำมันเชื้อเพลิงจะกำหนดจากราคาตลาดจร
ของแต่ละภูมิภาค ซึ่งขึ้นอยู่กับประเทศที่เติมน้ำมัน บวกต้นทุนค่าขนส่ง ค่าประกันภัย
และผลตอบแทนของผู้ขาย ในกรณี
ที่บริษัทฯ มีความต้องการใช้น้ำมันจำนวนมาก บริษัทฯ
จะทำสัญญาการซื้อน้ำมันจากผู้จำหน่ายน้ำมันมากกว่า 1 ราย
เพื่อกระจายความเสี่ยง

นอกจากนี้ บริษัทฯ ยังเป็นหนึ่งในผู้ถือหุ้นของบริษัท บริการเชื้อเพลิงการบินกรุงเทพ จำกัด
(มหาชน) (Bangkok Aviation Fuel Services Public Company Limited)
ร่วมกับผู้จำหน่ายน้ำมันอีก 6 ราย และหน่วยงานอื่นๆ บริษัทดังกล่าว
เป็นผู้ประกอบการ
ที่ได้สิทธิในการดำเนินธุรกิจจัดเก็บและให้บริการเติมน้ำมันเชื้อเพลิงแก่อากาศยานทุกประเภท
ณ ท่าอากาศยานดอนเมือง และท่าอากาศยานสุวรรณภูมิ โดยมีระบบท่อส่งน้ำมันอากาศยาน
ระบบคลังน้ำมันอากาศยาน และระบบเติมน้ำมันเชื้อเพลิง นอกจากนั้น ในฐานะที่บริษัทฯ
เป็นผู้ถือหุ้นในบริษัทดังกล่าว บริษัทฯ เป็นสายการบินเดียวที่มีสิทธิ
ที่จะจัดส่งน้ำมันเชื้อเพลิงที่ซื้อจากผู้จำหน่ายน้ำมันรายอื่นๆ ที่มิได้เป็นผู้ถือหุ้นในบริษัทดังกล่าว
โดยที่สายการบินอื่นๆ จะต้อง

ซื้อจากผู้จำหน่ายน้ำมันที่เป็นผู้ถือหุ้นในบริษัทดังกล่าวเท่านั้น บริษัทฯ
จึงมีความได้เปรียบมากกว่าคู่แข่งขันในเรื่องการจัดซื้อน้ำมันเชื้อเพลิงจากแหล่งอื่นๆได้

เนื่องจากค่าน้ำมันเชื้อเพลิงเป็นค่าใช้จ่ายหลักในการดำเนินธุรกิจของบริษัทฯ
ซึ่งในสภาวะที่ราคาน้ำมันมีความผันผวนมาก บริษัทฯ อาจได้รับผลกระทบจากราคาน้ำมันที่สูงขึ้น
ดังนั้น ในปี 2547 คณะกรรมการบริษัทฯ
ได้อนุมัติให้มีการดำเนินการจัดการบริหารความเสี่ยงด้านราคาน้ำมัน
เพื่อป้องกันความเสี่ยงจากความผันผวนของราคาน้ำมันอากาศยาน
โดยการจัดทำประกันความเสี่ยงราคาน้ำมันในปริมาณไม่เกินร้อยละ 50
ของปริมาณการใช้ในรอบหนึ่งปีบัญชี

บริษัท บางจากปิโตรเลียม จำกัด (มหาชน) บริษัท เอสโซ่ (ประเทศไทย) จำกัด บริษัท ปตท.
จำกัด (มหาชน) บริษัท เชฟรอน (ไทย) จำกัด ได้จำหน่ายน้ำมันเชื้อเพลิงให้แก่บริษัทฯ
ประมาณร้อยละ 43.55 23.71 19.30 13.44
ของความต้องการน้ำมันเชื้อเพลิงอากาศยานภายในประเทศของบริษัทฯ ประจำปี 2552 ตามลำดับ
และบริษัทฯ เชื่อว่าบริษัทต่างๆ ดังกล่าว หรือ
ผู้จำหน่ายน้ำมันรายอื่นๆ จะสามารถสนองตอบความต้องการด้านน้ำมันเชื้อเพลิงของบริษัทฯ
ในกรณีที่ผู้จำหน่ายน้ำมันรายหนึ่งรายใดประสบกับปัญหาอันทำให้ไม่สามารถจัดส่งน้ำมันให้แก่บริษัทฯ
ได้ โดยทั่วไปแล้ว
ราคาน้ำมันเชื้อเพลิงอากาศยานในตลาดสากลจะมีความผันผวนสูงและไม่อาจคาดการณ์ล่วงหน้าได้จากข้อมูลในอดีต
ที่ผ่านมา ปัจจัยสำคัญที่ทำให้เกิดความผันผวน ได้แก่ ปริมาณของอุปสงค์และอุปทาน สภาพอากาศ
สภาพตลาดเงิน และสภาพการณ์การเมืองระหว่างประเทศ ในช่วงปีนี้
ราคาน้ำมันเชื้อเพลิงอากาศยานมีความผันผวนมากเป็นพิเศษ ซึ่งบริษัทฯ
จัดซื้อน้ำมันเชื้อเพลิงอากาศยานส่วนใหญ่เป็นเงินสกุลดอลลาร์สหรัฐ

การประกันภัย

บริษัทฯ มีการจัดทำประกันภัยคุ้มครองผู้โดยสารและคุ้มครองความรับผิดชอบชดใช้ตามกฎหมายอื่นๆ
ในวงเงินเอาประกัน
ที่สอดคล้องกับหลักปฏิบัติของอุตสาหกรรมการบิน
และมีการจัดทำประกันวินาศภัยคุ้มครองความสูญเสียและความเสียหายที่อาจเกิดขึ้นต่อเครื่องบินของบริษัทฯ
รวมถึงความเสี่ยงจากภัยสงครามและภัยที่เกี่ยวข้อง บริษัทฯ
ได้เอาประกันภัยไว้กับบริษัทประกันภัยของไทย
ซึ่งได้จัดให้มีการประกันภัยต่อโดยบริษัทรับประกันภัยต่อในต่างประเทศในวงเงินเอาประกันภัย
ที่เพียงพอที่จะคุ้มครองความเสียหายที่อาจเกิดขึ้น
โดยมีเบี้ยประกันส่วนใหญ่ในรูปเงินสกุลดอลลาร์สหรัฐฯ และเงินสกุลอื่น
ที่เกี่ยวข้อง

4.4 งานที่ยังไม่ได้ส่งมอบ

-ไม่มี-